
Forord 


Mahasatipatthånasutta (Digha Nikaya 22) er en av buddhis- 
mens viktigste tekster. Denne teksten presenterer ikke bare en 
meget konkret meditasjonsmetodikk, men gir også definisjoner 
og forklaringer til mange av buddhismens mest sentrale be- 
greper, som de fire sentrale kjensgjerninger (de fire edle sann- 
heter), den åttedelte veien og andre. 

I denne studien vil jeg legge fram teksten avsnitt for avsnitt 
på norsk og pali med løpende drøfting av oversettelse og inn- 
hold av utvalgte begreper og tekstpartier, samtidig som jeg vil 
trekke sammenlikninger med andre tilgjengelige oversettelser til 
norsk, engelsk, tysk, nederlandsk, hindi og thai, med palikom- 
mentarene Sumaiigalavilåsini og Visuddhimagga, og med andre 
pali- og sanskrittekster, som Arthaviniscayasiitra, Abhidharma- 
kosa og Abhidharmadtpa, der dette er relevant. På sett og vis 
blir dette som en kommentar i klassisk stil til teksten, basert 
både på eldre kommentarer og på andre kilder og vurderinger. 
Men samtidig vil jeg også til dels gå inn 1 en friere drøfting av 
tekstens hovedtanker, knyttet til dens praktiske anvendelse og 
til synspunkter og erfaringer fra ulike nåtidige meditasjons- 
lærere. 

Stoffmengden er imidlertid så stor at Jeg tvinges til å være 
selektiv. De avsnitt som vil bli drøftet, er særlig slike som har 
betydning for meditasjonsprosessen, samt ord og uttrykk hvor 
oversettelsen kan være vanskelig eller kontroversiell. Inndelin- 
gen i underkapitler er min egen. 

Den som måtte være interessert i mer praktiske veiledninger 
om hvordan man anvender den meditasjonsmetodikken som 
denne teksten presenterer, vil jeg henvise til Lie: Innsiktsmedi- 
tasjon og Nyanaponika: Oppmerksomhetstrening (se litteratur- 
fortegnelsen bak i boken). 


Mahasatipatthånasutta 


Den store teksten om oppmerksomhetens hovedområder 


Innledning 


Slik har jeg hørt det: 

En gang holdt mesteren til blant kuruene, i en av byene 
deres som het Kammasadamma. Der henvendte mesteren 
seg til munkene og sa: 

— Munker! 

— Mester, svarte de ham. 

Mesteren talte slik: 


Evam me sutam. Ekam samayam bhagavå kurtisu viharati. 
Kammåsadammam nåma kuriinam nigamo. Tatra kho bhagavå 
bhikkhi åmantesi: Bhikkhavo ti. Bhadanteti te bhikkhii bha- 
gavato paccassosum. Bhagavå etad avoca: 


Tidspunktet, *en gang”, gir ingen antydning om denne talen ble 
holdt tidlig eller sent i Buddhas karriere. Kommentaren sier 
heller ikke noe mer om dette. Denne teksten har altså ikke noen 
påviselig ytre foranledning. Den er ikke åpenbart situasjons- 
betinget, ikke motivert av et tilfeldig møte eller av noe spørsmål 
fra en eller annen utenforstående person. Men kan stedsang1- 
velsen si noe om en mulig sosial kontekst? Kuruenes land var 
området omkring Delhi. Kommentaren sier at det gode klimaet 
der gjorde at innbyggerne var ekstra sunne i kropp og sinn, og 
at både munker, nonner, mannlige og kvinnelige lektilhengere 
praktiserte satipatthana med slik iver at det var vanlig at når 
kvinnene traff hverandre ved brønnen, spurte de ofte hverandre 
hvor langt de var kommet i treningen. 

Landet hadde også status som det distrikt hvor den vediske 
kultur og dialekt var renest, og det var også hit, til Kuruksetra, 
at en viktig del av handlingen i Mahabharata (deriblant Bhaga- 
vadgita) var lagt. Hvis suttaens stedsangivelse ikke er autentisk, 
er det derfor ikke umulig at tekstredaktørene har valgt å legge 


den til kuruenes land for å gi den ekstra vekt, at stedsangivelsen 
på denne måten gir uttrykk for redaktørens hermeneutiske vur- 
dering av tekstens betydning. 

Den direkte målgruppen var munkene, eller Buddhas heltids- 
studenter. Hva var motivet? Ettersom intet ytre motiv er oppgitt, 
må vi kunne anta at motiveringen har vært den samme indre 
drivkraft som drev ham til hele hans undervisningsvirksomhet: 
medfølelse med andre og ønske om å hjelpe dem. Med pre- 
sumptivt erfarne munker som målgruppe kunne han uttrykke seg 
klart og presist og gå rett på sak. 


— Her er en vei som fører direkte til målet, munker, til for- 
edling av levende vesener, til å overvinne sorg og klage, til 
å gjøre slutt på smerte og tungsinn, til å finne den rette me- 
toden og til selv å erfare lindring, nemlig oppmerksomhet på 
de fire hovedområdene. 


Ekayano ayam bhikkhave maggo sattånam visuddhiya sokapa- 
ridevånam samatikkamåya dukkhadomanassånam atthariga- 
måya fiåyassa adhigamåya nibbånassa sacchikiriyaya, yadidam 
cattåro satipatthåna. 


Denne paragrafen setter opp målet og hensikten med den meto- 
den som skal undervises i, og fungerer som en slags program- 
erklæring, eller en ultrakort synopsis (uddesa) av hele læren. 
Senere vil denne synopsen bli utvidet, og detaljer av utvidelsen 
vil bli videre utvidet, osv. Dette er et autohermeneutisk trekk 
som er typisk for mye av den indiske litteratur, både fag- og 
skjønnlitteratur. På denne måten inneholder ofte en tekst sin 
egen kommentar, og andre kommentarer føyer seg organisk inn 
i denne helheten igjen. Dette fungerer som et hermeneutisk 
trekkspillprinsipp som på den ene side kan blåse opp en tekst til 
enorme dimensjoner, men som også kan konsentrere teksten ved 
bevisst å skrelle bort utvidelsene. 

Ekayano ayam maggo — "en-gående denne vei” (Wetlesen, 
Lie [Nyanaponika 1988]: den eneste veien; Rhys Davids: the 
one and only path; Walshe, Horner: this one way; Khantipalo: 
This path ... goes in one way; Nyanaponika [1983]: the sole 

way; Rahula, Soma Thera: the only way; Nyanaponika [1975]: 
der einzige Weg; Dahlke: der einzigartige Weg; Dharma- 
wiranatha: de enige weg; Nalin: ekayan (= akela — eneste) marg 
hai; Nyanavara Thera: honthang thi pai anek — vei som går til et 
sted.) Selv om Mahasatipatthanasutta som sådan ikke er 
overlevert i sanskritversjon, ser vi at Abhidharmako$a-subkom- 
mentaren har bevart noe av denne samme innledningen, idet den 
siterer: *Sutraen sier: Her er en vei som fører direkte til målet, 
munker, nemlig oppmerksomhet på hovedområdene (Sutråt: 
Ekåyano'yam bhiksavo mårgo yaduta smrtyupasthå- 
nåni)”. Sumafigalavilåsini legger fram flere tolkninger av dette 
uttrykket, som er et kompositum, dvs. et sammensatt ord. Den 
sier først at det finnes mange ord for *vei”, og et av dem er 
ayana, slik at ekayano her kan bety én vei, dvs. at veien er en- 
hetlig av natur og ikke todelt. I så fall skal ordet tolkes som et 
kammadharayakompositum. Eller ekåyano kan tolkes som et 
tappurisakompositum hvor et kasusforhold mellom første og an- 
net ledd er implisitt. Hvis første ledd tolkes som instrumentalis 
og annet ledd som et futurum passiv partisipp, får vi ekena 
ayitabbo, dvs. en vei som den enkelte må vandre alene, fjernt fra 
mengden, med tilbaketrukket sinn (pavivittacittena). Videre kan 
første ledd tolkes som genitiv: ekassa ayano, dvs. den enes vei, 
og med den ene menes da den beste, den ene-stående, altså den 
vei mesteren selv har vandret. Selv om andre følger etter, er det 
hans vei fordi han var den første som gikk den. Hvis første ledd 
leses i lokativ: ekasmim ayano, på denne veien, understrekes at 
resultatene kan oppnås nettopp innenfor buddhismens lære og 
disiplin. Og til sist, hvis første ledd leses i akkusativ: ekam 
ayano, dvs. veien til det ene, får vi understreket at veien fører til 
det ene mål, til nibbåna. 

Sumaiigalavilåsint drøfter flere nyanser, men disse alter- 
native tolkningene som her er gjengitt, gir et interessant bilde av 
kommentatorenes teknikk og omhyggelige framgangsmåte. 

Egentlig er det ikke noen av disse tolkningene som støtter 
den eksklusivitet som ligger i de fleste europeiske oversettel- 
sene: **den eneste (sole, only, einzige, enige) ver” , og det ser ut 
til at thaioversettelsen og Khantipalo (med mange års erfaring 
som munk i Thailand) bedre har unngått denne noe "sekteriske” 

tolkningen. Buddha advarer Jo mange steder mot å gjøre krav på 
enerett til sannheten. Man kan spørre seg hva som kan være 
grunnen til at vestlige oversettere velger en slik ensidig løsning. 
Er vi européere sekterister av natur? Muligens er vi en smule 
kulturbetinget i retning av å tenke 1 enten/eller- kategorier, men 
noe av forklaringen kan nok heller være rent språklig. Det ville 
nok være mulig å tenke seg en løsning som bevarte mange- 
tydigheten, som f.eks. *dette er eneveien”, men slike kunstige 
løsninger kan lett skape nye problemer. Av de ulike tolknings- 
mulighetene som Sumaiigalavilåsint legger fram, velger jeg å 
kombinere elementer fra akkusativ-tappurisa med kammadha- 
raya, noe som også ser ut til å stå Nyanavara Thera og Khantipa- 
lo nærmest. 

Og målet, det er altså: *foredling av levende vesener, å over- 
vinne sorg og klage, gjøre slutt på smerte og tungsinn, finne den 
rette metoden og selv å erfare lindring (nibbåna)”. 

Disse målsettingene er mer eller mindre synonyme. Det er 
buddhismens summum bonum det dreier seg om, verken mer 
eller mindre. Det går ikke tydelig fram av den grammatiske 
sammenhengen om de to dativ-uttrykkene fizyassa adhigamåya 
nibbånassa sacchikiriyaya er parallelle, slik at oversettelsen blir: 
*til å finne den rette metoden og til selv å erfare nibbåna”, (de 
fleste oversetterne har valgt denne løsningen) eller om de står i 
avhengighetsforhold, slik at oversettelsen heller burde bli: *til 
å finne den rette metoden til å oppnå nibbåna”. Begge tolk- 
ninger kan for så vidt forsvares, og innholdsmessig er det ikke 
mye som skiller dem. Nalin gir her ordet satya — sannhet, som 
synonym for fiåiya. 

Nibbåna — lindring. Bare Wetlesen og Dahlke (Verlöschen) 
oversetter dette ordet, alle andre konsulterte oversettelser av 
teksten lar det stå uoversatt. Hvordan skal man da oversette nib- 
båna (sanskrit nirvana) og parinibbåna (sanskrit parinirvåna)? 
Etymologisk sett er ordet sammensatt av elementene nir (ut, 
bort) + våna (blåsing), og kunne oversettes som "utblåsing” 
eller *slokking”. Men ser vi på hvordan ordet blir brukt i de 
gamle tekstene, er det tydelig at dette er en lite tilfredsstillende 
løsning. En ulempe ved denne løsningen er dessuten at den 
åpner for dyptgående vrangforestillinger, slik tilfellet var da 

europeerne på 1800-tallet gradvis oppdaget buddhismen, filtrert 
gjennom mange misforståelser, og trodde at den var en nihil- 
istisk dødslengsel, en lengsel etter å slokke *livstørsten”. Et 
nærmere kjennskap til buddhismen viser at dette er en meget 
misvisende og feilaktig måte å framstille den på. 

Skal vi finne betydningen av nibbåna, må vi altså se nær- 
mere på hvordan tekstene selv bruker ordet, og ikke stirre oss 
blinde på europeiske 1800-tallsfilosofer. Til vår bruk her må vi 
også la senere buddhistiske tolkninger ligge, uansett hvor inter- 
essante disse ellers måtte være, og se direkte på hva de eldste 
tekstene sier. Flere steder sies det at nibbåna er den høyeste lyk- 
ke. Men hva innebærer det egentlig? I Samyutta Nikaya 4, 251 
blir nibbåna forklart som en fullstendig utradering av grådighet, 
hat og uvitenhet. 

Nibbåna er altså ingen metafysisk tilstand, men en god til- 
stand som kan oppleves i levende live. Men dette bringer oss 
ikke så mye nærmere en egentlig oversettelse, så vi må lete 
videre i tekstene etter flere hint. Gitt at ordet i utgangspunktet 
handler om å slokke noe, kan det være nyttig å se om Buddha 
selv snakket om noe som brenner og som bør slokkes. Det gjor- 
de han faktisk 1 en av de første talene han holdt, den berømte 
lldprekenen, og denne gir en viktig nøkkel for forståelsen av 
nibbåna. La oss se på et sammendrag av denne teksten: 


Ved Gaya henvendte Mesteren seg til munkene og sa: 

— Alt brenner, munker. Og hva er alt dette som brenner? 

Øyet brenner, munker. De synlige formene brenner, syns- 
bevisstheten brenner, synskontakten brenner, og alle de gode, 
vonde eller nøytrale følelsene som oppstår som følge av syns- 
kontakt, de brenner også, munker. Men hva brenner de med? De 
brenner med lidenskapenes, hatets og dumhetens ild. Og de 
brenner med sorgens, klagenes, smertenes, tungsinnets og mis- 
motets ild, sier jeg. 

Øret brenner, munker ... nesen... tungen... kroppen... sinnet 
brenner, munker. Tankeobjektene brenner, tankebevisstheten 
brenner, tankekontakten brenner, og alle de gode, vonde eller 
nøytrale følelsene som oppstår som følge av tankekontakt, de 
brenner også, munker. Men hva brenner de med? De brenner 

med lidenskapenes, hatets og dumhetens ild. Og de brenner med 
sorgens, klagenes, smertenes, tungsinnets og mismotets ild, sier 
Jeg. 
Når den edles elev har lært mye og sett hvordan dette for- 
holder seg, binder han seg ikke lenger til synssansen eller til det 
han ser, munker, og heller ikke til synsbevisstheten, 
synskontakten eller til de gode, vonde eller nøytrale følelsene 
som oppstår som følge av synskontakt. Han binder seg heller 
ikke lenger til hørsel og lyder ... nese og dufter ... tunge og smak 
... kropp og berøring... sinn og tankeobjekter, munker, og heller 
ikke til tankebevisstheten, tankekontakten eller til de gode, 
vonde eller nøytrale følelsene som oppstår som følge av 
tankekontakt. 

Når han ikke binder seg til noe av dette lenger, kjølner 
lidenskapene, og når lidenskapene kjølner, blir han fri. Med fri- 
heten følger erkjennelse av frihet, og han vet at det ikke oppstår 
noe nytt, treningsveien er vandret til ende, gjort er det som 
skulle gjøres og det er ikke noe mer som gjenstår. (Vinaya, 
Mahåvagga.) 


I denne teksten sammenligner altså Buddha lidelsen med ild — 
ikke en fysisk ild, men en mental, indre ild som brenner og for- 
tærer oss fra innsiden som en feber. Når feberbrannen kjølner, 
gir det svalende lindring, og denne feber- og lindringsmetaforen 
stemmer også godt overens med synet på de fire sentrale kjens- 
gjerninger (ariyasacca — edle sannheter) som en legemetafor. 
Den første av de fire sentrale kjensgjerningene stiller diagnosen: 
mennesket opplever at ikke alt er slik man ønsker. Den andre av 
kjensgjerningene beskriver årsaken til dette ubehaget. Den 
tredje sier at helbredelse er mulig, og den fjerde foreskriver 
kuren. Parallellen mellom denne legemetaforen i de fire sentrale 
kjensgjerninger og feber-lindringsmetaforen er påtagelig. Derfor 
har jeg nettopp valgt dette ordet, *lindring”, som oversettelse av 
nibbåna. 

Hva så med parinibbåna? Det er blitt en nærmest vedtatt 
sannhet i sekundærlitteraturen at parinibbåna visstnok skal være 
en helt spesiell tilstand som Buddha gikk inn i etter sin død, at 
altså nibbåna muligens kan oppleves i levende live, men at 

parinibbåna ligger hinsides livet. Men heller ikke dette stemmer 
med hvordan ordet blir brukt i palitekstene. For bedre å forstå 
dette, bør vi være klar over at disse to ordene også opptrer som 
verb, og partisippformene nibbuta og parinibbuta, som betyr 
*har nibbanet” og "har parinibbanet”, det vil si "har oppnådd 
nibbåna” henholdsvis "har oppnådd parinibbåna”, er forholds- 
vis vanlige. Tekstene viser mange eksempler på at folk omtaler 
seg selv som nibbuta og/eller parinibbuta mens de fortsatt 1 
høyeste grad er i live. Et eksempel har vi i verset på begynnel- 
sen av opplesningsdel 4 i Mahåparinibbånasutta, der Buddha 
sier om seg selv lenge før han lå på sitt dødsleie: Dukkhassanta- 
karo satthå cakkhumå parinibbuto, dvs.: "Den dyptskuende 
læreren gjorde slutt på det som gjør vondt og har funnet full- 
kommen lindring (parinibbuto)”. 

Tilsvarende finner vi mange steder i samlinger som Thera- 
gåtha og Therigåtha at munker og nonner som har nådd fram til 
buddhismens høyeste mål, omtaler seg selv som nibbuta eller 
parinibbuta. Dette er altså ord som brukes av og om levende 
mennesker, og ingen av dem har noen spesiell referanse til 
døden. 

Hva er så forskjellen på nibbåna og parinibbåna? Det er 
vanskelig å finne noen egentlig vesensforskjell. Ordene brukes 
om hverandre i parallelle situasjoner, og det virker som om pari- 
nibbåna bare er en litt sterkere, litt mer emosjonell måte å ut- 
trykke nibbåna på. Dette har jeg i andre tekster forsøkt å nyan- 
sere ved å gjengi nibbåna som "lindring” og parinibbåna som 
*full(kommen) lindring”. Men ettersom nibbåna også må kunne 
betraktes som fullkommen lindring av det som gjør vondt, blir 
denne nyanseforskjellen uvesentlig. 

Men hva så med Buddhas død? Der blir jo parinibbuta og 
parinibbåna nevnt. Tyder ikke dette likevel på at dette ordet har 
en spesiell referanse til Buddhas tilstand etter døden? Som vi 
har sett, har ikke ordene noen slik spesiell betydning, siden både 
Buddha selv og hans elever godt kunne omtale seg selv som 
parinibbuta mens de fortsatt var i live. Det ser heller ut til at 
parinibbåna og parinibbuta ved Buddhas bortgang er eufem- 
ismer for døden. I stedet for å si at han er død, sier tekstene at 
han har funnet full lindring. Det blir omtrent som når vi kvier 

oss for å si direkte og brutalt at en av våre kjære er død, men 
heller sier han har funnet fred, gått bort, gått inn til den evige 
hvile, og lignende eufemismer. 

Man kunne utvilsomt ha vurdert andre løsninger enn *lind- 
ring” for nibbåna. Et alternativ man kunne vurdere, er for 
eksempel *helbredelse”. Men dette blir likevel ikke godt nok. 
Med en slik løsning ville ordet ha blitt ubrukelig som eufem- 
isme for døden. Man kan si at den avdøde har funnet lindring. 
Men det blir temmelig kunstig å si at den avdøde har funnet full- 
kommen helbredelse. Ut fra slike overveielser har jeg derfor 
valgt å bli stående ved "lindring”. 

Cattåro satipatthånå, —- oppmerksomhet på de fire hoved- 
områdene (Rhys Davids: the Four-fold Setting up of Mindful- 
ness; Walshe, Silananda, Nyanaponika [1983], Nyanasatta, 
Rahula, Khantipalo: The four foundations of mindfulness; Soma 
Thera: the Four Arousings of Mindfulness; Nyanaponika 
[1975]: die vier Grundlagen der Achtsamkeit; Dahlke: die vier 
Grundlagen der Verinnerung; Dharmawiranatha: de Vier 
manieren om Bewustheid tot stand te brengen; Nyanavara 
Thera: thamma pen thi tang thua pai hæng sati si yang — de fire 
slags øvelser som bidrar til å etablere allmenn oppmerksomhet 
i form av *sati”; Wetlesen: de fire øvelser i årvåken selv- 
iakttakelse; Nalin: smrti-prasthan.) Dette er tekstens nøkkel- 
begrep: ved at det viser vei til det høyeste mål, det høyeste gode, 
utgjør det uddesas kulminasjon, og samtidig åpner det for videre 
detaljanalyse i resten av teksten. Jeg vil følge Rhys Davids og 
oversette sati (skr. smrti) som oppmerksomhet. Patthåna kan 
avledes av verbet patitthati — å feste, altså festing, festepunkt, 
slik Saddhammappakasint gjør det: "patitthati tasminti 
patthånam — patthåna er der hvor noe blir festet.” Det kan også 
leses som en sandhiform av upatthana — tilstedeværelse. Visud- 
dhimagga sier: "De fire satipatthanå er der hvor tanken blir 
festet”. Vibhaiiga-kommentaren (sitert i Arthaviniscayasiitra) 
sier: "Patthåna betyr hovedområde (padhanam thånan ti vå 
patthånam). Patthåna kan også sees som det stedet hvor noe bør 
plasseres: en elefantplass eller en hesteplass (hatthi patthåna- 
assapatthånådini viya patthåpetabbato patthanam).” Cattåro 
satipatthanå kan da leses som "de fire festepunktene (-stedene, 

-områdene) for oppmerksomheten”, eller *'de fire stedene hvor 
oppmerksomheten skal festes” (noe Nyanavara Thera også 
antyder ved å bruke preposisjonen *hæng”, som også kan bety 
"sted, område”). Ettersom hvert av de fire områdene blir gjen- 
stand for videre delanalyse, og med støtte i Vibhaiiga-kommen- 
taren, velger jeg å kalle dem de fire hovedområdene. 


Hvilke fire? 

Her, i dette treningssystemet, gir du slipp på grådighet 
og motvilje overfor verden, og betrakter kroppen som 
kropp, energisk og med oppmerksomhet og klar forståelse. 
Du gir slipp på grådighet og motvilje overfor verden, og 
betrakter følelsene som følelser, energisk og med oppmerk- 
somhet og klar forståelse. Du gir slipp på grådighet og mot- 
vilje overfor verden, og betrakter tankene som tanker, ener- 
gisk og med oppmerksomhet og klar forståelse. Du gir slipp 
på grådighet og motvilje overfor verden, og betrakter feno- 
menene som fenomener, energisk og med oppmerksomhet 
og klar forståelse. 


Katame cattåro? Idha bhikkhave bhikkhu kåye je viha- 
rati åtåpt sampajåno satimå, vineyya loke abhijjhåadomanassam; 
vedanåsu vedaånånupasst viharati åtåpt sampajåno satima, 
vineyya loke abhijjhådomanassam,; citte cittånupasst viharati 
åtåpt sampajåno satimå, vineyya loke abhijjhadomanassam; 
dhammesu dhammånupasst viharati åtåpt sampajåno satima, 
vineyya loke abhijjhåadomanassam. 


Forrige uddesa antydet veien og målet. Her kommer en ny udde- 
sa, denne gang som en kortfattet synopsis av den praktiske gjen- 
nomføring. Hver av disse setningene viser til et arbeidsfelt som 
skal beskrives mer detaljert nedenfor. De kan derfor også be- 
traktes som innholdsfortegnelse til resten av teksten. 

Idha — her. Sumafigalavilasint forklarer: idhåti imasmim 
såsane. Noen (som Wetlesen) oversetter kun *her”. Andre leg- 
ger inn Sumaiigalavilåsinis forklaring i parentes, som Nyanasat- 
ta: *Herein (in this teaching) ..”.Nyanavara Thera bygger her 

kommentarens forklaring inn i den oversatte versjon: *phiksu 
nai sasana ni — munker 1 dette treningssystemet”. Det samme 
gjør til dels Nalin: *vahang (is dharm meng) — Der (1 denne 
dharma)”. Dette er en praksis som innebærer åpenbare risiko- 
momenter, men i enkelte situasjoner kan den klargjøre et uklart 
uttrykk uten å bryte opp tekstens kontinuitet. Her har jeg valgt 
samme løsning som Nyanavara Thera. 

Søisane — i betrakting av buddhismens dynamiske karakter, 
og særlig med henblikk på denne tekstens praktiske vinkling, 
foretrekker jeg å oversette dette med *treningssystem” (PTSD: 
teaching, doctrine of the Buddha; Childers: instruction, dis- 
cipline, religion; Thiengburanathum: religion, practice, ...). 

Bhikkhu (munk). Sumanigalavilåsini sier at enhver som prak- 
tiserer denne formen for trening er å regne for bhikkhu i denne 
sammenhengen (40 ca imam patipattim patipajjati so bhikkhu 
nåma hoti). I samtlige instruksjoner står verbene i 3. person, 
hankjønn, entall, og bhikkhu erstattes ofte av pronomenet *so - 
(han)”. En nærliggende oversettelse ville da være: *... gir mun- 
ken (han) slipp på grådighet og motvilje ...” Dette er en løsning 
alle konsulterte oversettere til vestlige språk har valgt. Men 
teksten peker ikke hen på noen spesiell munk. Kommentarens 
vide definisjon av bhikkhu viser at ordet heller fungerer som en 
konvensjonell generaliserende upersonlig tiltaleform, som på 
norsk like gjerne kan komme til uttrykk med ubestemte prono- 
mener som *man” eller *en”. I instruksjoner kan du” ha samme 
funksjon, særlig i muntlig språkbruk. Derfor velger jeg denne 
formen her, for å understreke tekstens preg av direkte veiled- 
ning. En tilsvarende løsning finner vi i Nyanavara Thera, som 
bruker *phiksu (munk)” ved første gangs forekomst, men 
deretter hovedsaklig det familiære pronomenet *thø (du, dere)”. 
Nalin, derimot, følger originalen ordrett, med "bhikshu” for 
bhikkhu , vokativen *bhikshuo” for bhikkhave og pronomenet 
*vah (han)” for so. 

Kaye kåyånupasst viharati — betrakter kroppen som kropp. 
Viharati, som Sumaigalavilåsinå kommenterer med "iriyati 
(ferdes, opptrer)” kan bety "ferdes, leve, bo”, men fungerer her 
som en kontinuasjonsmarkør. De fleste har valgt å oversette 
ordet separat: Rhys Davids: continue; Walshe: abide; Horner: 

fares along; Nyanaponika [1983]: dwells; Rahula, Soma Thera, 
Nyanasatta: lives; Nyanaponika [1975], Dahlke: weilt; Nalin: 
viharta hai (er boende); Nyanavara Thera: neuang — (kontinuas- 
jonsmarkør). På norsk virker dette overflødig. Verbets presens- 
form dekker dette kontinuasjonsaspektet godt nok. Denne løs- 
ningen har også Wetlesen valgt. Interessant er det forøvrig å se 
at Patisambhidå-kommentaren Saddhammappakåsini forklarer 
*vihårabahulo (en som har mye vihåra)” med "vipassanå-bahulo 
(en som har mye innsikt)”. Her er altså vihåra blitt knyttet 
direkte til innsiktstreningen, og bør leses som *meditasjonsprak- 
sis”. Men dette ser ut til å være en forholdsvis sen semantisk 
utvikling som såvidt vites bare kjennes fra kommentarlittera- 
turen. Kanskje er denne betydningsnyansen avledet av måten 
ordet er brukt på i tekster som Mahåsatipatthanasutta. 

Hvorfor så denne doblingen av kaya, en dobling som vi også 
finner i Abhidharmakosa: "Kaye kåyånupasyanå smrtyupastha- 
nam”? Rahula unnviker problemet med denne versjonen: 
*observing (the activities of) the body”, men går dermed også 
glipp av et viktig moment. Mange oversettere har betraktet loka- 
tivformen kåye som en fysisk romangivelse, og slike versjoner 
er: Horner, Nyanasatta, Silananda, Soma Thera: the body in the 
body; Nyanaponika [1983]: "body-contemplation on the body”; 
Nalin: *kaya meng kayanupasyi ho — i kroppen kropps- 
betraktende er”; Nyanavara Thera: "kay nai kay — kropp 1 
kropp”. Disse løsningene er ikke nødvendigvis gale, men de er 
uklare og åpner for misforståelser. 

En viktig nøkkel til forståelse av dette stedet finner vi i en 
annen av Buddhas undervisningstekster: Miilapariyayasutta 
(Majjhima Nikåya 1). Betydningen av denne teksten ble sterkt 
understreket av Phra Robert (britisk munk og meditasjonslærer 
med seks års ansiennitet som munk i Thailand), under en sam- 
tale med forfatteren i Wat Mahathat, Bangkok, i juli 1990. Phra 
Robert sa at Mahasatipatthånasutta tegnet opp den praktiske 
treningsveien til å oppnå innsikt, mens Malapariyåya-sutta 
forsøkte å beskrive selve innsiktens dynamikk, slik at disse to 
tekstene beskriver samme sett av fenomener fra hver sin inn- 
fallsvinkel. 

Et gjennomgående tema i Milapariyaåyasutta er at den ukyn- 
dige setter sitt ego i relasjon til alle inntrykk og forestillinger, til 
alt han opplever. Den som har begynt treningen øver seg i å be- 
trakte alle fenomenene som fenomener uten å belegge dem med 
egoforestillinger, og den som har kommet fram har lært seg å se 
tingene som det de er, og ikke noe annet. 

Hele Mahåsatipatthanasutta kan leses som detaljerte in- 
struksjoner i nettopp denne treningspraksis: å se tingene som det 
de er, og ikke noe annet. Ikke legge noe annet inn i fenomenene 
enn det som kan forsvares ut fra de gitte data. Preposisjonen *1” 
kan derfor forsvares i uttrykket kaye kayanupasst, hvis det leses 
som *i kroppen: se (bare) kropp”. Men dette er en tungvint kon- 
struksjon. Det er bedre å uttrykke det som "betrakte kroppen 
som kropp”. En slik løsning finner vi i Rhys Davids: "as to the 
body, continue so as to look upon the body...” og Walshe: 
*contemplating the body as body”. Debvedi sier: *This phrase 
refers to seeing the body simply as body...” Interessant er også 
Dahlke: *Da weilt, ihnr Mönche, ein Mönch beim Körper in 
genauer Betrachtung des Körpers ...” 

Sumaiigalavilasint sier: "Fortidens vismenn sa det slik: 


Vi mener vi ser det vi ikke har sett. 

Det vi egentlig ser, oppfatter vi ikke. 

Uvettige folk binder seg til det de ikke har sett 
og kommer seg ikke løs fra disse bindingene.” 


Instruksjonen legger således opp til et objektivt studium av til- 
værelsen slik den presenterer seg for oss 1 form av sansedata, 
uten å binde observasjonsprosessen til forutfattede teorier eller 
forestillinger. Dette er den samme grunnholdning som vi finner 
igjen i nyere vitenskapsfilosofi. 

Men denne observasjonsprosessen er ikke lett å gjennom- 
føre. Energisk pågangsmot (tapt) er nødvendig, og skal tilgjen- 
gelige data observeres kontinuerlig og nøyaktig er det nød- 
vendig å ha oppmerksomhet (satimå) og klar forståelse 
(sampajåno). Sann objektivitet krever også at man ikke reagerer 
på observasjonsdataene med motvilje (domanassa) eller med 
grådighet (abhijjha). Dette vil føre til at man bare får med seg et 

bevisst eller ubevisst tendensiøst utvalg av data, slik at man ikke 
observerer virkeligheten slik den er, men slik man gjerne vil den 
skal være. 

I buddhistisk psykologi regnes det med tre negative og tre 
positive røtter, som fungerer som psykologiske basisdrivkrefter. 
De tre negative, eller usunne, røttene (akusalamiila) er uviten- 
het, grådighet og hat (eller motvilje). De tre positive, eller sunne 
(kusalamiila), er deres motsatser: visdom, gavmildhet og venn- 
lighet (eller kjærlighet). Nibbåna, det endelige mål, beskrives 
bl.a. som utraderingen av de tre negative røttene, slik at bare de 
tre positive blir igjen. Denne formuleringen: "gir slipp på 
grådighet og motvilje overfor verden (vineyya loke abhijjha- 
domanassam)", bidrar dermed til å plassere suttaen og dens 
metodikk direkte i sentrum av den buddhistiske psykologi. Hele 
denne teksten kan sees som en veiledning i å overvinne en av de 
negative røttene, nemlig uvitenheten. Grådighet og motvilje, 
derimot, blir lite vektlagt her. Skal dette forståes slik at bare 
etisk viderekomne personer som allerede har fjernet disse, slik 
gerundium-(absolutivum-)formen vineyya antyder, kan ta fatt på 
oppmerksomhetstrening? 

Noen av dagens meditasjonslærere understreker betydningen 
av å påta seg et minimumssett av etiske treningsregler (ikke 
drepe, stjele, ha urett sex, føre urett tale eller bli beruset) før 
man tar fatt på oppmerksomhets- eller innsiktstrening. Men 
andre mener at positiv etisk utvikling kommer som en naturlig 
følge av oppmerksomhetstreningen, så sant motivasjonen for 
treningen er rett. 

Oversettelsen av vedanå, citta og dhamma vil bli drøftet i de 
avsnitt nedenfor hvor suttaen tar disse nærmere for seg, men vi 
kan allerede her merke oss at Arthaviniscayasiitra gir en 
tilsvarende liste over de fire smrtyupasthånani. Abhidharma- 
kosa 6.14 regner også med disse samme fire hovedområdene: 
*Som en følge av at han betrakter kropp, følelser, tanker og 
fenomener ... (kayaviccittadharmånam ... pariksanåt)”. 

Betraktning av kroppen 
Åndedrettet 


Men hvordan betrakter du kroppen som kropp? 

Du går ut i skogen eller under et tre eller i enerom og 
setter deg ned med korslagte bein. Du holder kroppen rak 
og retter oppmerksomheten mot det emnet du har valgt deg. 


Kathafica bhikkhave bhikkhu kåye kayaånupasst viharati? 

Idha bhikkhave bhikkhu arafifiagato vå rukkhamiilagato vå 
sufifiagåragato vå nisidati pallakam åbhujitvå ujum kaåyam 
panidhaya parimukham satim upatthapetvå. 


Observasjon av kroppen er fordelt på flere øvelser. Den første 
av disse går ut på å følge oppmerksomt med på åndedrettet. 
Konsentrert observasjon av pusten krever ro. Derfor blir det gitt 
råd om stedsvalg og sittestilling. Skal man sitte en viss tid, er 
det en stor fordel å ha kroppen i god balanse. Likeledes bør luft- 
veiene være uhindret. Den sittestillingen som er beskrevet her, 
gir begge disse fordelene. Men meditasjonslærere aksepterer og- 
så at elever sitter på puter, lave krakker eller stoler, hvis stillin- 
gen med korslagte bein er for uvant og distraherende. 

Det er i denne sammenheng interessant å merke seg at selv 
om man naturligvis også kan utføre en del av de øvrige øvelsene 
i sittende stilling, er dette den eneste øvelsen som er blitt utstyrt 
med slike instruksjoner. Mange har fått den forestilling at all 
*meditasjon” må skje 1 en eller annen "meditasjonsstilling”. 
Men når vi kommer til øvelsene i å rette oppmerksomheten mot 
det å gå og stå, og mot daglige gjøremål, ser vi at buddhistisk 
oppmerksomhetsmeditasjon snarere er et spørsmål om indre enn 
om ytre holdning. 

Parimukham satim upatthapetvå — retter oppmerksomheten 
mot det emnet du har valgt deg. Mange har oversatt parimu- 
kham med *foran ansiktet, framfor seg”, og lignende (Lie 
[Nyanaponika 1988], Wetlesen, Horner, Walshe, Nyanavara 
Thera, Nalin). Isolert sett kunne denne setningen gjerne over- 

settes slik. Men ettersom det er åndedrettsprosessen i kroppen 
som skal følges, virker det ikke overbevisende å be praktikanten 
feste oppmerksomheten på et punkt utenfor kroppen. Visuddhi- 
magga forklarer dette stedet slik: *kammatthånåbhimukham 
satim thapayitvå — retter oppmerksomheten mot meditasjonsem- 
net.” Og dette er en tolkning som etter min vurdering stemmer 
bedre overens med meditasjonspraksisen. Derfor velger jeg å 
legge denne fortolkningen til grunn for min versjon, liksom Sila- 
nanda (*... directs mindfulness towards the object of medita- 
tion”) har gjort det. Det ser ut til at også Rahula, Nyanasatta, 
Nyanaponika [ 1983], Dahlke (*die Aufmerksamkeit voll gewår- 
tig haltend”) og Rhys Davids ("keeps ... his mindfulness alert”) 
i en viss utstrekning her har tatt hensyn til kommentaren. 


Så lar du oppmerksomheten følge pusten inn og ut. Hvis du 
foretar en lang innånding, merker du deg: Jeg foretar en 
lang innånding. Hvis du foretar en lang utånding, merker 
du deg: Jeg foretar en lang utånding. Hvis du foretar en 
kort innånding, merker du deg: Jeg foretar en kort innån- 
ding. Hvis du foretar en kort utånding, merker du deg: Jeg 
foretar en kort utånding. Du trener deg slik: Mens jeg 
puster ut og inn observerer jeg hele kroppen, og slik: Mens 
jeg puster ut og inn lar jeg kroppens forskjellige prosesser 
falle til ro. 


So sato vå assasati, sato passasati. Digham vå assasanto digham 
assasåmtti pajånåti, digham vå passasanto digham passasåmtti 
pajånåti. Rassam vå assasanto rassam assasåmiti pajanati, 
rassam vå passasanto rassam passasåmtti pajånåti. Sabbakaya- 
patisamvedt assasissåmtti sikkhati, sabbakayapatisamvedt passa- 
sissamtti sikkhati. Passambhayam kåyasarikhåram assasissåmtti 
sikkhati, passambhayam kayasarnkhåram passasissåmtti sik- 
khati. 


Sato vå assasati ... Her understreker de fleste av vår tids 
satipatthåna-lærere at den mediterende skal følge åndedrettet 
med oppmerksomhet, men ikke prøve å styre det. Man skal ikke 
bestrebe seg på å puste 1 noen bestemt rytme eller etter et bes- 

temt mønster. Åndedrettet er et aspekt av kroppens naturlige 
funksjoner, og det er dette man her fokuserer på, for å kunne be- 
trakte kroppen som kropp. Prosessen skal tillates å gå sin natur- 
lige gang, og den mediterende skal bare være til stede som "nøy- 
tral observatør”, og merke seg det som skjer. 

Digham vå assasanto digham assasåmtti pajånåti — Hvis du 
foretar en lang innånding, merker du deg: "Jeg foretar en lang 
innånding”. Det lille ordet *ti” fungerer som et "anførselstegn 
slutt”. Dermed får det også betydning for tolkningen av verbet 
pajånåti. Skal det forståes som en passiv tilstedeværelse, i be- 
tydningen *... vet du at ...”, eller som en mer aktiv mental regi- 
strering *... merker du deg (aktivt): ...”? Dette har vært diskutert 
blant en av de viktigste grupper av brukere og fortolkere av den- 
ne teksten i nyere tid: lærere i satipatthåna- eller vipassana- 
meditasjon. Enhver dyktig meditasjonslærer baserer sin under- 
visning både på tradisjon og skrifter på den ene side, og på 
personlig erfaring på den annen side. Dette siste element gjør at 
selv om kjernen i undervisningen er den samme, kan fokusering 
og innfallsvinkel være svært forskjellig fra lærer til lærer. 
Spesielt Mahasi Sayadaw og hans elever legger vekt på at den 
mediterende skal sette navn på fenomenene, og tenke f.eks. 
*inn”” når pusten går inn, eller *stiger” når mellomgolvet stiger, 
osv. Dette vil hjelpe bevisstheten til å fokusere på det som skjer 
her og nå, i det aktuelle øyeblikk. Andre, som Achaan Chaa, ser 
ut til å mene at mental verbalisering sperrer for en direkte 
opplevelse av virkeligheten, og anbefaler ikke noen slik mental 
*noteringsteknikk”. Atter andre, som Henepola Gunaratana og 
Sobhin S. Namto, mener at *navnsettingen” er et godt hjelpe- 
middel så lenge konsentrasjonen er svak, men at man med fordel 
kan la den falle bort av seg selv når den ikke trengs lenger, og 
deretter bare observere kroppens og sinnets fenomener direkte, 
uten *teknikk” eller hjelpemidler. Men det kan hevdes, slik 
f.eks. Phra Robert gjør (se ovenfor), at det vesle ordet *ti”, viser 
at Sayadaws metodikk er solid basert på suttaens tekst. Abhi- 
dharmakosa og Arthaviniscayasititra har en formulering som 
kan tolkes i samme retning: *... det benevnes slik som det er sett 
(yathådrsthasyåbhilapanåt)”. Disse betraktningene har vært 
med på å bestemme mitt ordvalg. 

Sabbakayapatisamvedtassasissåmtti sikkhati — Du trener deg 
slik: Mens jeg puster ut og inn observerer jeg hele kroppen. 
Kaya kan bety kropp eller ansamling, gruppering av noe. I hele 
den delen av suttaen som handler om observasjon av kroppen, 
står kåya for kropp. Derfor kan det virke noe søkt når Visuddhi- 
magga her fortolker kaya som "assåisa- (passåsa-) kåya”, dvs. 
som "puste-legemet", eller pusteprosessen som helhet. Isolert 
sett behøver ikke en slik fortolkning være gal. Når man puster 
ut og inn kan man observere hele pusteprosessen. Derfor stem- 
mer Visuddhimaggas fortolkning godt med praksis. Noen over- 
settere, som Rahula, Nyanaponika [1983] og Nyanasatta tar hen- 
syn til Visuddhimagga og oversetter kåya som "(breath-) body”. 

Men når man sitter og følger med på pusten, vil oppmerk- 
somheten også registrere inntrykk fra resten av kroppen. Derfor 
er det like forsvarlig å se bort fra Visuddhimagga her, og regne 
det som sannsynlig at tekstens opphavsmann ville ha valgt et 
annet ord enn kåya hvis han ville gi uttrykk for noe annet enn 
det kaya står for 1 hele teksten forøvrig. Oversettere som tolker 
kaåya som kropp, er: Rhys Davids: bodily organism; Soma 
Thera, Horner: the activity of the body; Walshe: the whole 
bodily process; Dahlke: Den ganzen Körper; Nalin: sari kaya — 
hele kroppen;Nyanavara Thera: kay thang mot — hele kroppen, 
og Wetlesen: kroppens funksjoner. En slik fortolkning stemmer 
også godt overens med praksis, og 1 samsvar med Occams bar- 
berknivsprinsipp vil jeg foretrekke denne enkleste versjonen. 

Nyanasamvara viser til at Patisambhidåmagga analyserer 
kaya både som kropp og som de ulike mentale grupper, og 
mener at Visuddhimaggas "assiisa- (passisa-) kaya” er en legi- 
tim særfortolkning som særlig er til nytte for nybegynnere på 
meditasjonsveien, noe jeg langt på vei kan være enig 1. 

Kayasatikhåram — kroppens forskjellige prosesser. (Rhys 
Davids: bodily organism; Walshe: the bodily process; Horner, 
Nyanasatta, Soma Thera, Rahula: the activity of the body; 
Nyanaponika [1983]: the bodily function; Nyanaponika [1975]: 
die Körper-Funktion; Dahlke: Den Körper-Vorgang; Wetlesen: 
kroppens funksjoner; Nalin: kay ke samskar (F gati, kriya) — 
kroppens gjøremål (= bevegelser, aktiviteter); Nyanavara Thera: 
kaysankhan.) Sarikhåra er et ord med flere betydningsnyanser, 

som vi skal komme tilbake til lenger ut i suttaen. Som en minste 
felles nevner for disse nyansene kan ordet inntil videre defineres 
som de enkeltelementer eller delelementer som til sammen ut- 
gjør en større struktur. Her står ordet i klar kroppskontekst, noe 
som også ovennevnte oversettere gir uttrykk for. Og ettersom 
buddhismen betrakter kropp og sinn mer som en samling av 
ulike prosesser enn som en samling materielle” elementer, vur- 
derer jeg det slik at *kroppens forskjellige prosesser” er bedre 
enn Lie [Nyanaponika 1988]: *kroppens enkeltfaktorer”. Til 
hverdags befinner mange av disse prosessene seg i rastløs og 
urolig aktivitet. Sitter man ned og betrakter pusten, merker man 
hvordan disse prosessene roer seg ned, slik teksten her sier. 

Sikkhati — trener. Buddha understreker her, som så mange 
andre steder, at veien må følges og praktiseres hvis den skal ha 
noen effekt. Det er ikke nok med filosoferinger og edle tanker. 
Menneskesinnet har kjørt seg så fast i dype vanetenkningsspor 
at den som ønsker en positiv mental utvikling, må trene og 
arbeide aktivt og iherdig, og ikke gi opp selv om det skulle ta 
lang tid. Jfr. verset i Dhammapada (239): 


Litt av gangen, med tiden til hjelp, 
kan den som er vis fordrive 

alt smuss fra sitt eget sinn, 

liksom smeden hamrer ut sølvet. 


Det er som når en dyktig tredreier eller lærlingen hans gjør 
et langt snitt, munker. Da merker han seg at han gjør et 
langt snitt. Og når han gjør et kort snitt, da merker han seg 
at han gjør et kort snitt. 

Nettopp slik er det når du foretar en lang eller kort 
innånding eller utånding. Da merker du deg det som det er. 
Og du trener deg slik: Mens jeg puster ut og inn observerer 
jeg hele kroppen, og slik: Mens jeg puster ut og inn lar jeg 
kroppens enkeltfaktorer falle til ro. 


Seyyathå pi bhikkhave dakkho bhamakaro vå bhamakaråntevåst 


vå digham vå afichanto digham afichamiti pajanåti, rassam vå 
afichanto rassam afichamiti pajånåti. Evam eva kho bhikkhave 

bhikkhu digham vå assasanto digham assasåmtti pajånåti, 
digham vå passasanto digham passasåmtti pajanåti. Rassam vå 
assasanto rassam assasåmiti pajånåti, rassam vå passasanto 
rassam passasåmiti pajånåti. Sabbakåyapatisamvedt assasissåm- 
iti sikkhati, sabbakayapatisamvedt passasissåmtti sikkhati. Pas- 
sambhayam kåyasafikhåram assasissåmiti sikkhati, passam- 
bhayam kåyasafikhåram passasissåmtti sikkhati. 


Etter en kort liknelse kommer hele foregående instruksjon ord- 
rett i reprise. I muntlig framføring gjør dette at teksten blir let- 
tere å huske. I skriftlig framstilling er det her naturlig å forkorte 
teksten og trekke den sammen. 

Observasjon av pusten kan videreutvikles til den medi- 
terende oppnår dyp indre ro og konsentrasjon, og går videre inn 
i de dypmeditative tilstander (hana). Men denne metodikken 
kan også anvendes til ren innsiktstrening, hvis den mediterende 
ikke samler konsentrasjonen kun på ett punkt, men lar den 
konsentrerte oppmerksomheten være åpen for hvert nytt inn- 
trykk fra øyeblikk til øyeblikk, det som Paramatthamafijuså 
omtaler som khanikasamådhi. Abhidharmadipa sier: "Dessuten 
analyserer den mediterende kroppen ned i sine aller minste 
materielle og temporære faktorer, og betrakter disse i sine 
minste detaljer fra øyeblikk til øyeblikk”. Abhidharmakosa har 
en nesten identisk formulering. Dette kan også beskrives som 
våken nysgjerrighet rettet mot alt han opplever og registrerer. 
Denne meditasjonsformen kan altså tjene som utgangspunkt for 
to divergerende treningsveier. Men disse veiene møtes igjen og 
fører til samme mål. 

Etter dette avsnittet forklarer Sumaigalavilåsint hvordan 
den som arbeider med ren innsikt analyserer de sanseinntrykk 
som han observerer, slik at han ser hvordan pusteprosessen er 
betinget av kroppen, som videre kan analyseres i de fire grunn- 
egenskaper (mahåbhiitåni, dhåtu). De formforestillinger disse 
forårsaker, skaper begrepet "form (riipa)”. Til disse knytter det 
seg mentale faktorer, som gir forestillingen "sinn (nåma)”. Der- 
etter ser den mediterende hvordan disse forestillingene oppstår 
i gjensidig avhengighet av hverandre (paccayyuppanna), og 
innser at det ikke finnes noen person eller noe ego (afifio satto 

vå puggalo vå natthiti) utenom dette mønsteret av gjensidige 
betingelser. Slik modnes innsikten helt til han oppnår status som 
ærverdig (arahant). 

Den som arbeider med dypmeditasjonene (jhåna), ser krop- 
pen direkte som "form (riipa)”, og ser dypmeditasjonens menta- 
le elementer (jhånangåni) som "sinn (nåma)”. Deretter følger 
han den samme utvikling som nevnt ovenfor, fram til arahant- 
status. Slik viser Sumarigalavilasint hvordan innsikt og konsent- 
rasjon begge kan føres fram til det samme mål. 


Slik betrakter du din egen kropp som kropp, eller du 
betrakter andres kropp som kropp, eller du betrakter både 
din egen og andres kropp som kropp. Du betrakter hvordan 
kroppens fenomener oppstår, du betrakter hvordan 
kroppens fenomener blir borte, eller du betrakter hvordan 
kroppens fenomener oppstår og blir borte. Du er 
oppmerksom på at kroppen eksisterer, men bare i den grad 
som er nødvendig for observasjon og erkjennelse. Du ferdes 
uten å være avhengig av noe, og uten å holde fast på noe i 
verden. Slik betrakter du kroppen som kropp. 


Iti ajjhattam vå kåye kåyanupasst viharati, bahiddhå vå kåye 
kaåyanupasst viharati, ajjhattabahiddha vå kåye kåyånupasst 
viharati. Samudayadhammånupasst vå kåyasmim viharati, 
vayadhammånupasst vå kayasmim viharati, samudayavaya- 
dhammuånupasst vå kåyasmim viharati. Atthi kayoti vå panassa 
sati paccupatthita hoti yåvad eva fianamattåya patissati- 
mattåya. Anissito ca viharati na ca kifici loke upådiyati. Evam 
pi bhikkhave bhikkhu kåye kayanupasst viharati. 


De buddhistiske tekstenes muntlige opphav gir dem en 
formstruktur som på flere måter kan sammenliknes med musi- 
kalsk form, noe som ikke er så underlig ettersom begge er audi- 
tive komposisjoner som primært skal fattes av øret, og ikke av 
øyet. Typisk for dem begge er en syklisk formstruktur med man- 
ge repriser og refrenger. Dette avsnittet utgjør et slags refreng 

som med små variasjoner avslutter hver enkelt instruksjonssek- 
vens gjennom hele teksten. 

Det tekstinnholdet som således er lagt inn på refrengplass vil 
dermed bli gjentatt gang på gang, og nærmest hamret inn i til- 
hørernes hukommelse. Og ser vi på dette innholdet, ser vi at det 
ikke er tilfeldig valgt. Det utgjør faktisk i seg selv både en opp- 
summering og en konsentrert utgave av hele suttaens metodikk. 

Ajjhattam — bahiddhå : individuelt (innvendig) og utvendig. 
De aller fleste oversettere (Rhys Davids, Walshe osv.) bruker 
her uttrykkene "internally — externally” (Nalin: bhitari bhag 
meng ... bahari bhag meng — innvendig ... utvendig; Nyanavara 
Thero: phaynai ... phaynåk — innvendig ... utvendig). Sumani- 
galavilåsint sier: "Iti ajjhattam vå ti evam attano vå assåisa- 
passåsakaye ... bahiddhå vå ti parassa va assåsapassåsakåye ...” 
, dvs. *egen pustekropp” og "andres pustekropp”. Ut fra min 
tolkning av kaya som *kropp” (se oven-for), velger jeg her å 
skrive *egen kropp” og "andres kropp”. Wetlesens *sin egen 
kropp som kropp innenfra ... andres kropp som kropp utenfra...” 
kan nok også forsvares, men selv om, eller snarere nettopp fordi 
palitekstene vrimler av synonymer og tautologier, ser Jeg ingen 
grunn til å produsere nye sådanne. 

Denne setningen gir en viktig veiledning i treningens pro- 
gresjon. Man "begynner å grave der man står”. Vi lever midt i 
en strøm av sansedata fra egen kropp, og derfor er det naturlig 
å starte nettopp med å observere disse. Deretter kan vi observere 
andre, og trekke analogier med det vi har lært om oss selv. Man 
kunne også si det slik at man starter som egosentrert isolasjon- 
ist, eller som subjektiv idealist, og fortsetter som utadvendt al- 
truist, eller som objektiv positivist. Og mang en filosofisk debatt 
har stått mellom disse synspunktene. Buddhismen, derimot, går 
videre, og forener disse to forskjellige innfallsvinklene i den 
tredje delen av denne instruksen: ajjhattabahiddha . Her går den 
indre og den ytre, den subjektive og den objektive innfallsvinkel 
opp i en høyere enhet. Den mediterende ser at både han selv og 
andre er deler av samme virkelighet, elementer i den samme 
fenomenenes strøm, og det finnes ikke noe reelt skille mellom 
dem. 

Den samme pedagogiske progresjon fra det nære til det fjer- 
ne, fra det kjente til det ukjente, finner vi i buddhismens trening 
i vennlighet (se Visuddhimagga, kap. 9), som starter med å 
ønske gode ting for egen del, og deretter utvide de gode ønskene 
til å gjelde stadig fler. 

Den mediterende ser også direkte og klart at andre har den 
samme grunnopplevelse av verden som han selv, — opplever 
gleder og sorger på samme måte som han selv, og han blir let- 
tere 1 stand til å identifiserer seg med andre. Dette har også et 
etisk aspekt, som har nedfelt seg i buddhismens versjoner av 
gjensidighetsprinsippet, *den gylne regel”, som f.eks.i disse 
versene: 


Alle skjelver for voldsbruk, 
alle er redd for å dø. 

Sett deg derfor i andres sted 
og la være å drepe 

eller hisse til drap. 


Alle skjelver for voldsbruk, 

alle har livet kjært. 

Sett deg derfor i andres sted 

og la være å drepe 

eller hisse til drap. 
(Dhammapada 129-30.) 


Dette er en erfaring de fleste mediterende gjør når de prakti- 
serer, og dette er grunnen til at mange meditasjonslærere mener 
det er unødvendig med noe "etisk forkurs”. Praktisk trening 
fører direkte til etiske resultater. 

Samudayadhammånupasst vå kåyasmim viharati, vaya- 
dhammånupasst vå kåyasmim viharati: betrakter hvordan krop- 
pens fenomener oppstår og blir borte. Hvilken funksjon har 
ordet dhamma i denne sammenhengen? Rhys Davids unnviker 
problemet, idet han lar denne setningen gjelde kroppen som 
helhet, dens tilkomst og bortgang (*He keeps on considering 
how the body is something that comes to be, or again he keeps 
on considering how the body is something that passes away; 

...”). Men dermed går han også glipp av et viktig poeng. Den 
mediterende trenger ikke ha praktisert særlig lenge før han får 
en sterk og direkte opplevelse av at kroppen er en prosess, sna- 
rere enn en *ting”. Alle de tilgjengelig sansedata som fra øye- 
blikk til øyeblikk bekrefter at vi har en kropp, er i stadig forand- 
ring. De oppstår og blir borte igjen i en stadig strøm, noe oven- 
nevnte setning gir en klar og presis beskrivelse av. 

Horner og Soma Thera kommer denne empiriske virkelighet 
nærmere med *origination-things in the body .. dissolution- 
things”. Dhamma kan i visse sammenhenger best oversettes med 
et vidtfavnende uttrykk som *ting”, men i denne sammenheng 
gir ikke dette klar nok mening. Da er *ting” bedre anvendt i 
Nyanaponika [1975] og Nyanasamvara: "Die Dinge in ihrem 
Entstehen betrachtend, weilt er beim Körper; die Dinge in ihrem 
Vergehen ...”. Bedre er også Nyanaponika [1983], Nyanasatta, 
Rahula og Silananda "origination-factors ... dissolution-factors”, 
Dahlke: *Entstehens-Bedingungen ... Vergehens-Bedingungen” 
og Nyanavara Thera: *dhammada kwam køtkeun nai kay bang 
... kwam seuam ... — forskjellige faktorer for tilblivelse ... for 
oppløsning ... i kroppen”, men etter min vurdering kommer 
Walshe: *He abides contemplating arising phenomena in the 
body ... vanishing phenomena ...” og Wetlesen: *... hvordan 
kroppslige fenomener oppstår ... forgår ...” den empiriske 
virkelighet nærmest, slik den oppleves under meditasjonsprak- 
sisen. Nalin står her igjen originalteksten for nær til å være til 
noen særlig hjelp: *kaya meng samuday (F utpatti) dharm ... 
kaya meng vyaya (vinash) dharm - tilblivelses-dharma ... 
ødeleggelses-dharma i kroppen”. 

Her merker vi oss igjen at det ligger en pedagogisk 
tankegang bak framstillingen. Instruksene følger en naturlig pro- 
gresjon. Først legge merke til hvordan fenomenene oppstår, for 
det er lettest å se det som kommer til av nye inntrykk. Deretter 
legge merke til hvordan fenomenene blir borte, og så, når opp- 
merksomheten er blitt videre skjerpet: observere både oppkomst 
og bortgang. 

Fokusering på disse fenomenene blir sett som en viktig 
metode til å bryte ned illusjoner om kroppens og tilværelsens 
permanens. Den som ser at alle fenomener oppstår og forsvinner 

igjen i kontinuerlig bevegelse, vil også selv kunne innse viktige 
aspekter av den buddhistiske modell av virkeligheten: som det 
at både kropp (og annen materie, og senere også mentale 
fenomener) er uvarige (anicca) og at de mangler *ego-substans” 
og ikke lar seg kontrollere av vårt ego (anatta). Tilværelsens 
natur er momentarisk (khanika) og uten noen fast kjerne 
(sufifia), noe som blir understreket både i abhidhammalittera- 
turen og 1 senere mahayanalitteratur. 

Dette blir videre understreket i neste setning (atthi kåyoti 
...), som peker på at kroppen må tas på alvor som objekt for 
observasjon og erkjennelse. Hverdagslivets erfaringer er viktige, 
og denne metodikken oppfordrer ikke til noen form for mystisk 
idealisme. Men ettersom alle fenomener er flyktige, ville det 
være meningsløst å tillegge kroppen noen absolutt eksistens. På 
denne måte foregriper denne setningen tanken om de to 
sannheter: absolutt (paramårthasatya) og relativ eller konven- 
sjonell sannhet (samvrtisatya), som senere mahayanafilosofer 
legger stor vekt på. 

Anissito ... : Observasjon av kroppen vil gi den mediterende 
et mer objektivt bilde av virkeligheten, og løse opp illusjoner og 
vrangforestillinger. Den psykologiske effekt av dette er at han 
frir seg fra vanetenkning og betingede reaksjonsmønstre, og 
oppnår en ekte mental frihet og indre uavhengighet. Denne fri- 
heten gjelder også overfor religiøse autoriteter og skrifter. Den 
fører ofte til en nærmest ateistisk holdning, som vi innlednings- 
vis så Visuddhimagga gi uttrykk for. Den samme holdningen 
finner vi i Abhidharmadipa: "Han ser at det ikke trenger være 
noen høyere makt eller noen som leder det hele.” 

Kommentaren sier: "Det finnes ikke noen Sjel (purusa, i 
samkhya-filosofien), Gud (paramesthi, jainforestilling), eller 
Herre (i$vara, allment indisk gudsbegrep). Alt fungerer ved sin 
egen kraft.” 

Han klamrer seg ikke lenger til provisorier som Buddha eller 
Dhamma heller. Dette idealet kommer godt til uttrykk i tekster 
som den velkjente flåteliknelsen og i zenbuddhismens idealbilde 
av den frigjorte mester. Slik gir denne setningen på samme tid 
uttrykk for en arbeidsveiledning og en målbeskrivelse, og man 
kunne si at denne satsen munner ut 1 en både majestetisk og 

triumferende sluttkadens som både avslutter første avdeling og 
på samme tid fullfører sirkelen, ved å peke tilbake på den første 
målbeskrivelsen som Buddha innledet sin tale med. Denne sir- 
kularitet 1 teksten bringer tanken hen til et av de eldste bud- 
dhistiske symboler: hjulet. Da Buddha startet sin undervis- 
ningsvirksomhet, blir dette nettopp omtalt som "dhammacakkap- 
pavattanam — å sette sannhetens (el. lærens) hjul i bevegelse”. 
Teksten beveger seg så å si gjennom flere omdreininger, flere 
sirkler med ulik radius, hver markert med rondo-liknende refren- 
ger, inntil sirkelen med den største radius er fullført, og teksten 
avsluttes med å vende tilbake til sin begynnelse. 


Kroppens stillinger 


Og videre, når du går, merker du deg: går. Når du står, 
merker du deg: står. Når du sitter, merker du deg: sitter. 
Når du ligger, merker du deg: ligger. Uansett hvilken stilling 
kroppen din befinner seg i, så merker du deg det nøyaktig 
som det er. 

Slik betrakter du din egen kropp som kropp, eller du 
betrakter andres kropp som kropp, eller du betrakter både 
din egen og andres kropp som kropp. Du betrakter hvordan 
kroppens fenomener oppstår, du betrakter hvordan 
kroppens fenomener blir borte, eller du betrakter hvordan 
kroppens fenomener oppstår og blir borte. Du er oppmerk- 
som på at kroppen eksisterer, men bare i den grad som er 
nødvendig for observasjon og erkjennelse. Du ferdes uten å 
være avhengig av noe, og uten å holde fast på noe i verden. 
Slik betrakter du også kroppen som kropp. 


Puna ca param bhikkhave bhikkhu gacchanto vå gacchåmiti 
pajanati, thito vå thitomhiti pajånati, nisinno vå nisinnomhiti 
pajånåti, sayåno vå sayånomhiti pajånåti. Yathå yatha vå 
panassa kåyo panihito hoti, tatha tathå nam pajanati. 

Iti ajjhattam va kåye de det bahiddhå vå kåye 
ee viharati, ajjhattabahiddhå vå kaye kåyånupasst 
viharati. Samudayadhammånupasst vå kåyasmim viharati, 

vayadhammånupasst vå kayasmim viharati, samudayavaya- 
dhammuånupasst vå kåyasmim viharati. Atthi kayoti vå panassa 
sati paccupatthita hoti yåvad eva fianamattåya patissatimat- 
tåya. Anissito ca viharati na ca kifici loke upådiyati. Evam pi 
bhikkhave bhikkhu kåye kåyånupasst viharati. 


Gacchanto vå gacchåmtti pajånåti — når du går, merker du deg: 
går. Verbet gacchåmi er presens, første person, entall, og betyr 
følgelig: (jeg) går”. På pali kan et verb i presens ikke løsrives 
fra sin personendelse, og går” alene kan ikke uttrykkes. Derfor 
er det grunnlag for tvil her. Er pronomenet jeg” viktig, og bør 
det komme til uttrykk i oversettelsen, slik alle konsulterte over- 
settelser har valgt å gjøre? Eller bør det utelates? Hvis *jeg” 
hadde vært viktig i paliteksten, kunne jo dette meget enkelt ha 
blitt uttrykt med pronomenet aham, med den grammatisk like 
korrekte formuleringen aham gacchami. 

Filologisk sett kan det forsvares både å ta med pronomenet 
jeg” i oversettelsen, og å utelate det. Men sett i forhold til hele 
teksten, og sett 1 forhold til Buddhas anatta-lære, virker det 
rimeligst å utelate pronomenet, så sant setningsstrukturen 1 
mottakerspråket tillater det. Det er ikke *Jeg” som er viktig 1 
denne sammenhengen. Det viktige er å fokusere på den proses- 
sen som kalles *å gå”, være oppmerksomt til stede og observere 
de sansedata og inntrykk som opptrer, uten å legge noen som 
helst teoretisk overbygning på disse dataene. Sumamigalavilasint 
sier: "Imassa pana bhikkhuno jånanam sattupaladdhim pajahati 
— den munk som forstår dette slik, frir seg fra egoforestillinger.” 
Og videre: "Tattha ko gacchatiti? Na koci satto vå puggalo vå 
gacchati. — Hvem er det i dette tilfelle som går? Det er intet ego 
og ingen person som går.” Ved å betrakte prosessen, slipper 
man taket i "jeg”-forestillingene. Derfor er det direkte i strid 
med selve instruksjonens ånd å legge vekt på ordet jeg”, hvis 
man kan slippe. Dette er også en tolkning som vår tids sati- 
patthåna-lærere understreker. I sin instruksjon sier f.eks. Maha- 
si Sayadaw: *... on walking each step should be noted as... 
'walking, walking". 

Palitekstene forteller at både Buddha selv og munkene prak- 
tiserte gående meditasjon, og til vanlig blir ordet *carnkamati — 

gå fram og tilbake” (intensivform av kam, gå) brukt om denne 
praksisen. Se f.eks. Ambatthasutta: "Tena kho pana samayena 
sambahulå bhikkhii abbhokase catikamanti. — Akkurat da var det 
mange munker som gikk fram og tilbake ute i parken.” Det fan- 
tes også gjerne en egen liten sti foran munkehyttene (cafikama- 
na), spesielt beregnet til gående meditasjonspraksis, slik man 
fremdeles kan se i klosteranlegg i Sydøst-Asia. Det fantes også 
egne bygninger, canmkamanasåla — vandrehall, hvor denne 
treningen kunne skje innendørs. 

Gående meditasjon er et viktig element i nyere former for 
satipatthåna-trening også, og de fleste meditasjonslærerne anbe- 
faler å veksle mellom å sitte og å gå, 1 økter fra en halv til en 
time. 

Yathaå yathå vå panassa kåyo panihito hoti, tatha tatha nam 
pajånåti — Uansett hvilken stilling kroppen din befinner seg 1, så 
merker du deg det nøyaktig som det er. En tilnærmet parallell 
finner vi i Abhidharmakosa: *Ser denne formen slik som den er 
i øyeblikket”. Denne setningen understreker det forhold at opp- 
merksomhetstrening går ut på å observere naturen, ikke styre 
den. Det som er viktig, er å studere de gitte data, uansett hvilke 
dette måtte være. Dette styrker den fortolkningen som ovenfor 
er nevnt angående observasjon av pusten: pusteprosessen skal 
observeres, men ikke styres. 

Opp gjennom historien kan man se at mennesker gjerne har 
villet ritualisere meditasjonsøvelsene. Man skal sitte slik eller 
slik, gå slik eller slik, osv. Men her ser vi altså at det er krop- 
pens daglige aktiviteter som skal observeres, ikke rituelle hold- 
ninger. Eller som en biolog ville ha sagt det: vi lærer mer om 
dyrs naturlige atferd av å studere dem 1 deres naturlige miljø, 
enn av å studere dresserte dyr på sirkus. 

Denne fokusering på studiet av det naturlige menneske i sitt 
daglige miljø, blir videreført og tydeliggjort i neste sekvens. 


Kroppens aktiviteter 


Og videre, når du går fram og tilbake, så gjør du dette med 
klar forståelse. Når du ser på noe eller ser deg omkring, gjør 


35 


du dette med klar forståelse. Når du bøyer eller retter ut 
deler av kroppen, gjør du dette med klar forståelse. Når du 
kler deg eller bærer matskåla di, gjør du dette med klar 
forståelse. Når du spiser, drikker, tygger og smaker, gjør du 
dette med klar forståelse. Når du tømmer deg for avføring 
og urin, gjør du dette med klar forståelse. Så lenge du er 
våken, enten du går, står sitter, ligger, taler eller tier, så gjør 
du dette med klar forståelse. 

Slik betrakter du din egen kropp som kropp, eller du 
betrakter andres kropp som kropp, eller du betrakter både 
din egen og andres kropp som kropp. Du betrakter hvordan 
kroppens fenomener oppstår, du betrakter hvordan krop- 
pens fenomener blir borte, eller du betrakter hvordan 
kroppens fenomener oppstår og blir borte. Du er oppmerk- 
som på at kroppen eksisterer, men bare i den grad som er 
nødvendig for observasjon og erkjennelse. Du ferdes uten å 
være avhengig av noe, og uten å holde fast på noe i verden. 
Slik betrakter du også kroppen som kropp. 


Puna ca param bhikkhave bhikkhu abhikkante patikante sampa- 
jånakart hoti. Alokite vilokite sampajånakart hoti. Samifijite 
pasårite sampajånakart hoti. Sanghåtipattactvaradhårane sam- 
pajånakart hoti. Asite pite khaytte sayite sampajanakart hoti. 
Uccårapassavakamme sampajaånakart hoti. Gate thite nisinne 
sutte jagarite bhåsite tunhibhave sampajanakart hoti. 

Iti ajjhattam vå kåye pe de dk bahiddhå vå kåye 
ee viharati, ajjhattabahiddhå vå kåye kåyånupasst 
viharati. Samudayadhammånupasst vå kåyasmim viharati, 
vayadhammånupasst vå kayasmim viharati, samudayavaya- 
dhammuånupasst vå kåyasmim viharati. Atthi kayoti vå panassa 
sati paccupatthita hoti yåvad eva fianamattåya patissati- 
mattåya. Anissito ca viharati na ca kifici loke upådiyati. Evam 
pi bhikkhave bhikkhu kåye kayaånupasst viharati. 


Dette avsnittet kan leses som mer detaljerte eksemplifiseringer 
av hovedprinsippet fra forrige avsnitt. Men et nytt gjennom- 
gangstema er kommet til: sampajånakårt hoti — gjør dette med 
klar forståelse. (Rhys Davids: he is aware of what he is about; 

Walshe: is clearly aware of what he is doing; Soma Thera: is a 
person practising clear comprehension; Nyanasatta, Silananda, 
Nyanaponika [1983]: he applies clear comprehension; Horner: 
acting in a clearly conscious way; Rahula: applies full attention; 
Nyanaponika [1975], Nyanasamvara: ist er wissensklar in 
seinem Tun; Dahlke: ist er sich dieses Tuns voll bewusst; 
Dharmawiranatha: handelt hij bewust; Wetlesen: gjør han det 
med omhu; Nalin: jante (= anubhav karte) hue - er vitende (= 
legger merke til); Nyanavara Thero bruker her lånord, og er til 
liten hjelp: tham sampachanya.) Sumangalavilåsint sier: 
*sampajafifiena sabbakiccakårt — alle gjøremål blir utført med 
klar forståelse”. Videre analyserer Sumaiigalavilasint ordet i 
fire delaspekter: klar forståelse av begrunnelsen for å utføre en 
gitt handling (såtthaka), klar forståelse av hvorvidt handlingen 
er egnet til å nå det målet man har satt seg (sappåya), klar for- 
ståelse av hvorvidt man utfører handlingen til rette tid og sted, 
(gocara) og klar forståelse uten vrangforestillinger (asammoha). 

Det sistnevnte av disse fire aspektene (asammoha) tilsvarer 
den rene observasjonsprosessen som er nevnt ovenfor. De tre 
foregående aspektene, derimot, åpner for intellektuelle og etiske 
vurderinger av egne handlinger, og forhindrer at man utfører 
oppmerksomhetstreningen som en amoralsk robot. Hvis man 
skulle være observatør, og ikke noe annet, kunne det f.eks. 
tenkes at man tråkker på en snegle, bare merker seg "tråkker”, 
og går videre. Men den som samtidig har klar forståelse, ville 
styre foten utenom. Dette innebærer naturligvis et styringsele- 
ment, og modifiserer den rene observasjonsprosessen I en viss 
grad. Men dette er også et trekk som er typisk for Buddhas lære, 
som av prinsipp aldri går til ekstremer, men følger middelveien. 

Disse øvelsene som her er nevnt, hører til i hverdagsmiljøet. 
Selv den enkleste dagligdagse handling får verdi, og dermed kan 
en slik allmenn oppmerksomhet overfor alt som skjer, også 
tolkes som en integrering av det hellige og det profane. Alt man 
gjør, blir til et trinn på frigjøringsveien, ingenting er for ube- 
tydelig. Denne innfallsvinkelen kaster dermed også et interes- 
sant lys over vinaya, det uhyre detaljerte regelverket for munker 
og nonner. Den som virkelig går inn for å følge vinaya-reglene 
til punkt og prikke, må være pinlig oppmerksom på alt han fore- 

tar seg dagen igjennom. På denne måten kan vinaya, brukt med 
omtanke og ikke med pedanteri, bli et hjelpemiddel til å øve 
satipattthåna. Dette kan godt tenkes å ha vært en medvirkende 
årsak til at enkelte la så stor vekt på vinaya at det 1 tidligere 
kinesisk buddhisme fantes en særskilt vinaya-skole. 

Oppmerksomhet rettet mot alle daglige gjøremål, vil 
imidlertid også lett kunne føre til at enkelte av disse blir 
ritualisert, og det er ikke urimelig å tenke seg at nettopp dette 
kan være en viktig del av bakgrunnen for den japanske te-sere- 
monien. 


Kroppens deler 


Og videre betrakter du nettopp denne kroppen fra fotsålene 
til hårspissene og ned igjen, omgitt av huden, fylt av mange 
slags urenheter: I denne kroppen er det hodehår, kropps- 
hår, negler, tenner, hud, kjøtt, sener, knokler, beinmarg, 
nyrer, hjerte, lever, mellomgolv, milt, lunger, tarmer, spise- 
rør, magesekk, ekskrementer, galle, slim, puss, blod, svette, 
fett, tårer, vevsvæske, spytt, snørr, leddvæske og urin. 


Puna ca param bhikkhave bhikkhu imam eva kåyam uddham 
pådatalå adho kesamatthaka taccapariyantam piram nånappa- 
kårassa asucino paccavekkhati: Atthi imasmim kaye keså lomå 
nakhå dantå taco mamsam nahårti attht atthimifijå vakkam 
hadayam yakanam kilomakam pihakam papphasam antam 
antagunam udariyam kartsam PE semham pubbo lohitam 
sedo medo assil vaså khelo singhånika lasikå muttan ti. 
Denne øvelsen tar de forskjellige kroppsdelene som observa- 
sjonsobjekt, satt opp 1 en detaljert huskeliste, som vi også kan 
finne igjen i Arthaviniscayasiitra. Visuddhimagga sier at 
betraktning av kroppen er en øvelse som er helt særegen for 
Buddhas lære. Studiet av kroppen med dens sansedata er lik en 
studie av verden. I Samyutta Nikåya 2.36 sies det: 

*For verden er nettopp her, sier jeg, i din egen favnlange 
kropp med alle dens tanker og forestillinger. Og her er verdens 

begynnelse, her er verdens ende, og her er veien som fører til 
verdens ende.” 

Og Amguttara Nikaya 1.21 lister opp fordeler ved øvelsen: 

*Det finnes en ting som griper deg sterkt når du utvikler den 
og trener flittig, som fører til den dypeste fred, til oppmerk- 
somhet og klar forståelse, til at du oppnår rett kunnskap og er- 
kjennelse, som gjør deg lykkelig her og nå, og som gjør deg fri 
ved hjelp av visdom og gir den høyeste frukt. Og hva er det for 
en ting? Det er oppmerksomhet rettet mot kroppen.” 

Øvelsen kan man foreta ut fra to forskjellige innfallsvinkler, 
alt etter hvor stor vekt man legger på denne formuleringen: 
piiram nånappakårassa asucino — fylt av mange slags urenheter. 
Dersom man ikke legger spesiell vekt på det *urene”, blir øvel- 
sen å anse som en nærmest nøytral analytisk betraktning av 
kroppens deler, dvs. en videreføring av den grunnide som alle- 
rede er skissert. Visuddhimagga angir sju måter å arbeide med 
listen på: 1) resitere høyt, 2) resitere innenat, 3) sortere ele- 
mentene etter farge, 4) sortere dem etter form, 5) sortere dem 
etter retning, 6) sortere dem etter plassering, og 7) sortere dem 
i like og ulike. Somdet Phra Nyanasamvara beskriver øvelsen 
som en inspeksjonstur rundt i kroppen, hvor man kan dvele så 
lenge man vil ved det enkelte aspekt, før man går videre til 
neste. Det er heller ikke nødvendig å ta hele runden. Taungpulu 
Sayadaw følger til dels Visuddhimaggas metode, og anbefaler 
den mediterende å resitere og visualisere deler av listen forlengs 
i fem dager og baklengs de neste fem dagene. Dette er ofte det 
første meditasjonsemnet nyordinerte munker får seg tildelt 
(miilakammatthåna), og derfor hender det man hører noviser 
mumle for seg selv: keså lomå nakhå dantå taco. Etter hvert tar 
man med mer, inntil hele listen blir resitert og visualisert, og 
arbeider på denne måten i seks måneder. Dette vil føre til at man 
ser hvordan kroppen er sammensatt av flyktige elementer, og at 
det ikke finnes noe *Jeg” eller noe *selv” noe sted. 

Men denne øvelsen har også et terapeutisk aspekt, noe som 
kommer tydeligere fram hvis man legger vekt på urenhet- 
aspektet. Det er ikke bare i vår tid det foregår en usunn dyrking 
av kropp, ungdom og skjønnhet, selv om moderne markeds- 
føringsmetoder har gitt saken helt nye proporsjoner. Problemet 

har alltid vært kjent, og en nøktern betraktning av kroppen og 
dens deler kan virke som en sunn motvekt. Og her er igjen de 
første fem kroppsdelene på listen sentrale: hodehår, kroppshår, 
negler, tenner, hud. Det er nemlig disse som synes, det er disse 
som dyrkes og pleies, og nettopp derfor er dette et godt sted å 
begynne betraktningene. 


Det er liksom en matkjeller med dør i begge ender, munker, 
— fylt med all slags korn, såsom høylandsris, lavlandsris, 
gule og grønne bønner, sesamfrø og skallet ris. Hvis en 
mann med synet i behold skulle åpne dørene, ville han se at 
dette er høylandsris, dette er lavlandsris, dette er gule og 
dette er grønne bønner, dette er sesamfrø og dette er skallet 
ris. 

Og på samme måte betrakter du nettopp denne kroppen 
fra fotsålene til hårspissene og ned igjen, osv. 


Seyyathå pi bhikkhave ubhatomukhå mutolt pårå nånavihitassa 
dhafifiassa, seyyathidam sålinam vihinam muggånam måsånam 
tilånam tandulanam, tam enam cakkhumå puriso muficitvå 
paccavekkheyya: Ime sålt, ime viht, ime muggå, ime måså, ime 
tilå, ime tandulåti, evam eva kho bhikkhave bhikkhu imam eva 
kaåyam uddham Fe adho kesamatthakå taccapariyantam 
parant nånappakårassa asucino paccavekkhati: Atthi imasmim 
kaåye keså lomå nakhå dantå taco mamsam mnahårii atthi 
atthimifijå vakkam hadayam yakanam kilomakam pihakam 
papphåsam antam antagunam udariyam kartsam pittam 
semham pubbo lohitam sedo medo assti vaså khelo singhanika 
lasikå muttan ti. 


Uttrykket ubhatomukhå mutoli forekommer ikke i palilitteratur- 
en utenom denne ene frasen. Både lesemåte og tolkning er usik- 
ker. Sumaiigalavilåsint kommenterer bare det mindre problem- 
atiske ubhatomukha hettha ca upari cå ti dvihi mukhehi yuttå 
— med to åpninger, oppe og nede. PTSD er sterkt i tvil, men 
foreslår at mutolt kan bety proviantsekk. Edgerton fører opp 
sanskritordet mutod7, med betydningen "basket, bag or large 
container”. Og samtlige oversettere bygger på ideen om en sekk, 


40 


ei korg eller et leirkar. Rahula, Nyanaponika [1983], Nyana- 
satta, Horner, Silananda: double-mouthed provision bag; Rhys 
Davids: double-mouthed sample bag; Walshe: a bag, open at 
both ends; Soma Thera: a bag having two openings; 
Nyanaponika [1975]: ein beiderseitig offener Korb; Dahlke: ein 
Sack mit Offnungen an beiden Enden; Nalin: donong mukhbhari 
dehari — et leirkar med to åpninger; Nyanavara Thero: thai mi 
pak sång khang — en avlang bærebag med to åpninger; Wetle- 
sen: en proviantsekk med åpning i begge ender. 

Men bildet virker likevel temmelig uklart. For det første: en 
sekk med to åpninger virker nokså upraktisk. Og når sekken blir 
båret, må innholdet forventes å skumpe hit og dit og bli nokså 
blandet. Kornsortene ville neppe ligge pent og velordnet hver 
for seg når sekken blir åpnet, og ville ikke kunne brukes som et 
bilde på kroppens organer. Ei korg eller et leirkar med to åpnin- 
ger virker heller ikke så mye mer overbevisende. 

Her gir Arthaviniscayastitra en interessant innfallsvinkel til 
forståelse. I avsnittet om betraktning av kroppens deler, analogt 
med palitekstens ubhatomukhå mutoli, har Arthaviniscayastitra 
*ubhayato dvåravinirmuktam kosthågåram — et lagerhus med 
to åpne dører”. Det ser ut til at en avskriver har forstått at origi- 
naluttrykket var vanskelig å forstå, og med dette har omskrevet 
det for å gjøre det klarere. Kommentaren til Arthaviniscaya- 
stitra bygger nemlig på en noe annerledes utgave enn den be- 
varte sutrateksten, en utgave som har ligget paliteksten nær- 
mere. På det tilsvarende sted kommenterer den slik: *ubhayato 
mutodtti vrihinam sthåpanaya mrdbhajanam kosthiketi prattta 
madhyadese — dvs.: ubhayato mutodt vil si en underjordisk 
lagerbygning til å oppbevare korn i, som man kalte det i 
Madhyadesa (Nord-India) før 1 tiden.” 

Dette gir et mye bedre bilde. I matkjelleren ligger alt på sin 
plass 1 hver sin binge, og åpner vi ei dør i hver ende, faller lyset 
klart inn så vi kan se alt som det er. Jeg velger derfor å basere 
min oversettelse av dette uttrykket på disse sanskrittekstene. 


Slik betrakter du din egen kropp som kropp, eller du 


betrakter andres kropp som kropp, eller du betrakter både 
din egen og andres kropp som kropp. Du betrakter hvordan 


41 


kroppens fenomener oppstår, du betrakter hvordan krop- 
pens fenomener blir borte, eller du betrakter hvordan 
kroppens fenomener oppstår og blir borte. Du er oppmerk- 
som på at kroppen eksisterer, men bare i den grad som er 
nødvendig for observasjon og erkjennelse. Du ferdes uten å 
være avhengig av noe, og uten å holde fast på noe i verden. 
Slik betrakter du også kroppen som kropp. 


Iti ajjhattam vå kåye kåyanupassi viharati, bahiddhå vå kåye 
ee viharati, ajjhattabahiddhå vå kåye kåyånupasst 
viharati. Samudayadhammånupasst vå kåyasmim viharati, 
vayadhammånupasst vå kayasmim viharati, samudayavaya- 
dhammuånupasst vå kåyasmim viharati. Atthi kåyoti vå panassa 
sati paccupatthita hoti yåvad eva fianamattåya patissatimat- 
tåya. Anissito ca viharati na ca kifici loke upådiyati. Evam pi 
bhikkhave bhikkhu kåye kayånupasst viharati. 


Kroppens grunnegenskaper 


Og videre betrakter du nettopp denne kroppen som den står 
og går, og analyserer dens grunnegenskaper: I denne krop- 
pen finnes jordegenskaper, vannegenskaper, ildegenskaper 
og vindegenskaper. 


Puna ca param bhikkhave bhikkhu imam eva kåyam yathaåthitam 
athåpanihitam dhåtuso paccavekkhati: Atthi imasmim kåye 
pathavidhåtu åpodhåtu tejodhåtu vaåyodhåtiti. 


Imam eva kåyam yathåthitam yathåpanihitam — nettopp denne 
kroppen som den står og går. Eg.: "som den står, som den er 
plassert”. Idiomet *som den står og går” regnes her som ekvi- 
valent til nevnte paliuttrykk. 

Dhåtu er i denne sammenheng identisk med mahåbhiita, 
grunnegenskap el. primæregenskap. Horner, Walshe: elements; 
Soma Thera: modes of materiality; Silananda, Nyanaponika 
[1983]: primary elements; Nyanasatta, Rahula: material 
elements; Rhys Davids: fundamentals — primary elements; 

Nyanaponika [1975]: den Elementen; Dahlke: die Elementar- 
bestandteile; Dharmawiranatha: de vier elementen; Nalin: dhatu 
(= mahabhut); Nyanavara Thero: kwamthatu (lånord fra dhåtu),; 
Wetlesen: grunnleggende typer av tilværelsesfaktorer, Lie [Nya- 
naponika 1988]: grunnelementer. 

Pathavidhatu åpodhåtu tejodhåtu våyodhåtu — jord-, vann-, 
ild- og vindegenskaper. Oversetterne deler seg her i to klare 
grupper. Den ene gruppen minner sterkt om den materielæren 
Empedokles er kjent for: Rhys Davids: the primary elements of 
earth, water, heat and air; Nyanaponika [1983], Walshe, 
Silananda: earth-element, water-, fire-, air-element; Rahula, 
Nyanasatta: elements of earth, water, fire and wind; 
Nyanaponika [1975]: Erd-Element, Wasser-, Hitze-, Wind- 
Element; Dahlke: Erd-Element, Wasser-, Feuer,- Lufteelement; 
Wetlesen: tilværelsesfaktorer av typen jord, av typen vann, av 
typen ild og av typen luft; Nalin: prthvi dhatu, ap (jal) dhatu, tej 
(aggi) dhatu, vayu dhatu; Nyanavara Thero: thatu din (jord), 
thatu nam (vann), thatu fai (ild), thatu lom (vind). 

Den andre gruppen, derimot, ser ut som om de skulle ha 
oversatt en helt annen tekst: Horner: element of extension, of 
cohesion, of heat, of motion; Soma Thera: mode of solidity, of 
cohesion, of caloricity, of oscillation. Bare Dharmawiranatha 
ser ut til å utgjøre et "manglende mellomledd”: het aarde- 
element of vastheid, het water-element of kohesie, het vuur- 
element of temperatuur, het lucht-element of beweging. 

Ved første øyeblikk ser faktisk denne katalogen ut som en 
tidlig vestlig materieteori, og likhetene med Empedokles” klas- 
sifisering av materien som jord, vann, ild og luft er slående. Vi 
skal ikke her gå inn på noen drøfting av mulige forbindelser 
mellom tidlig indisk og tidlig gresk tenkning. Men det er viktig 
å se hvilken funksjon denne katalogen har, og ikke uten videre 
identifisere den med de tidlige greske filosofenes naturspeku- 
lasjoner. 

Den tidlige buddhismen, og dette gjelder i særdeleshet de 
aspekter av buddhismen som Mahåsatipatthånasutta beskriver, 
er strengt og hensynsløst empirisk, og gir seg ikke inn på 
spekulasjoner. Den tar utgangspunkt 1 de subjektive sansedata 
som observatøren har adgang til her og nå, klassifiserer og 

analyserer disse, men går ikke ut over dem. Meditasjon er å 
ikke gå ut over de fenomener som virkelig er til stede, det er å 
ta hvert sanseinntrykk nøyaktig som det er...” (Patisambhi- 
dåmagga). Materie er ikke sansedata, men en fortolkning av 
disse. Satipatthåna må nødvendigvis kommuniseres ved hjelp 
av konvensjonelt språk basert på uverifiserte fortolkninger, men 
bestreber seg hele tiden på å gå bakenfor fortolkningene. Men 
hvordan kan disse fire grunnegenskapene bygge på direkte 
sansedata? 

Her må vi gå til andre tekster for å finne nærmere forklaring. 
Mahahattipadopamasutta (Majjhima Nikåya 28) sier: 

*Hva menes med den indre jordegenskapen? Det er alt vi 
kan kjenne inne i oss som er hardt og fast. ... 

Hva menes med den indre vannegenskapen? Det er alt vi kan 
kjenne inne i oss som er vått og fuktig (Visuddhimagga: flyten- 
de). ... 

Hva menes med den indre ildegenskapen? Det er alt vi kan 
kjenne inne 1 oss som er varmt og brennende (Visuddhimagga: 
temperatur). ... 

Hva menes med den indre vindegenskapen? Det er alt vi kan 
kjenne inne i oss som er luftig og bevegelig (Visuddhimagga: 
bevegelse). ...” 

Sammenlikn med Arthaviniscayasiltra (8. 9): 

«Hva er jordegenskapen (prthividhåtu)? Det er det som har 
tyngde og fasthet. 

Hva er vannegenskapen? Det er det som er flytende og ren- 
nende. 

Hva er ildegenskapen? Det er hete og modning. 

Hva er vindegenskapen? Det er bøying, strekking og lett- 
bevegelighet.” 

Det finnes også mange andre skriftsteder i Tipitaka som 
viser at de fire dhåtu ikke er konkret ment som jord osv., men 
heller må forstås som bilder på egenskaper. (Derfor er *elemen- 
ter” ikke noen tilfredsstillende oversettelse. I de oversatte 
versjoner av dhåtu som er nevnt ovenfor, er kanskje Wetlesen 
den som kommer nærmest.) Denne listen beskriver i realiteten 
de primærinntrykkene av fasthet, flyt, temperatur og bevegelse, 
som er felles for alle kroppssansninger, og det er tydelig at 

gruppe nummer to av oversetterne ovenfor har bygd sin versjon 
på kommentaren og andre skriftsteder, og ikke bare på den 
foreliggende tekst. Dette kan gi en klarere forståelse, men som 
tidligere nevnt er det en farlig praksis, som man bør være svært 
varsom med å gå inn på. 

Den som lar kroppen bli gjenstand for konsentrert meditativ 
observasjon, vil oppleve at f.eks. begrepet *arm” løses opp i fin- 
ere sanseinntrykk, som trykk, temperatur, bevegelse, osv. Lis- 
ten over de fire grunnegenskapene byr på en meget funksjonell 
klassifisering av primærsanseinntrykkene. De grovere begreper 
om kroppsdeler erstattes av en mer finfokusert registrering av 
direkte sanseinntrykk. 

De fire grunnegenskapene blir dermed direkte relatert til den 
meditative observasjon, og den blir en naturlig oppfølging av 
foregående øvelse. Det er derfor ikke her snakk om en mal- 
plassert tidlig spekulativ materieteori, men om en øvelse som 
passer nøyaktig inn i meditasjonstreningens naturlige progresjon 
på det sted i suttaen hvor den er satt inn. 

Som et sidespor må det nevnes at denne erkjennelse av at de 
fire dhåtu ikke skal forståes som en slags primitiv materieteori, 
men snarere må regnes som en beskrivelse av den observerte 
virkelighet, naturlig gjør at man må spørre seg om vi kanskje har 
misforstått de greske filosofene? Kanskje det ville være bryet 
verdt å revurdere Empedokles sett i lys av buddhistisk tenkning? 
Historisk sett er det uvisst om Empedokles (495—435 f.Kr.) kan 
ha mottatt impulser fra buddhismen. Men disse linjene viser i 
det minste en slående parallell med satipatthana-metoden: 

"Se etter så godt som mulig hvordan alle ting fortoner seg, 
uten å stole mer på øynene enn på hørselen og uten å stole mer 
på larmende påstander enn på klar tale, unnlat heller ikke å stole 
på de andre (sansene) i den grad de kan være en kanal til 
forståelse, men forstå alle ting nettopp slik de viser seg.” 

Det samme gjør dette utsagnet: 

*Menneskets innsikt vokser i møte med det som er til stede.” 


Det er som når en dyktig slakter eller lærlingen hans har 


slaktet ei ku og partert den, munker, og slått seg ned på et 
gatehjørne. På samme vis betrakter du nettopp denne krop- 

pen som den står og går, og analyserer dens grunnegen- 
skaper: I denne kroppen finnes jordegenskaper, vannegen- 
skaper, ildegenskaper og vindegenskaper. 


Seyyathå pi bhikkhave dakkho goghåtako vå goghåtakantevast vå 
gavim vadhitvå catummahåpathe bilaso pativibhajitvå nisinno 
assa evam eva kho bhikkhave bhikkhu imam eva kåyam yathå- 
thitam yathåpanihitam dhåtuso paccavekkhati: Atthi imasmim 
kåye pathavidhåtu åpodhåtu tejodhåtu vayodhatiti. 


Dette bildet understreker det analytiske dissekerende ved studiet 
av kroppen, men kunne for så vidt passe like godt til foregående 
øvelse som til analysen av kroppens grunnegenskaper. 


Slik betrakter du din egen kropp som kropp, eller du 
betrakter andres kropp som kropp, eller du betrakter både 
din egen og andres kropp som kropp. Du betrakter hvordan 
kroppens fenomener oppstår, du betrakter hvordan krop- 
pens fenomener blir borte, eller du betrakter hvordan 
kroppens fenomener oppstår og blir borte. Du er oppmerk- 
som på at kroppen eksisterer, men bare i den grad som er 
nødvendig for observasjon og erkjennelse. Du ferdes uten å 
være avhengig av noe, og uten å holde fast på noe i verden. 
Slik betrakter du også kroppen som kropp. 


Iti ajjhattam vå kåye kayanupasst viharati, bahiddha vå kåye 
ee viharati, ajjhattabahiddhå vå kåye kåyånupasst 
viharati. Samudayadhammånupasst vå kåyasmim viharati, 
vayadhammånupasst vå kayasmim viharati, samudayavaya- 
dhammuånupasst vå kåyasmim viharati. Atthi kayoti vå panassa 
sati paccupatthitå hoti yåvad eva fianamattåya patissatimat- 
tåya. Anissito ca viharati na ca kifici loke upådiyati. Evam pi 
bhikkhave bhikkhu kåye kayånupasst viharati. 

Kroppens oppløsning 


Og videre ser du på din egen kropp som om du skulle se et 
lik som var slengt bort på likplassen, som har vært dødt i en 
eller to eller tre dager, oppsvulmet, blåsvart og råtnende. Da 
tenker du: Denne min egen kropp er av samme natur, slik 
vil det gå med den også, det er ingen måte å komme unna 


på. 


Puna ca param bhikkhave bhikkhu seyyathå pi passeyya sartram 
sivathikaya chadditam ekåhamatam vå dvihamatam vå tiha- 
matam uddhumaåtakam vinilakam vipubbakajåtam, s0 imam eva 
kåyam upasamharati: Ayam pi kho kåyo evamdhammo evam- 
bhåvt evam anatitoti. 


Seyyathå pi passeyya sartram — som om (du) skulle se et lik. 
Her har enkelte oversettere oversett det faktum at verbformen 
passeyya er optativ, og oversatt denne uttalelsen som om den 
skulle være reell. (Rahula: just as a bhikkhu sees a body; Soma 
Thera: if a bhikkhu, in whatever way, sees åa body; Silananda: 
when a bhikhu sees a body; Horner: as åa monk might see a 
body; Dahlke: ein Mönch, der z. B. einen Leichnam auf den 
Begråbnisplatz hingeworfen såhe; Nalin: sarir ko smasan meng 
phengka dekhe; Wetlesen: her betrakter en munk en kropp som 
om den skulle være slengt — optativen er her lagt til feil verb.) 
Dette har ført til den misforståelse at denne øvelsen krever at 
man har konkrete lik for hånden, i forskjellige grader av oppløs- 
ning. Riktignok vil øvelsen bli mer realistisk om man skulle ha 
et direkte erfaringsgrunnlag å bygge den på, og tekstene forteller 
at det det ikke var så uvanlig at munker oppsøkte slike likplasser 
for å meditere. I theravadaklostre i dag kan man også finne 
skjeletter utstilt i glassmontre i meditasjonsrommet, eller en 
åpen steinsarkofag der råtnende lik fra tid til annen blir lagt 
fram (når man har noen tilgjengelig) slik at mediterende munker 
kan gå og se på det, slik forfatteren selv har sett i Wat Sangha- 
than i Thonburi, Thailand. 

Men optativformen sier likevel klart at det denne teksten her 
omtaler, er en ren visualiseringsoppgave, som kan utføres like 
godt selv om man ikke har noe lik å se på. (Rhys Davids: just as 
if he had seen a body; Nyanasatta, Nyanaponika [1983]: as if å 
monk sees a body: Walshe: as if he were to see åa corpse; Nya- 
naponika [1975]: als såhe der Mönch einen Körper; Nyanavara 
Thero: meuan ka wa ... - som om...) 

Denne øvelsen kan virke nokså morbid, men har et klart tera- 
peutisk siktemål. Den som venner seg til tanken på døden, mis- 
ter frykten for å dø. Og disse betraktningene gir en kraftig mot- 
vekt til grådighet og begjær, som Visuddhimagga sier: "Den 
som fordyper seg i disse (øvelsene), blir fri fra grådighet og 
begjær. ... For 1 absolutt forstand finnes det ikke så mye som et 
atom her som er bryet verdt å begjære.” Den innebærer imidler- 
tid visse faremomenter. Skrekkopplevelsen kan bli for sterk for 
enkelte. Derfor bør denne øvelsen bare utføres under veiledning 
av en erfaren instruktør. 

Øvelsen går så videre på samme måte, og følger kroppens 
oppløsning gjennom alle stadier fram til knoklene blir så gamle 
og morkne at de smuldrer opp. 


Slik betrakter du din egen kropp som kropp, eller du 
betrakter andres kropp som kropp, eller du betrakter både 
din egen og andres kropp som kropp. Du betrakter hvordan 
kroppens fenomener oppstår, du betrakter hvordan 
kroppens fenomener blir borte, eller du betrakter hvordan 
kroppens fenomener oppstår og blir borte. Du er oppmerk- 
som på at kroppen eksisterer, men bare i den grad som er 
nødvendig for observasjon og erkjennelse. Du ferdes uten å 
være avhengig av noe, og uten å holde fast på noe i verden. 
Slik betrakter du også kroppen som kropp. 


Iti ajjhattam vå kåye kåyanupasst viharati, bahiddhå vå kåye 
ee viharati, ajjhattabahiddhå vå kåye kåyånupasst 
viharati. Samudayadhammånupasst vå kåyasmim viharati, 
vayadhammånupasst vå kåyasmim viharati, samudayavaya- 
dhammuånupasst vå kåyasmim viharati. Atthi kayoti vå panassa 
sati paccupatthitå hoti yåvad eva fianamattåya patissatimat- 

tåya. Anissito ca viharati na ca kifici loke upådiyati. Evam pi 
bhikkhave bhikkhu kåye kayånupasst viharati. 


Og videre ser du på din egen kropp som om du skulle se et 
lik som var slengt bort på likplassen, — som kråker hadde 
spist på, som hauker, gribber, hunder, sjakaler og forskjel- 
lige slags småkryp hadde spist på. Da tenker du: Denne min 
egen kropp er av samme natur, slik vil det gå med den også, 
det er ingen måte å komme unna på. 


Puna ca param bhikkhave bhikkhu seyyathå pi passeyya sartram 
sivathikåya chadditam kåkehi vå khajjamanam kulalehi vå khaj- 
jamånam EE vå khajjamånam supanehi vå ee 
sigålehi vå khajjamånam vividhehi vå panakajåtehi khajjama- 
nam, so imam eva kåyam upasamharati: Ayam pi kho kåyo 
evamdhammo evambhåvi evam anatttott. 


Slik betrakter du din egen kropp som kropp, osv. 
Iti ajjhattam vå kåye kayanupasst viharati, osv. 


Og videre ser du på din egen kropp som om du skulle se et 
lik som var slengt bort på likplassen, — et skjelett som holdes 
sammen av leddbånd, blodig og med kjøttrester på ... et 
skjelett som holdes sammen av leddbånd, blodig, men uten 
kjøtt på ... et skjelett som holdes sammen av leddbånd, men 
uten kjøtt eller blod på ... løsrevne knokler slengt til alle 
kanter, her et bein fra handa, der et bein fra foten, her et 
leggbein, der et lårbein, et hoftebein, ryggvirvler, en hode- 
skalle. Da tenker du: Denne min egen kropp er av samme 
natur, slik vil det gå med den også, det er ingen måte å 
komme unna på. 


Puna ca param bhikkhave bhikkhu seyyathå pi passeyya sartram 
sivathikaåya chadditam atthisankhalikam samamsalohitam na- 
hårusambandham, ... pe... atthisarikhalikam nimmamsam lohi- 
tamakkhitam nahårusambandham, ... pe ... atthisatikhalikam 
apagatamamsalohitam nahårusambandham, ... pe ... atthikåni 

apagatasambandhani disåvidisåsu vikkhitani afifiena hatth- 
atthikam afifiena pådatthikam afifiena janghatthikam afifiena 
iratthikam afifiena katatthikam afifiena pitthikantakam afifiena 
stsakatåham, so imam eva kayam upasamharati: Ayam pi kho 
kåyo evamdhammo evambhåvt evam anatttoti. 


Slik betrakter du din egen kropp som kropp, osv. 
Iti ajjhattam vå kåye kayanupasst viharati, osv. 


Og videre ser du på din egen kropp som om du skulle se et 
lik som var slengt bort på likplassen, — med hvite og 
avblekede beinpiper ... mer enn et år gamle knokler i en 
haug ... oppsmuldrende råtne knokkelrester. Da tenker du: 
Denne min egen kropp er av samme natur, slik vil det gå 
med den også, det er ingen måte å komme unna på. 


Puna ca param bhikkhave bhikkhu seyyathå pi passeyya sartram 
sivathikaya chadditam atthikani setåni saikhavannupanibhani, 
-. pe... atthikani pufijakitani terovassikani, ... pe ... atthikani 
piittni cunnakajåtåni, s0 imam eva kåyam upasamharati: Ayam 
pi kho kayo evamdhammo evambhavi evam anatitoti. 


Slik betrakter du din egen kropp som kropp, eller du 
betrakter andres kropp som kropp, eller du betrakter både 
din egen og andres kropp som kropp. Du betrakter hvordan 
kroppens fenomener oppstår, du betrakter hvordan 
kroppens fenomener blir borte, eller du betrakter hvordan 
kroppens fenomener oppstår og blir borte. Du er oppmerk- 
som på at kroppen eksisterer, men bare i den grad som er 
nødvendig for observasjon og erkjennelse. Du ferdes uten å 
være avhengig av noe, og uten å holde fast på noe i verden. 
Slik betrakter du også kroppen som kropp. 


Iti ajjhattam vå kåye kåyanupassi viharati, bahiddha vå kåye 
ee viharati, ajjhattabahiddhå vå kåye kåyånupasst 
viharati. Samudayadhammånupasst vå kåyasmim viharati, 
vayadhammånupasst vå kayasmim viharati, samudayavaya- 

dhammuånupasst vå kåyasmim viharati. Atthi kayoti vå panassa 
sati paccupatthitå hoti yåvad eva fianamattåya patissatimat- 
tåya. Anissito ca viharati na ca kifici loke upådiyati. Evam pi 
bhikkhave bhikkhu kåye kayånupasst viharati. 


Med dette slutter første hovedavsnitt: betraktning av kroppen. 
Den mediterende kan gå videre og ta til med betraktning av fø- 
lelser, tanker og fenomener, men hun kan også nøye seg med 
kroppen som hovedemne. Flere av dagens theravada-lærere leg- 
ger vekten på disse øvelsene, og hevder at dette er tilstrekkelig 
for å oppnå innsikt i tilværelsens tre karakteristika: dukkha (det 
som gjør vondt), anicca (uvarighet) og anatta (mangel på jeg-ets 
kontroll, eller mangel på jeg-substans). Konsentrert studium av 
kroppen, vil også nødvendigvis føre til at den mediterende opp- 
dager samspillet mellom kropp og sinn, og dermed også vil få 
dyp innsikt i sinnets prosesser. Som eksempler på slike medi- 
tasjonslærere kan nevnes Taungpulu Sayadaw og hans skole 1 
Burma (se ovenfor), og Achaan Naebs etterfølgere i Wat Boon- 
kanjanaram i Thailand. At betraktning av kroppen kan være til- 
strekkelig, antydes også i Mahåsaccakasutta (Majjhima Nikåya 
36): *Den som ikke lærer kroppen å kjenne, lærer heller ikke 
sinnet å kjenne. Den som lærer kroppen å kjenne, lærer sinnet 
å kjenne.” 


Betraktning av følelsene 


Men hvordan betrakter du følelsene som følelser? 

Når du opplever en god følelse, merker du deg: Opplever 
en god følelse. Når du opplever en vond følelse, merker du 
deg: Opplever en vond følelse. Når du opplever en følelse 
som verken er vond eller god, merker du deg: Opplever en 
følelse som verken er vond eller god. 


Kathafica bhikkhave bhikkhu vedanåsu vedanånupasstviharati? 

Idha bhikkhave bhikkhu sukham vedanam vediyamåno 
sukham vedanam vediyamiti pajanati, dukkham vedanam vedi- 
yamåno dukkham vedanam vediyamiti pajånaåti, adukkham- 

asukham vedanam vediyamåno adukkhamasukham vedanam 
vediyamtti pajånati. 


Vedanå — følelser (Alle engelskspråklige: feelings; Nyanaponika 
[1975]: Gefihlen; Dahlke: Empfindungen; Dharmawiranatha: 
gevoelens; Wetlesen: følelser; Nalin: vedna; Nyanavara Thero: 
wethana = vedana, men tilføyer: [kwam ru rot arom] — det å 
kjenne smaksessensen av følelsene). I mange andre sammen- 
henger og tekster, og i både PTSD og Childers' ordbok kan man 
også se ordet vedanå oversatt som persepsjon eller sansning, 
noe som trolig må bero på en misforståelse. Men det er inte- 
ressant å se at alle oversettere i hvert fall i denne kontekst er 
samstemmige. Ekstra illustrerende i denne sammenheng er den 
thailandske variant-oversettelsen. 

Hva slags følelser det her er snakk om å observere, går klart 
fram av teksten. Det er gode (sukha — Rhys Davids: pleasurable; 
Walshe, Silananda, Nyanasatta, Horner, Rahula, Nyanaponika 
[1983], Soma Thera: pleasant; Nyanaponika [1975], Dahlke: 
freudiges; Dharmawiranatha: prettig; Wetlesen: gledelig; Nalin: 
sukh; Nyanavara Thero: suk) følelser, vonde (dukkha — Rhys 
Davids, Walshe, Silananda, Nyanasatta, Horner, Rahula, Nyana- 
ponika [1983], Soma Thera: painful; Nyanaponika [1975], 
Dahlke: leidiges; Dharmawiranatha: pijnlijk; Wetlesen: sørge- 
lig; Nalin: duhkh; Nyanavara Thero: thuk) følelser og nøytrale 
(adukkhamasukham — Rhys Davids, Silananda, Nyanaponika 
[1983]: neutral; Walshe, Nyanasatta, Horner, Rahula, Soma 
Thera: neither-painful-nor-pleasant; Nyanaponika [1975], 
Dahlke: weder freudiges noch leidiges; Dharmawiranatha: 
neutraal; Wetlesen: hverken gledelig eller sørgelig; Nalin: 
aduhkh-asukh; Nyanavara Thero: athukhamasuk) følelser som 
verken er vonde eller gode. Legg merke til at ordet dukkha 
fungerer adjektivisk i denne sammenheng. Dette er et viktig 
moment som vi skal komme tilbake til under drøftingen av dette 
ordet lenger ned. 

Eller med andre ord: "liker, liker ikke, vet ikke (gjør ikke 
noe)”. Disse tre følelsene kunne man også kalle primærfølelser. 
Dette er enkle og helt fundamentale basisfunksjoner, som ikke 
må blandes sammen med mer kompliserte følelser, eller emo- 

sjoner, som kjærlighet, hat, sjalusi, osv. Disse tre primærfølel- 
sene opptrer også i to andre viktige sammenhenger: de fem 
involveringsgruppene (upådånakkhandhå), som vil bli nærmere 
drøftet nedenfor, og i den gjensidig betingede tilblivelsesproses- 
sen (paticcasamuppåda). 

La oss kort se hvordan primærfølelsene opptrer i mennskets 
mentale konstitusjon, beskrevet med paticcasamuppådas termi- 
nologi, og samtidig foregripe drøftingen av upådånakkhandha 
en smule. Med det samme et sanseorgan registrerer kontakt 
(phassa) med et sanseobjekt (ripa), vil dette betinge en følel- 
sesreaksjon. Vi reagerer med en av de tre primærfølelsene (ve- 
dana): Enten liker vi det vi opplever, eller vi misliker det. Eller 
inntrykket er så svakt at vi verken liker eller misliker det. Ifølge 
paticcasamuppåda vil primærfølelsen umiddelbart føre til at det 
oppstår et begjær (tanhaå): Det vi liker, vil vi nyte (kamatanha) 
og ha mer av (bhavatanhå), det vi ikke liker, vil vi fjerne eller 
ødelegge (vibhavatanhå). Denne følelsesreaksjonen er intuitiv, 
og ser vi upådånakkhandhaene (mer om disse nedenfor!) som en 
tidsmessig progresjon, oppstår følelsen direkte, før vi rekker å 
bli bevisst hva vi egentlig opplever. Derfor har primærfølelsene 
ofte større innflytelse over menneskets mentale liv enn logisk og 
rasjonell tenkning har. I dette ser vi altså at tidlig buddhistisk 
psykologi var nådd fram til en erkjennelse av og psykologisk 
forklaring på menneskets dyptliggende irrasjonalitet. 

Igjen består metoden i å erkjenne situasjonen slik den er, og 
ikke prøve å forandre den. Den mediterende må lære å akseptere 
sine egne følelser og ikke fortrenge dem. Da vil hun oppleve det 
som Sumanigalavilåsini beskriver slik: "Hvem er det som føler? 
Det er ingen person, intet individ som føler. Hvem eier disse 
følelsene? Det er ingen person og intet individ som eier disse 
følelsene.” Følelsene blir objektivisert, man mister eierforholdet 
til dem og de mister sin irrasjonelle makt. Ved å stoppe opp, se 
og erkjenne følelsene slik de er, kan man få muligheten til å 
foreta rasjonelle valg, selv om følelsene fortsatt er til stede. Det- 
te er ikke det samme som å fornekte følelseslivet, slik enkelte 
har anklaget buddhismen for å gjøre. Det er snarere snakk om en 
bevisstgjøringsprosess hvor de irrasjonelle og underbevisste 

deler av psyken blir bragt fram i lyset. De oppnår aksept, men 
mister sin styringskraft. 


Når du opplever en god følelse i kroppen, merker du deg: 
Opplever en god følelse i kroppen. Når du opplever en god 
følelse som ikke har med kroppen å gjøre, merker du deg: 
Opplever en god følelse som ikke har med kroppen å gjøre. 
Når du opplever en vond følelse i kroppen, merker du deg: 
Opplever en vond følelse i kroppen. Når du opplever en 
vond følelse som ikke har med kroppen å gjøre, merker du 
deg: Opplever en vond følelse som ikke har med kroppen å 
gjøre. Når du opplever en følelse i kroppen som verken er 
vond eller god, merker du deg: Opplever en følelse i 
kroppen som verken er vond eller god. Når du opplever en 
følelse som verken er vond eller god, og som ikke har med 
kroppen å gjøre, merker du deg: Opplever en følelse som 
verken er vond eller god, og som ikke har med kroppen å 
gjøre. 


Såmisam vå sukham vedanam vediyamåno såmisam sukham 
vedanam vediyamtti pajånåti, niråmisam vå sukham vedanam 
vediyamåno niråmisam sukham vedanam vediyåmtiti pajanati. 
Såmisam vå dukkham vedanam vediyamåno såmisam dukkham 
vedanam vediyåmtti pajånåti, niråmisam vå dukkham vedanam 
vediyamåno niråmisam dukkham vedanam vediyåmtti pajånati. 
Såmisam vå adukkhamasukham vedanam vediyamåno såmisam 
adukkhamasukham vedanam vediyåmiti pajånåti, niråmisam vå 
adukkhamasukham vedanam vediyamåno niråmisam aduk- 
khamasukham vedanam vediyamiti pajanati. 


Instruksen gjentas, denne gang litt mer detaljert. Dette er ikke 
bare pedanteri, selv om palitekstene slett ikke kan si seg fri for 
slikt. Når ulike sett kriterier settes opp i matriseform, danner de 
et nettverk som i seg selv ikke bare gir detaljerte analyser og 
instruksjoner. De danner også et bilde av de nett av årsaker og 
relasjoner som er typiske for abhidhamma-tenkningen, og ven- 
ner dermed leseren (lytteren) til å tenke i baner som vil lette til- 
egnelsen av dyperegående analyser av tilværelsen. 

Såmisa — niråmisa: *kjødelig — ikke-kjødelig”. (Rhys 
Davids: concerning material things — spiritual things; Walshe: 
sensual — non-sensual; Nyanasatta, Rahula, Soma Thera: 
worldly — spiritual; Silananda: worldly — non-worldly; Horner: 
material — non-material; Nyanaponika [1983]: worldly — un- 
worldly; Nyanaponika [1975]: sinnengebundenes — sinnenfreies; 
Dahlke: irdischer Art — unirdischer Art; Wetlesen: sanselig 
betinget — ikke sanselig betinget; Nalin: sa-amish (bhog- 
padartha-sahit — forbundet med mat og materielle ting) — 
niramish; Nyanavara Thero: bruker lånord (amisa), men også: 
[keu ceua kam khun - keu mai ceua kam khun: som er forbundet 
med sansenytelser — som ikke er... osv.]). Sumarnigalavilåsint 
forklarer såmisam vå sukham slik: De seks behagelige mentale 
følelser som er basert på det verdslige liv (geha), og samtidig 
knyttet til de fem kjødelige (åmisa) former for sansenytelse. Og 
niråmisam sukham: De seks behagelige mentale følelser som er 
basert på et liv i avkall (nekkhamma). 

Det ser ut til at de ovennevnte oversettelsesversjonene 
bygger på kommentarens fortolkning av åmisa — niråmisa som 
verdslig og ikke-verdslig. Og denne kan nok forsvares. Når jeg 
likevel tillater meg å avvike fra denne tradisjon, har dette to 
grunner. Ordet amisa har iflg. PTSD og Childers grunnbetyd- 
ningen *rått (ukokt) kjøtt”, Chandaburinariinath gir også 
hovedbetydningen *neua (kjøtt)”, og Nalin forklarer ordet med 
*bhog (kjøtt)”. Dette åpner også for en rekke deriverte betyd- 
ninger, som nevnt ovenfor, men så lenge grunnbetydningen 
*kjøtt = kropp” gir utmerket mening, velger jeg igjen å bruke 
Occams barberkniv. De deriverte betydningene er ganske enkelt 
unødvendige, og smaker en smule av *teologiserende” kommen- 
tatorvirksomhet. Men like viktig som filologiske vurderinger er 
det å se hvordan denne teksten fungerer. Suttaen forøvrig viser 
tydelig at den består av praktiske instruksjoner for hvordan den 
mediterende best kan betrakte og analysere den direkte 
virkelighet han står midt oppe i. Og vi har allerede sett at 
instruksene i å betrakte og definere de tre primærfølelsene er 
praktiske og konkrete, og samsvarer med suttaens ånd. Men det 
å be den mediterende sortere disse enkle primærfølelsene i 
*verdslige” og "uverdslige” følelser, bringer inn et element av 

spekulasjon og teoretisering som klart ikke hører naturlig 
hjemme i denne sammenheng. Det gjør derimot en instruksjon 
i å se etter om følelsen har med kroppen å gjøre eller om de er 
mer betinget av det ikke-kroppslige, dvs. det mentale, noe som 
også knytter observasjon av følelsene direkte sammen med både 
de foregående øvelser i å betrakte kroppen, og på den annen side 
med neste øvelse, som går ut på å betrakte tankene. 

Finnes det andre tekster som bekrefter at man kunne studere 
følelser i relasjon til kroppen? Samyutta Nikaya 36.7 sier: *... 
da vet du med deg selv: Denne gode følelsen som har oppstått 
i meg, er betinget, ikke ubetinget. Betinget av hva? Av denne 
selvsamme kroppen. Men denne kroppen er uvarig, sammensatt 
og oppstått ut fra andre betingelser. Så hvordan kan vel denne 
gode følelsen vare ved, når den er oppstått betinget av en kropp 
som igjen er uvarig, sammensatt og betinget?” 

Med dette mener jeg å ha påvist at min fortolkning i dette 
tilfelle stemmer bedre overens både med filologiske vurderin- 
ger, sammenlikning med andre tekster og med meditasjonsmeto- 
diske vurderinger enn de fortolkninger som er bygd på Buddha- 
ghosas kommentar. 


Slik betrakter du dine egne følelser som følelser, eller du 
betrakter andres følelser som følelser, eller du betrakter 
både dine egne og andres følelser som følelser. Du betrakter 
hvordan følelsene oppstår, du betrakter hvordan følelsene 
blir borte, eller du betrakter hvordan følelsene oppstår og 
blir borte. Du er oppmerksom på at følelsene eksisterer, 
men bare i den grad som er nødvendig for observasjon og 
erkjennelse. Du ferdes uten å være avhengig av noe, og uten 
å holde fast på noe i verden. Slik betrakter du følelsene som 
følelser. 


Iti ajjhattam vå vedanåsu vedanånupasst viharati, bahiddhå vå 
vedanåsu vedanånupasst viharati, ajjhattabahiddhå vå vedanåsu 
vedanånupasst viharati. Samudayadhammånupasst vå vedanåsu 
viharati, vayadhammånupasst vå vedanåsu viharati, samudaya- 
vayadhammånupasst vå vedanåsu viharati. Atthi vedanati vå 
panassa sati paccupatthitå hoti yåvad eva fiånamattåya patis- 

ee Anissito ca viharati na ca kifici loke upådiyati. 
Evam pi bhikkhave bhikkhu vedanåsu vedanånupasst viharati. 


Selv om det her er følelser og ikke kropp det handler om, kan de 
samme betraktninger gjøres gjeldende til dette avsnittet som de 
som er anført til det parallelle avsnittet om kroppen ovenfor. 


Betraktning av tanker 


Men hvordan betrakter du tankene som tanker? 

Du merker deg en grådig tanke som en grådig tanke, og 
du merker deg en tanke uten grådighet som en tanke uten 
grådighet. 

Du merker deg en hatefull tanke som en hatefull tanke, 
og du merker deg en tanke uten hat som en tanke uten hat. 

Du merker deg en forblindet tanke som en forblindet 
tanke, og du merker deg en tanke uten forblindelse som en 
tanke uten forblindelse. 

Du merker deg en innskrenket tanke som en innskrenket 
tanke, og du merker deg en atspredt tanke som en atspredt 
tanke. 

Du merker deg en avansert tanke som en avansert tanke, 
og du merker deg en lite avansert tanke som en lite avansert 
tanke. 

Du merker deg en laverestående tanke som en 
laverestående tanke, og du merker deg en uovertruffen tan- 
ke som en uovertruffen tanke. 

Du merker deg en konsentrert tanke som en konsentrert 
tanke, og du merker deg en ukonsentrert tanke som en 
ukonsentrert tanke. 

Du merker deg en frigjort tanke som en frigjort tanke, 
og du merker deg en ufri tanke som en ufri tanke. 


Kathafica bhikkhave bhikkhu citte cittånupasst viharati? 

Idha bhikkhave bhikkhu sarågam vå cittam sarågam cittanti 
pajånåti, vitarågam vå cittam vitarågam cittanti ke 
sadosam vå cittam sadosam cittanti pajanåti, vitadosam vå 

cittam vitadosam cittanti pajånåti, samoham vå cittam sa- 
moham cittanti pajånåti, vitamoham vå cittam vitamoham 
cittanti pajånaåti, samkhittam vå cittam samkhittam cittanti 
pajånaåti, vikkhittam vå cittam vikkhittam cittanti pajanati, 
mahaggatam vå cittam mahaggatam cittanti pajånåti, amahag- 
gatam vå cittam amahaggatam cittanti pajånåti, sauttaram vå 
cittam sauttaram cittanti pajånåti, anuttaram vå cittam anut- 
taram cittanti pajanaåti, samåhitam vå cittam samåhitam 
cittanti pajånåti, asamåhitam vå cittam asamåhitam cittanti 
pajanati, vimuttam vå cittam vimuttam cittanti pajånåti, avi- 
muttam vå cittam avimuttam cittanti pajanati. 


Citta — tanker. Her finner vi at oversetterne har delt seg 1 tre 
grupper som kanskje kan karakteriseres som (a) *dynamisk”: 
Rhys Davids, Gunaratna: thought; Lie [Nyanaponika 1988]: 
tanker; (b) "halvdynamisk delløsning”: Khantipalo: mental 
states; Wetlesen: sinnstilstander; og (c) "statisk helløsning”: 
Walshe, Rahula, Nyanaponika [1983], Horner: mind; 
Nyanasatta, Soma Thera, Silananda: consciousness; Nyana- 
ponika [1975]: Geist; Dharmawiranatha: Geest. Nalin: citta og 
Nyanavara Thero: cit er like ambivalent som originalen. Dahlke 
velger en praktisk, men lite konsekvent løsning, ved først å 
bruke ordet *Denken”, og etterpå "Geist”. Citta er ikke noe lett 
ord å oversette, for det er helt klart at hver og en av disse over- 
settelsene kan være riktige, alt etter kontekst. Spørsmålet om 
hva som passer best i denne sammenheng lar seg derfor ikke 
løse rent leksikalsk. Kommentaren gir heller ikke noen hjelp i 
så måte. Vi må derfor gå inn i den meditative kontekst, og prøve 
å finne en løsning der. 

Ord som sinn, bevissthet, sinnstilstander og tanker er også 
temmelig ambivalente på norsk, og grensene mellom dem er 
meget flytende. De foreløpige definisjoner jeg blir nødt til å 
foreta her, får derfor stå for min egen språkfølelse. De kan ikke 
gjøre krav på absolutt objektiv gyldighet. Men som fortolker og 
oversetter er dette et ansvar jeg heller ikke kan vise fra meg. 

Vi bruker ofte *sinn” synonymt med *sjel”, ofte forstått som 
det *sted”, den "statiske helhet” hvor de mentale prosesser 
foregår, eller som en slags helhetsbenevning for disse. Hvis citta 

her skal oppfattes som sinn (mind, Geist, Geest), ville det også 
omfatte følelser og de øvrige fenomener (dhamma). Og ikke nok 
med det. Det kan hevdes at også det første av de fire hoved- 
områdene for oppmerksomheten, observasjon av kroppen, også 
i virkeligheten omfatter observasjon av sinnet. For den eneste 
*kroppen”, ja overhodet den eneste "materialitet” vi har adgang 
til å observere, er den vi er oss bevisst i vårt sinn. Dette er en 
erkjennelse som særlig den senere cittamåtrata-skole legger 
vekt på. Det kan derfor hevdes at sinn er et altfor omfattende 
ord for citta i denne kontekst. 

*Bevissthet” er delvis synonymt med sinnet, men ikke like 
omfattende, ettersom sinnet også inneholder ubevisste elemen- 
ter. I buddhistisk språkbruk er det etter hvert blitt vanlig å reser- 
vere dette ordet (eng. consciousness) for pali-ordet vififiana. 
Denne praksis vil jeg holde meg til, for å unngå mer forvirring 
enn nødvendig, selv om vififiåna og citta også til tider blir brukt 
synonymt. 

"Sinnstilstander” kommer og går, og ettersom citta har en 
tydelig dynamisk karakter, kunne dette være et alternativ som 
var verdt å vurdere. Men sinnstilstander kan være et vagt 
begrep, noe i nærheten av stemninger og følelser. Dette ordet 
inneholder elementer både av vedanå og av safikhåra (se neden- 
for angående de fem involveringsgruppene). Samtidig kan de 
oppleves som "deler av sinnet”, altså som udefinerte steder som 
er vanskelig å observere. 

Vi blir da stående igjen med tanker”. (Dette er et valg av 
nødvendighet, ikke et absolutt valg. Disse begrepene som her er 
drøftet vil i mang en kontekst være å regne som synonyme, og 
vil kunne brukes om hverandre.) Tankene er alltid til stede. De 
er dynamiske, de kommer og går i rask rekkefølge, og den medi- 
terende oppdager snart at dette er et viktig, men vanskelig 
område å observere. Han lærer etter hvert å observere og *se” 
hvordan de oppstår og forsvinner. Han merker seg *tanker”, og 
vil gjerne studere dem nærmere uten å bli fanget opp og direkte 
involvert i dem. Til dette trengs et analysesystem som fanger 
opp vesentlige momenter, samtidig som det ikke er for kom- 
plisert. 

Man kan tenke seg flere slike analysesystemer. Denne tek- 
sten tilbyr et slikt nett, som ikke nødvendigvis er det eneste ten- 
kelige, men som er funksjonelt og praktisk. Analysekriteriene 
kan fordeles på tre grupper. De tre første, som utgjør første 
gruppe, spør om tanken er preget eller ikke preget av råga (Rhys 
Davids, Walshe, Nyanasatta, Soma Thera, Silananda, Rahula, 
Nyanaponika [1983]: lust; Horner: attachment; Nyanaponika 
[1975]: Lust; Dahlke: sinnlischen Geist; Wetlesen: grådighet; 
Nalin: rag; Nyanavara Thero: rakha), dosa, (Rhys Davids, 
Walshe, Nyanasatta, Soma Thera, Silananda, Rahula, 
Nyanaponika [1983]: hate; Nyanaponika [1975]: HaB; Dahlke: 
gehåssigen Geist; Wetlesen: hat; Nalin: dvesh; Nyanavara 
Thero: thosa) eller moha (Rhys Davids: dull/intelligent; Walshe, 
Silananda, Nyanaponika [1983]: delusion; Nyanasatta, Soma 
Thera, Rahula: ignorance; Horner: confusion; Nyanaponika 
[1975]: verblendet; Dahlke: betörten Geist; Wetlesen: inn- 
bilning; Nalin: moh; Nyanavara Thero: moha). 

Disse tre *negative røttene (akusalamiila)”, som buddhistisk 
psykologi kaller dem, er viktige å se som de er, både av erkjen- 
nelsesmessige og av etiske årsaker. Derfor er det logisk å plas- 
sere disse først på listen. Et annet moment er at disse tre mentale 
faktorene er operative ikke bare under meditasjon, men i hver 
våken stund. Det å studere dem og bli nærmere kjent med 
hvordan de opptrer, har derfor stor overføringsverdi til daglig- 
livets situasjoner. 

Det samme kan forsåvidt sies om de to neste kriteriene, safi- 
khitta — innskrenket (Sumaiigalavilasint: thinamiddhånupati- 
tam; Rhys Davids: attentive; Nyanaponika [1983]; Rahula, 
Soma Thera, Nyanasatta: shrunken; Silananda: constricted; 
Walshe, Horner: contracted; Nyanaponika [1975]: gehemmt; 
Dahlke: geordnet; Wetlesen: innsnevret; Nalin: sankshipt; Nya- 
navara Thero: hodhu — nedslått) og vikkhitta — atspredt (Sumari- 
galavilasint: uddhaccasahagatam; Rhys Davids: distrait; Nyana- 
ponika [1983]; Rahula, Soma Thera, Nyanasatta, Walshe, 
Horner: distracted; Silananda: scattered; Nyanaponika [1975], 
Dahlke: zerstreut; Wetlesen: atspredt; Nalin: vikshipt; Nyana- 
vara Thero: fungsan — atspredt), men disse er det særlig aktuelt 
å være oppmerksom på under meditasjon. Sammen med de tre 

foregående kan de nemlig utgjøre kraftige hindringer for å prak- 
tisere meditasjon, hvis den mediterende ikke ser dem som det de 
er og takler dem på en fornuftig måte. 

Selv om ordbruken og rekkefølgen er noe annerledes, ser vi 
altså at de fem første kriteriene til å observere tankene etter, 
faktisk er identiske med de fem hindringene som suttateksten 
nevner som neste emne. Dette sår rimelig tvil om tekstens kon- 
sistens. Er det sannsynlig at teksten slik vi har den i dag, er 
uttalt i sin helhet av Buddha? Det kan se ut til at de fem hind- 
ringene er et emne som han kan ha omtalt i ulike ordelag ved 
ulike anledninger, og at disse forskjellige brokkene senere er 
blitt støpt sammen til en helhetlig tekst. Senere skal vi se at det 
også er rimelig grunn til å anta at detaljdrøftelsene av de fire 
sentrale kjensgjerningene heller ikke har hørt med under den 
eventuelle opprinnelige meditasjonsinstruksjonen. 

De øvrige kriterier, som altså utgjør tredje hovedgruppe, 
viser ifølge Sumangalavilåsini til de tanker eller sinnstilstander 
som kan observeres i dypmeditasjonene (jhåna). Det er karak- 
teristisk for Buddha og/eller den tidlige buddhisme at vi nok en 
gang finner en gjennomtenkt metodisk progresjon: fra dagligbe- 
vissthet over generell meditativ bevissthet til de dypeste jhåna- 
plan dekker analyseskjemaet alle tankens modi. 


Slik betrakter du dine egne tanker som tanker, eller du be- 
trakter andres tanker som tanker, eller du betrakter både 
dine egne og andres tanker som tanker. Du betrakter hvor- 
dan tankene oppstår, du betrakter hvordan tankene blir 
borte, eller du betrakter hvordan tankene oppstår og blir 
borte. Du er oppmerksom på at tankene eksisterer, men 
bare iden grad som er nødvendig for observasjon og erkjen- 
nelse. Du ferdes uten å være avhengig av noe, og uten å 
holde fast på noe i verden. Slik betrakter du tankene som 
tanker. 


Iti ajjhattam vå citte cittånupasst viharati, bahiddhå vå citte 
cittanupasst viharati, ajjhattabahiddhå vå citte cittånupasst 
viharati. Samudayadhammånupasst va cittasmim viharati, 
vayadhammånupasst vå cittasmim viharati, samudayavaya- 

dhammuånupasst vå cittasmim viharati. Atthi cittanti vå panas- 
sa sati paccupatthita hoti yåvad eva fiånamattåya patissatimat- 
tåya. Anissito ca viharati na ca kifici loke upådiyati. Evam pi 
bhikkhave bhikkhu citte cittanupassi viharati. 


Betraktning av fenomenene 
Men hvordan betrakter du fenomenene som fenomener? 


Kathafica bhikkhave bhikkhu dhammesu dhammånupasst viha- 
rati? 


Dhamma — fenomener, er avledet av dhar — bære, holde, og har 
mange deriverte betydningsnyanser. Av disse kan nevnes: 
sannhet, (sann, god) lære, (natur-)lov, rettferdighet, naturlig 
fenomen, mentalt fenomen, mentalt objekt, egenskap, etc. Nalin 
(dharma) Nyanavara Thero (thamma), Dharmawiranatha og 
Silananda løser oversettelsesproblemet behendig og greit ved 
ikke å oversette ordet. Forøvrig finner vi: Rhys Davids: ideas; 
Walshe, Rahula: mind-objects; Nyanasatta, Soma Thera, 
Horner, Rahula: mental objects; Khantipalo: mental events; 
Nyanaponika [1975]: Geistobjekten; Dahlke: Zustånde; Wet- 
lesen: tankeinnhold. 

Men igjen vil vi legge vekt på å studere hvordan ordet fak- 
tisk blir brukt her i denne teksten. De dhammaer som omtales 
her er: 1) de fem hindringene, 2) de fem involveringsgruppene, 
3) de seks indre og ytre sansefunksjoner, 4) de sju oppvåknings- 
faktorene og 5) de fire sentrale kjensgjerninger. 

De utgjør altså en svært uhomogen gruppe. Vi skal se at hver 
av disse representerer andre innfallsvinkler til studiet av den 
empiriske virkelighet, andre måter å kategorisere erfaringene på, 
som til dels overlapper og til dels går på tvers av de foregående 
hovedinndelingene, og som ikke så lett lar seg passe inn 1 disse. 
En kunne også si at de kartlegger deler av det samme landskap, 
men med andre kartprojeksjoner. 

De fem hindringene diagnostiserer problemer som den medi- 
terende kan støte på. Som vi allerede har antydet, overlapper de 

en stor del av forrige kapittel om citta. Hvis studiet av citta er 
studiet av tanke eller sinn, kan derfor ikke det samme emnet 
plassert under dhamma uten videre klassifiseres som mentale 
objekter. Men at psykiske aspekter er involvert, er tydelig. 

De fem involveringsgruppene analyserer den totale erfa- 
ringsprosess, og omfatter både det fysiske og det psykiske. Det 
samme kan sies om de seks indre og ytre sansefunksjoner. 

Dette skulle være nok til å vise at det ikke er riktig bare å 
forstå dhamma som ideer, som rent mentale objekter eller begi- 
venheter. Disse dhammaene går rett inn i den konkrete erfa- 
ringsprosessen, og kan derfor heller ikke omtales som tanke- 
innhold eller objekter for tanken. De gir veiledning til studiet 
både av det fysiske og det psykiske, slik Sumaigalavilasint 
også sier: "Dette er sagt for å vise hvordan man tar fatt på både 
det som har form og det som ikke har form. (Idåni riipåriipamis- 
sakapariggaham kathetum ... åha).” Abhidharmakosa 6.16a sier: 
*I dhammasatipatthåna står han på de samlede observasjonsob- 
jekter (sa dharmasmrtyupasthåne samastålam-bane sthitah)”. 
Og Abhidharmadtpa sier: "Dharma er en felles-betegnelse for 
inntrykk, intensjoner osv. (dharmastu samjfiåce-tanådya sam- 
prayuktah)”. Hvis det overhodet skal sies noe felles om disse 
ulike observasjonsområdene, må det ganske enkelt være at samt- 
lige dreier seg om å observere *ting-som-skjer”. Og når vi da 
finner at både Childers, PTSD og Nyanatilokas Wörterbuch gir 
*fenomen” som en mulig oversettelse av dham-ma, vil vi bli 
stående ved dette. I sin fenomenologi var filosofen Heidegger 
inne på en forståelse av begrepet fenomen” som er svært 
analog med buddhismens dhamma: Noe forekommer, phaines- 
thai, men subjekt-objektrelasjonene er resultatet av en senere 
begrepsdannelse. Fenomen (av gresk phainesthai) skal da 
forståes som noe som kommer til syne, noe som viser seg, 
forekomst, noe som er observerbart. 


De fem hindringene 


Du tar opp de fem hindringene og betrakter disse feno- 
menene som fenomener. 

Men hvordan tar du opp de fem hindringene og 
betrakter disse fenomenene som fenomener? 

Hvis det finnes sansebegjær i ditt indre, merker du deg: 
Jeg har sansebegjær i mitt indre. Hvis det ikke er noe 
sansebegjær i ditt indre, merker du deg: Det er ikke noe 
sansebegjær i mitt indre. Du merker deg også hvordan 
sansebegjær som ennå ikke er oppstått, oppstår. Du merker 
deg hvordan sansebegjær som er oppstått, avvises. Og du 
merker deg hvordan sansebegjær som er avvist ikke oppstår 
igjen siden. 


Idha bhikkhave bhikkhu dhammesu dhammånupasst viharati 
paficasu nivaranesu. 

Kathafica bhikkhave bhikkhu dhammånupasst viharati pafi- 
casu nivaranesu? 

Idha bhikkhave bhikkhu santam vaå ajjhattam kåamacchandam 
atthi me ajjhattam kamacchandoti pajånåti, asantam vå ajjhat- 
tam kåmacchandam natthi me ajjhattam kamacchandoti pajå- 
nåti. Yatha ca anuppannassa kåmacchandassa uppådo hoti 
tafica pajånåti, yathå ca uppannassa kamacchandassa pahånam 
hoti tafica pajaånati, yathå ca pahinassa kåamacchandassa åyatim 
anuppådo hoti tafica pajånati. 


Kåmacchandam — sansebegjær. (Rhys Davids: sensuous desire; 
Walshe, Khantipalo: sensual desire; Rahula, Nyanasatta, 
Nyanaponika [1983], Silananda: sense-desire; Soma Thera: 
sensuality; Horner: desire for sense-pleasures; Nyanaponika 
[1975]: Sinnenverlangen; Dahlke: Lustgier; Dharmawiranatha: 
zinnelijke begeerte; Wetlesen: sanselig ønske; Nalin: kam- 
cchand; Nyanavara Thero: kamchand [kwam phåcai nai kam 
arom — det å være fornøyd med sanselige følelser.) Bortsett fra 
den interessante thai-varianten, er det her stor enighet mellom 
de forskjellige oversetterne. 

Disse fem hindringene beskriver fenomener som oppstår 1 
den mediterendes sinn. De er ikke vesensforskjellige fra tilsvar- 
ende tanker, følelser eller stemninger som opptrer i vanlig hver- 
dagsbevissthet, som nevnt ovenfor under citta. Men når man 
sitter i konsentrert meditasjon kan de få en mye sterkere virk- 

ning, og de kan lett bli så plagsomme at den mediterende gir opp 
treningen. Derfor er det viktig å vite om dem, se dem når de 
opptrer, og ha en strategi å møte dem med. Hovedstrategien er 
felles for alle hindringene, og vi har møtt den tidligere i teksten 
også. Se fenomenene som det de er. Erkjenne sansebegjæret når 
det er til stede, betrakte det tålmodig uten å la seg rive med. Da 
blir det som kunne vært en hindring til et meditasjonsobjekt 1 
stedet, hinderet blir et hjelpemiddel på veien. Denne strategien 
gjorde senere tantrisme mye ut av, og vi kan finne den i dagens 
former for tibetansk buddhisme. Og det hender at begeistrede 
tantrikere prøver å late som om dette er noe nytt og spesielt 
nettopp for dem: at de ikke fortrenger lidenskapene, men bruker 
dem aktivt som et middel til frigjøring. Denne suttaen viser 
imidlertid at strategien hører med til buddhismens basisreper- 
toar. 

Men det å bruke lidenskapene som observasjonsobjekt og 
lære av dem er én ting — noe helt annet ville det være hvis de 
overtok styringen. For å unngå det, er det ofte nok å bare 
betrakte dem, erkjenne dem. Når oppmerksomhetens lyskaster 
rettes mot dem, vil de oftest sprekke som trollet i eventyret. Men 
slett ikke alltid. De kan være ganske seiglivede, slik at kraftigere 
virkemidler må tas i bruk. I den forbindelse bringer kommen- 
taren en del råd og tips. Når det gjelder å motvirke sansebegjær, 
gir Sumanigalavilåsini noen ekstra råd: Ta opp et ekstra utiltal- 
ende meditasjonsemne, være ekstra påpasselig med hvert sanse- 
inntrykk som oppstår, spise med måte, støtte seg til en god vei- 
leder og drøfte problemene med ham. 

Det hører også med til denne strategien at den mediterende 
legger merke til hvordan sansebegjæret oppstår 1 den aktuelle 
situasjon. Dessuten er hun oppmerksom på problemstillingen 
også 1 de tilfelle hvor sansebegjæret ikke er til stede, og legger 
merke til dette oppmuntrende faktum. Ikke bare se problemer, 
men også se det som er positivt. Deretter merker hun seg hvil- 
ken problemløsningsstrategi som fungerte best, og kan ta denne 
i bruk siden også. 


Eller hvis det finnes motvilje i ditt indre, merker du deg: Jeg 
har motvilje i mitt indre. Hvis det ikke er noe motvilje i ditt 

indre, merker du deg: Det er ikke noe motvilje i mitt indre. 
Du merker deg også hvordan motvilje som ennå ikke er 
oppstått, oppstår. Du merker deg hvordan motvilje som er 
oppstått, avvises. Og du merker deg hvordan motvilje som 
er avvist ikke oppstår igjen siden. 


Santam vå ajjhattam vyåpådam atthi me ajjhattam vyåpadoti 
pajånati, asantam vå ajjhattam vyåpådam natthi me ajjhattam 
vyåpådoti pajanaåti. Yathå ca anuppannassa vyåpådassa uppådo 
hot tafica pajånati, yatha ca uppannassa vyåpådassa pahånam 
hoti tafica pajånati, yathå ca pahinassa vyåpådassa åyatim 
anuppådo hot tafica pajånåti. 


Omtalen av de resterende fire hindringer følger samme mønster. 
Vyåpåda — motvilje. (Soma Thera, Nyanasatta, Rahula, Nyana- 
ponika [1983]: anger; Horner, Silananda, Walshe, Rhys Davids, 
Khantipalo: ill-will; Nyanaponika [1975]: HaRB; Dahlke: Böswil- 
ligkeit; Dharmawiranatha: kwaadwilligheid; Wetlesen: motvilje; 
Nalin: vyapad (= droh — ondskap); Nyanavara Thero: byaphad 
[kwam khit hai khon sat phinat — det å ville gjøre andre mennes- 
ker skade]). 

Grunnstrategien er den samme, men som ekstra medisin mot 
hat og motvilje gir Sumatigalavilåsint disse rådene i tillegg: 
Meditere over vennlighet overfor alle levende vesener, reflek- 
tere over det faktum at enhver selv må bære ansvaret for det han 
gjør, kjøle seg ned en smule og bruke sunn fornuft, støtte seg til 
en god veileder og drøfte problemene med ham. 

Vi har tidligere pekt på de tre negative røttene (akusala- 
milla): grådighet (Jobha), hat (dosa) og uvitenhet (moha), som 
buddhismen ser som tre sentrale drivkrefter i menneskets sinn. 
Deres motsats er de tre positive røttene (kusalamila): giver- 
glede (alobha), kjærlighet (adosa) og visdom (amoha). Disse 
seks røttene (som også blir omtalt med flere synonyme uttrykk) 
er til stede med ulik styrke i menneskenes sinn, og hele den bud- 
dhistiske trening kan beskrives som arbeid for å svekke de 
negative og styrke de positive røttene. Og vi har sett ovenfor at 
nibbåna, det endelige mål, kan beskrives som den fullkomne 
frihet fra de tre negative røttene. 

Derfor er det interessant å se at disse fem hindringene også 
beskriver de tre negative røttene, og gir en metodikk til å fri seg 
fra dem. Det er derfor de fem hindringene ikke bare er en fot- 
note med problemdiagnose til den egentlige” meditasjonen, 
men blir regnet som en egen dhamma, et emne for observasjon 
og meditasjon i seg selv. Den som greier å fri seg helt fra disse, 
vil under denne prosessen rense og transformere sinnet i slik en 
grad at en endelig frigjøring burde være innen rekkevidde. 

Den første hindringen, sansebegjær (kimacchanda), tilsvarer 
den første negative rot: grådighet (lobha, råga). Den andre 
hindringen, motvilje (vyåpåda), tilsvarer den andre negative rot: 
hat (dosa). De tre siste hindringene: sløvhet og treghet (thina- 
middha), uro og bekymringer (uddhaccakukkucca) og endelig 
uvisshet (vicikiccha), tilsvarer til sammen den tredje negative 
rot: uvitenhet eller forblindelse (moha). Det at uvitenheten blir 
fordelt på hele tre punkter, kan kanskje gi en antydning av at det 
er denne negative roten som blir regnet som den som stikker 
dypest. Og det er derfor aktiv søken etter innsikt, nettopp for å 
motvirke og utslette våre fundamentale vrangforestillinger, er så 
viktig i buddhismen. Hele denne suttaen med sine beskrivelser 
av de mange forskjellige satipatthåna-øvelsene, handler egentlig 
ikke om noe annet enn nettopp dette: å øke innsikten og utslette 
uvitenheten. 


Eller hvis det finnes sløvhet og treghet i ditt indre, merker 
du deg: Jeg har sløvhet og treghet i mitt indre. Hvis det ikke 
er noe sløvhet og treghet i ditt indre, merker du deg: Det er 
ikke noe sløvhet og treghet i mitt indre. Du merker deg også 
hvordan sløvhet og treghet som ennå ikke er oppstått, 
oppstår. Du merker deg hvordan sløvhet og treghet som er 
oppstått, avvises. Og du merker deg hvordan sløvhet og 
treghet som er avvist ikke oppstår igjen siden. 


Santam vå ajjhattam thinamiddham atthi me ajjhattam 
thinamiddhanti pajånåti, asantam vå ajjhattam thinamiddham 
natthi me ajjhattam thinamiddhanti pajånati. Yathå ca anup- 
pannassa thinamiddhassa uppådo hoti tafica pajånåti, yathå ca 
uppannassa thinamiddhassa pahånam hoti tafica pajanati, yathå 

ca pahinassa thinamiddhassa åyatim anuppådo hoti tafica 
pajånåti. 


Thinamiddha — sløvhet og treghet. (Rhys Davids, Walshe, 
Nyanaponika [1983], Silananda, Nyanasatta, Horner, Soma 
Thera: sloth and torpor; Rahula: torpor and languor; Khantipalo: 
lethargy and drowsiness; Nyanaponika [1975]: Starrheit und 
Miidigkeit; Dahlke: Trågheit und Energielosigkeit; Dharmawira- 
natha: luiheid en traagheid; Wetlesen: sløvhet og treghet; Nalin: 
styan-mrddha (F sharir-man ki alsata — slapphet i kropp og 
sinn); Nyanavara Thero: thinmittha [kwam thi cit meud mua læ 
kay nguan ngok — det at sinnet blir formørket og kroppen blir så 
søvnig at den tipper over ende].) 

Sumaiigalavilåsint sier videre at følgende hjelper mot sløv- 
het og treghet: Innse at sløvhet og treghet ofte kommer av at 
man har spist for mye, prøv å skifte stilling (f.eks. hvis man 
sitter, kan man reise seg og begynne gående meditasjon), se mot 
lyset, gå utendørs, støtte seg til en god veileder og drøfte proble- 
mene med ham. 


Eller hvis det finnes uro og bekymringer i ditt indre, merker 
du deg: Jeg har uro og bekymringer i mitt indre. Hvis det 
ikke er noe uro og bekymringer i ditt indre, merker du deg: 
Det er ikke noe uro og bekymringer i mitt indre. Du merker 
deg også hvordan uro og bekymringer som ennå ikke er 
oppstått, oppstår. Du merker deg hvordan uro og bekym- 
ringer som er oppstått, avvises. Og du merker deg hvordan 
uro og bekymringer som er avvist ikke oppstår igjen siden. 


Santam vå uddhaccakukkuccam atthi me ajjhattam 
uddhaccakukkuccanti pajanåti, asantam vå ee uddhacca- 
kukkuccam natthi me ajjhattam uddhaccakukkuccanti pajånati. 
Yathå ca anuppannassa uddhaccakukkuccassa uppådo hoti tafica 
pajanaåti, yathå ca uppannassa uddhaccakukkuccassa pahånam 
hoti tafica pajanati, yathå ca pahinassa uddhaccakukkuccassa 


åyatim anuppådo hoti tafica pajånåti. 

Uddhaccakukkucca — uro og bekymringer. (Rhys Davids, 
Walshe: flurry and worry; Soma Thera, Nyanaponika [1983], 
Khantipalo: agitation and worry; Silananda: restlessness and 
remorse; Rahula, Horner: restlessness and worry; Nyanasatta: 
agitation and scruples; Nyanaponika [1975]: Aufgeregtheit und 
Gewissensunruhe; Dahlke: Erregung und Unruhe; Dharmawira- 
natha: rusteloosheid en zorgelijkheid; Wetlesen: rastløshet og 
bekymringer; Nalin: auddhatya-kaukrtya (= udveg-khed — opp- 
hisselse og bekymringer); Nyanavara Thero: utthaccakukkucca 
[kwam teunten læ ramkhan cai — det å være opphisset og urolig 
til sinns].) Kanskje ordet stress” hadde vært bedre her? 

Sumanigalavilåsini sier videre at følgende hjelper mot uro og 
bekymringer: Solide kunnskaper, stille kritiske spørsmål, god 
kjennskap til treningsdisiplinen, omgang med de som er eldre og 
har mer erfaring, støtte seg til en god veileder og drøfte proble- 
mene med ham. 


Eller hvis det finnes uvisshet i ditt indre, merker du deg: Jeg 
har uvisshet i mitt indre. Hvis det ikke er noe uvisshet i ditt 
indre, merker du deg: Det er ikke noe uvisshet i mitt indre. 
Du merker deg også hvordan uvisshet som ennå ikke er 
oppstått, oppstår. Du merker deg hvordan uvisshet som er 
oppstått, avvises. Og du merker deg hvordan uvisshet som 
er avvist ikke oppstår igjen siden. 


Santam vå ajjhattam vicikiccham atthi me ajjhattam vicikiccha 
ti pajånåti, asantam vå ajjhattam vicikiccham natthi me 
ajjhattam vicikiccha ti pajanati. Yatha ca anuppannassa vicikic- 
chåya uppådo hoti tafica pajånåti, yathå ca uppannassa vicikic- 
chåya pahånam hoti tafica pajanati, yathå ca pahtnassa vicikic- 
chåya åyatim anuppådo hoti tafica pajånåti. 


Vicikicchå — uvisshet. (Rhys Davids, Walshe, Nyanaponika 
[1983], Silananda, Rahula, Nyanasatta, Horner: doubt; 
Khantipalo: sceptical doubt; Soma Thera: scepsis; Nyanaponika 
[1975], Dahlke: Zweifel; Dharmawiranatha: twijfel; Wetlesen: 
tvil; Lie [Nyanaponika 1988]: forvirring; Nalin: vicikitsa (= 
samshay — tvil); Nyanavara Thero: wicikiccha [kwam khleuap 


69 


khlæng song say — det å tvile og være usikker].) Andre som har 
oversatt ordet (i andre sammenhenger), er Sayadaw U Nyana: 
perplexity, og Nanamoli: uncertainty. 

Etter min mening er ikke *tvil” noen god oversettelse av 
vicikiccha. Derfor kan det være aktuelt med en nærmere drøfting 
av dette begrepet. 

Etymologien er usikker. Ordet kan analyseres som prefikset 
vi (generell betydning: fra hverandre) + desiderativformen av 
enten roten cit (PTSD) — tenke, eller kit (Warder) — helbrede. 
Hvis roten er cit, kunne cikicchati forståes som "ønske å tenke 
etter”, mens prefikset vi- ville antyde at det skjer en spredning 
eller ødeleggelse av dette ønsket, at tanken sprer seg og ikke 
finner fram. Det ville derimot være vanskeligere å utlede noe av 
roten kit, som kunne bidra til forståelsen av hvordan dette ordet 
blir brukt. Og det er nettopp bruken av ordet vi må se nærmere 
på. 

Sumaiigalavilåsint gir ingen definisjon, men Visuddhimagga 
sier om vicikicchå: "Det kjennetegnes av tvil, dets grunnegen- 
skap er vakling, det kommer til syne som usikkerhet eller som 
at man stadig skifter mening. Dets nærliggende årsak er mangel 
på systematisk tenkning og det må ansees som en hindring for 
praktisk trening.” 

Som eksempler på vicikiccha, siterer Visuddhimagga fra 
Sabbaåsavasutta (Majjhima Nikaya 2): 


Han grubler over slike unyttige spørsmål som: Eksisterte jeg før 
i tiden? Eksisterte jeg ikke før 1 tiden? Hva var jeg før i tiden? 
Hvordan var jeg før i tiden? Hva var jeg før det igjen? Kommer 
Jeg til å eksistere i framtiden? Kommer jeg ikke til å eksistere 1 
framtiden? Hva kommer jeg til å bli i framtiden? Hvordan kom- 
mer jeg til å bli i framtiden? Hva blir jeg etter det igjen? 

Eller så grubler han over spørsmål som gjelder nåtiden: 
Eksisterer jeg? Eksisterer jeg ikke? Hva er jeg? Hvordan erjeg? 
Hvor er denne personen kommet fra? Hvor går jeg hen? 

*Tvil” og skepsis” er klare delelementer i begrepet 
vicikiccha. Men vicikicchå må ikke blandes sammen med skep- 
tisk tvil av den sort som de greske skeptikere omtalte som epo- 
ché, skeptisk avholdenhet fra dom. Derfor finner jeg likevel 

både *tvil” og "skepsis” lite egnet. Etter mitt skjønn er *uviss- 
het”, eller sågar *handlingslammelse” et bedre ord for den 
grunnholdning som beskrives i Sabbåsavasutta . 

Sumaiigalavilåsint sier videre at følgende hjelper mot uviss- 
het: Solide kunnskaper, stille kritiske spørsmål, god kjennskap 
til treningsdisiplinen, viljestyrke, støtte seg til en god veileder 
og drøfte problemene med ham. 

Den som selv har prøvd å praktisere, vil kjenne igjen 
problemstillingene, og lærer å verdsette de mange praktiske og 
konkrete rådene som Sumaiigalavilåsini gir. Han finner at de er 
til god hjelp, og at det er tydelig at de stammer fra erfarne medi- 
tasjonslærere. Flere steder i Tipitaka finnes det også tekster hvor 
Buddha selv gir flere praktiske råd om hvordan de fem hind- 
ringene best kan overvinnes. 

Men på sikt er det likevel suttaens hovedstrategi som er mest 
effektiv: se og akseptere fenomenene for det de er, ikke kjempe 
mot dem eller prøve å undertrykke dem. Dette løser opp spen- 
ninger i sinnet uten å skape nye, samtidig som den mediterende 
lærer mye om sine egne reaksjonsmønstre og om hvordan de 
mentale prosesser egentlig foregår. 

Og de har meget stor overføringsverdi til det daglige liv. Når 
den slags destruktive impulser som disse fem hindringene be- 
skriver, dukker opp i hverdagssituasjoner, vil den som har prak- 
tisert meditasjon kjenne dem igjen uten å la seg rive med. Han 
får derved en kort tenkepause, som gir ham muligheten til å 
vurdere hvilken reaksjon som egentlig egner seg best i den gitte 
situasjon. Dermed bryter han de stivnede vanemønstrenes 
herredømme over tanker og atferd, og kan oppleve at dette åpner 
for en helt ny slags frihet og spontanitet. 


Slik betrakter du indre fenomener som fenomener, eller du 
betrakter ytre fenomener som fenomener, eller du betrakter 
både indre og ytre fenomener som fenomener. Du betrakter 
hvordan fenomenene oppstår, du betrakter hvordan feno- 
menene blir borte, eller du betrakter hvordan fenomenene 
oppstår og blir borte. Du er oppmerksom på at fenomenene 
eksisterer, men bare i den grad som er nødvendig for obser- 
vasjon og erkjennelse. Du ferdes uten å være avhengig av 

noe, og uten å holde fast på noe i verden. Slik tar du opp de 
fem hindringene og betrakter disse fenomenene som feno- 
mener. 


Iti ajjhattam vå dhammesu dhammånupasst viharati, bahiddhå 
va dhammesu dhammånupasst viharati, ajjhattabahiddha vå 
dhammesu dhammånupasst viharati. Samudayadhammanupasst 
vå dhammasmim viharati, vayadhammånupasst vå dham- 
masmim viharati, samudayavayadhammånupasst va dhammas- 
mim viharati. Atthi dhammanti va panassa sati paccupatthita 
hoti yåvad eva fiånamattåya patissatimattåya. Anissito ca viha- 
rati na ca kifici loke upådiyati. Evam pi bhikkhave bhikkhu 
dhammesu dhammanupassi viharati paficasu nivaranesu. 


De fem involveringsgruppene 


Og videre tar du opp de fem involveringsgruppene og 
betrakter disse fenomenene som fenomener. 

Men hvordan tar du opp de fem involveringsgruppene og 
betrakter disse fenomenene som fenomener? 

Du merker deg: Slik er form, slik oppstår den og slik blir 
den borte. Slik er følelse, slik oppstår den og slik blir den 
borte. Slik er identifikasjon, slik oppstår den og slik blir den 
borte. Slik er reaksjoner, slik oppstår de og slik blir de 
borte. Slik er bevissthet, slik oppstår den og slik blir den 
borte. 


Puna ca param bhikkhave bhikkhu dhammesu dhammånupasst 
viharati paficasipadånakkhandhesu. 

Kathafica bhikkhave bhikkhu dhammesu dhammånupasst 
viharati paficasuipadånakkhandhesu? 

Idha bhikkhave bhikkhu iti råipam, iti ripassa samudayo, iti 
riipassa atthagamo; iti vedanå, iti vedanaåya samudayo, iti 
vedanåya atthagamo; iti safifia, iti safifia ya samudayo, iti safifia 
ya atthagamo; iti safikhåra, iti sanikhårånam samudayo, iti 
safikhårånam atthagamo; iti vifinaånam, iti vififiånassa 


samudayo, iti vififianassa atthagamo. 

Upådånakkhandha — involveringsgrupper. Her møter vi igjen et 
sentralt psykologisk begrep som det ikke er så enkelt å oversette 
eller forstå uten nærmere analyse. Og igjen foreligger det flere 
løsningsforslag: Rhys Davids: Skandhas of Grasping; Khantipa- 
lo: aggregates; Walshe: aggregates of grasping; Rahula, Nyana- 
ponika [1983], Soma Thera, Nyanasatta, Silananda: aggregates 
of clinging; Horner: groups of grasping; Nyanaponika [1975]: 
Gruppen des Anhangens; Dahlke: Formen des Ergreifens der 
Aussenwelt; Dharmawiranatha: de Aggregaten, de psycho-fysi- 
sche fenomenen; Wetlesen: klyngegrupper; Nalin: upadan- 
skandh; Nyanavara Thero: upathankhan. Arthaviniscayasiitra 
har en identisk liste over paficasiipadånakkhandhau. 

Vi må igjen gå nærmere inn på delelementene. Khandha 
betyr bunt, ansamling eller gruppe. Men for å forstå hva slags 
ansamlinger det her dreier seg om, må vi først finne ut mer om 
ordet upådåna. Dette kan analyseres som upa (inntil) + å (til) + 
dåna (av då - gi). å + dåna betyr det motsatte av å gi, nemlig å 
ta, ta til seg. Og med det forsterkende prefikset upa, forstår vi at 
den generelle ideen er å ta noe til seg, ta noe tett inntil seg, noe 
alle oversetterne har prøvd å gi uttrykk for. Arthaviniscayasiitra 
gir denne klassifiseringen av upådåna: involveringer 1 sanse- 
begjær, i teorier, i faste skikker og ritualer og i troen på et *Jeg”. 

Abhidharmadipa sier at den gjensidig betingede tilblivelses- 
prosessen, paticcasamuppåda (sanskr. pratityasamut-påda), er 
viktig for å forstå khandhaene (sanskr. skandha): "Den som ser 
hvordan alt oppstår og blir borte fra det ene øyeblikket til det 
andre spør seg selv: "Hvordan henger disse skandhaene sammen 
her i denne kroppen, uten å skilles og gå hver til sin kant?" Da 
ser han hvordan pratttyasamutpåda fungerer som årsak, virk- 
ning, sammenbindende kraft, basis og støtte for alle disse kom- 
binasjonene, i fortid, nåtid og framtid.” 

Upådåna er også et viktig begrep i læren om den gjensidig 
betingede tilblivelsesprosessen, paticcasamuppåda, og et kort 
studium av hvordan ordet fungerer i denne kontekst, kan også 
belyse det her i khandha-sammenheng. 

Først bør vi foreta en rask og forenklet gjennomgang av pa- 
ticcasamuppåda-serien: 

Uvitenhet former motivasjoner (avijjåpaccayå sarikhaåra). 

Motivasjonene former bevisstheten (saiikhårapaccayå vifi- 
fiånam). 

Bevisstheten former spaltning i subjekt og objekt (navn og 
form) (vififianapaccayå nåmariipam). 

Spalting i subjekt og objekt former de seks sansefunksjons- 
feltene (nåmariipapaccayå salåyatanam). 

De seks sansefeltene former persepsjonen (salåyatanapac- 
cayå phasso). 

Persepsjonen former følelsene (phassapaccayå vedanå). 

Følelsene former lengsler (begjær) (vedanåpaccayå tanhå). 

Lengsler former involveringer (tanhåpaccayå upådånam). 

Involveringer former forventningsmønstre (upådånapaccayå 
bhavo). 

Forventningsmønstre gjør at noe blir til. (bhavapaccaya jåti) 

At noe blir til gjør at det igjen går til grunne og skaper 
sorger og lidelser (jåtipaccayaå jaråmaranadukkhadoma- 
nassitpåyåså). 


Disse punktene gir en beskrivelse av den kontinuerlige mentale 
prosess, som gjentar seg lynraskt fra øyeblikk til øyeblikk. Vår 
fundamentale uvitenhet fører til at det oppstår motivasjoner, 
reaksjoner eller tankekonstruksjoner som igjen former bevisst- 
heten. Denne bevisstheten, som altså er betinget av uvitenhet, 
polariserer intuitivt det opplevde kontinuum i noe indre (subjekt 
eller navn, nåma) og noe ytre (objekt eller form, ripa). Opp- 
levelsene av riipa defineres alt etter de seks sanseporter: syn, 
hørsel, luktesans, smakssans, berøring og sinn. De fem første av 
disse er allment anerkjente, den siste vil muligens vekke 
forundring. Hvordan kan sinnet regnes som en sans? 
Forklaringen er, som allerede nevnt flere ganger, at buddhismen 
er strengt empirisk og ikke-teoretisk. Den arbeider hele tiden 
med de reelle sansedata, ikke med teorier om hvordan sansedata 
bør være. Når man sitter i meditasjon med våken oppmerksom- 
het, registrerer man nettopp disse inntrykkskategorier: syns- 
inntrykk, hørselsinntrykk, dufter, smaksinntrykk, berøringer og 
tanker/følelser. Den sistnevnte kategori er verken mer eller 
mindre reell enn de første fem, og må derfor behandles på lik 

linje med disse, uten at man med dette gir seg inn på teorier om 
hvor de inntrykk sinnet registrerer eventuelt måtte komme fra. 
De er ganske enkelt gitte data i den aktuelle situasjon, og 
observeres og noteres som sådan. 

Det at disse sansefunksjonsfeltene registrerer impulser — 
man hører f.eks. en lyd — noteres som en persepsjon eller en 
sansekontakt (phassa). En umiddelbar reaksjon på denne 
kontakten er vedanå, følelse, som tidligere nevnt. Vi liker lyden, 
eller liker den ikke, eller den er likegyldig for oss. Denne 
følelsen betinger på sin side en lengsel eller et begjær (tanhå). 
Hvis vi liker den, vil vi ha mer. Hvis vi ikke liker den, ønsker vi 
å bli kvitt den. De begjær som er sterke nok, vil vare ved i form 
av interesser. Det vi er interessert i (f.eks. lyder i form av 
musikk), vil vi sørge for å involvere oss (upådåna) kraftigere i 
(kjøpe CDer, gå på konsert, begynne å spille et instrument), og 
disse involveringene vil lett kunne overta styringen av livet vårt 
og føre det inn i fast forventningsmønstre (bhava) som igjen 
bestemmer hvilke begivenheter vi kommer ut for, hva som blir 
til i livet vårt (jåti) og dermed også hvilke sorger (dukkha) som 
oppstår når disse vanestyrte opplevelsene svikter (jara) og blir 
borte (marana). 

Fra denne nødvendige digresjon inn i paticcasamuppåda skal 
vi så vende tilbake til upadanakkhandha — involveringsgrup- 
pene. Disse analyserer de hovedgrupper av faktorer som vi 
involverer oss i, og som altså fører til involveringer. Disse må 
observeres og erkjennes som det de er, for det er bare så lenge 
de får operere uerkjent at de kan drive sitt spill. Denne på- 
standen baserer seg på det faktum at hele paticcasamuppåda- 
serien er betinget av uvitenhet, men også på de observasjoner 
den mediterende selv vil gjøre. 

Khandhaenes prosessuelle karakter er meget viktig å ha for 
øye: de beskriver "ting som skjer", ikke "ting som er". Dette 
gjelder også riipa — form (Rhys Davids, Rahula, Nyanaponika 
[1983], Soma Thera, Nyanasatta, Silananda: material form; 
Walshe: form; Horner: material shape; Khantipalo: body; 
Nyanaponika [1975], Dahlke: Körperlichkeit; Dharmawira- 
natha: materie; Wetlesen: form; Nalin: rup; Nyanavara Thero: 
rup [sing thi sut som — ting som forsvinner og går til grunne].) 

Tekstene snakker om primær-riipa (no-upådartipa), som er de 
fire grunnegenskapene (jord-, vann-, ild- og vind-egenskaper), 
og om avledet ripa (upådartipa), som i hovedsak består av 
sanseorganer og sanseobjekter (se mer om disse i avsnittet 
nedenfor om samsefunksjonsfeltene). Hvert nytt sanseinntrykk 
er en ny riipa, uansett hvilken sanseport inntrykket kommer 
gjennom. Arthaviniscayasiitra (s. 88) sier: "Riipaskandha er 
inntrykk gjennom øyet og de fire andre sansene (riipaskandhas- 
caksurådini paficindriyåni)". Det er derfor ikke riktig å avgren- 
se riipa til "kropp” i denne sammenheng. Det er heller ikke 
riktig å oversette det som materie. Riktignok kan de fleste sanse- 
inntrykk i følge vår tids naturforståelse føres tilbake til materi- 
elle årsaker, men dette betyr en fortolkning, og med dette er vi 
allerede på god vei bort fra den direkte og strikt empiriske 
observasjonsprosessen. Bedre ville det være å forstå røipa som 
primære sanseinntrykk i sin rå og ubearbeidede form, før sinnet 
har rukket å identifisere dem og reagere på dem. Hvis vi leser 
rekkefølgen av khandhaene som en temporær prosess, vil vi 
oppdage at det er nettopp disse funksjonene som de påfølgende 
khandhaer tar seg av. At riipa er prosessuell og ikke materiell, 
viser også i observasjonsinstruksen som ber den mediterende se 
hvordan røipa oppstår og blir borte. Sanseinntrykk oppstår og 
blir borte i rask rekkefølge. De gir grunnimpulser for videre 
mentale aktiviteter, og det er derfor det er så viktig å lære dem 
å kjenne. 

Vedanå — følelser — har vi drøftet tidligere, men hvordan 
passer det inn her i khandha-kontekst? Vi ser at dersom ripa 
forståes som sanseinntrykk (sansefunksjonsfelter — salåyatana, 
og phassa — kontakt eller persepsjon), kommer disse faktorene 
i samme rekkefølge som vi allerede har sett i paticcasamuppåda. 
Primærsanseinntrykkene (riipa el. phassa) fører umiddelbart til 
at følelser oppstår, og i begge disse rekkefølger (paticcasam- 
uppåda og khandha) kommer følelsene før andre og mer rasjo- 
nelle mentale prosesser får en mulighet til å bearbeide inn- 
trykkene. Dette er igjen en uhyre interessant observasjon, som 
kan bidra til å forklare hvorfor mennesker så ofte opptrer irras- 
Jonelt og reagerer mer ut fra følelsene. Det kan være med på å 
forklare *hvorfor menneskeheten skrider så langsomt fremad”, 

hvorfor reklame og propaganda som appellerer til følelsene har 
så stor gjennomslagskraft, hvorfor oppdragelse ofte har så liten 
virkning og hvorfor vi tilsynelatende aldri er i stand til å lære av 
historien. 

Safifia — identifikasjoner. (Rhys Davids, Rahula, Khantipalo, 
Horner, Silananda, Nyanasatta, Soma Thera, Nyanaponika 
[1983], Walshe: perception; Nyanaponika [1975], Dahlke: 
Wahrnehmung; Dharmawiranatha: waarneming; Wetlesen: 
persepsjoner; Nalin: samjfia; Nyanavara Thero: sanya [kwam 
cam — det å gjenkjenne].) Ordet er sammensatt av prefikset sam 
(= norsk: sam-) + fi (kjenne) > sam-kjenne. Visuddhimagga 
forklarer: "Det (safifia) fungerer slik at det foretar en identi- 
fikasjon (setter et merke) som gjør det mulig å gjenkjenne noe 
senere, slik tømmermennene gjør på tømmeret. Det ytrer seg 
som en fortolkningsprosess hvor man foretar en identifikasjon 
på grunnlag av enkelte detaljer, slik de blinde gjorde da de 
skulle *se på” en elefant. Dens nærliggende årsak er sansedata 
nøyaktig slik de foreligger, som den identifikasjon en dådyrunge 
foretar når den tar et fugleskremsel for å være et menneske.” 

Og Arthaviniscayasiitra sier: "Samjfiaskandha er det som 
skiller (inntrykkene) etter kjennemerker, og sier at dette er blått 
eller gult, lang eller kort, osv.” 

Persepsjon, som samtlige engelskspråklige oversettere har 
valgt, har et altfor vidt bruksfelt. Det har vært brukt både om 
primærsanseinntrykkene (ripa), identifikasjonen av dem (safi- 
få), reaksjoner (sarikhåra) og bevissthetsmaterialet (vififiana), 
og selv har jeg brukt det om phassa, sansekontakt, over. Derfor 
blir det upresist og misvisende, og jeg velger heller å bruke 
ordet identifikasjon, med thaiversjonens *gjenkjennelse” somet 
godt alternativ. 

Satfikhåra — motivasjoner eller reaksjoner. (Nyanasatta, 
Soma Thera: formations; Silananda, Rahula, Nyanaponika 
[1983], Khantipalo, Walshe: mental formations; Rhys Davids: 
mental activities; Horner: tendencies; Nyanaponika [1975]: die 
geistigen Gestaltungen; Dahlke: Unterscheidungen; Dharma- 
wiranatha: aktiviteiten; Wetlesen: disposisjoner; Nalin: sam- 
skar; Nyanavara Thero: sankhan [kwam khit kwam neuk — det 
å tenke].) En analyse gir disse elementene: sam (sammen-) + 

kara (gjøring), altså "sammengjøringer, sammensetninger”, et 
nokså uklart begrep som kan stå nærmest for hva som helst. 
Altså må vi tilbake til kommentarene og til den aktuelle språk- 
bruk , og se hva disse kan antyde. 

Visuddhimagga sier at sarnkhåra omfatter en liste på hele 
femti elementer. Det blir for mye å sitere hele listen her, men 
som eksempler kan nevnes generelle elementer som: vilje, kon- 
sentrasjon, besluttsomhet, energi og interesse; — sunne (kusala) 
elementer som: tillit, oppmerksomhet, samvittighet, ikke-hat, 
ikke-grådighet og medfølelse; — og endelig usunne (akusala) 
elementer som: forvirring, mangel på samvittighet, opphisselse, 
hat, misunnelse, grådighet og innbilskhet. 

Hva har alle disse til felles? Man kunne beskrive dem som 
tanker (Nyanavara Thera) eller som mentale aktiviteteter (Rhys 
Davids). Alle disse tankene eller holdningene har også det til 
felles at de er aktivt utadrettet, de bidrar hver på sin måte til å 
styre personens videre handlinger eller indre holdninger i sunn 
(kusala) eller usunn (akusala) retning. De er med andre ord 
kamma-skapende, og det er betegnende at Nyanatiloka omtaler 
dem som karma-formations. 

Vififiåna — bevissthet. (Rhys Davids: cognition; Walshe, 
Horner, Silananda, Nyanasatta, Nyanaponika [1983], Rahula, 
Khantipalo, Soma Thera: consciousness; Nyanaponika [1975], 
Dahlke: BewuBtsein; Dharmawiranatha: bewustzijn; Wetlesen: 
bevissthet; Nalin: vijfian; Nyanavara Thero: winyan [kwam ru 
seuk — det å være bevisst].) Visuddhimagga sier at bevisshets- 
gruppen skal forståes som alt det som kjennetegnes av å være 
bevisst (vijånana). Det kan analyseres slik: vi + fi > kjenne fra 
hverandre, oppfatte enkelthetene bevisst. Bevisstheten kan vide- 
re deles i seks: synsbevissthet osv., etter hver sans. Arthavinis- 
cayasiitra sier at vijfiåna oppfatter de seks sansefeltene. Men 
ordet er ikke skarpt avgrenset, Visuddhimagga sier at det kan 
være synonymt med citta og mano. 

De fem involveringsgruppene er blitt oppfattet som en 
analyse av personligheten i materie (ripa) og sinn (de reste- 
rende fire khandhaer). Men det ville være riktigere å se dem 
som deler av en prosess, selve den fysisk/psykiske prosess som 
vi opplever som livet. De gir et observasjonsskjema som gjør 

det lettere å følge med og observere det som skjer fra øyeblikk 
til øyeblikk. Dette kan vises ved et enkelt eksempel. Jeg kom- 
mer nær en varm ovn. Berøringssansen i huden sender en impuls 
(riipa), som øyeblikkelig forårsaker en følelse (vedanå): dette 
gjør vondt! Jeg identifiserer inntrykket som smertefull berøring 
(safifi), og armen får umiddelbart *beskjed” om å trekke seg 
bort: en reaksjon eller handlingsimpuls (safikhåra). Jeg regist- 
rerer bevisst hva som har skjedd (vififiåna). Og denne opp- 
levelsen lagrer seg i min erfaring, og vil være med på å styre 
min vei utenom varme ovner i framtiden. Brent barn skyr ilden! 
Jeg involverer meg i en bestemt atferd (upådåna). 

Det er først når man ser det empiriske og dynamiske aspekt 
av disse upådånakkhandhaene, at man forstår hva dette avsnittet 
har i satipatthåna-veiledningen å gjøre. Meditasjonstreningen 
går ut på å observere det som skjer i kropp og sinn, og de fem 
involveringsgruppene viser en innfallsvinkel til de reelle opp- 
levelsene. 

Som vi allerede har bemerket, overlapper de forskjellige 
innfallsvinkelene hverandre. Riipakkhanda kan sees analogt med 
observasjon av kroppen, vedanåkkhandha med observasjon av 
følelsene, og de tre resterende khandhaer blir da analoge med 
observasjon av tankene. En dyktig pedagog prøver stadig å finne 
nye måter for å hjelpe sine elever til forståelse, og det er tydelig 
at det ligger grundig pedagogisk tenkning bak denne suttaen. 


Slik betrakter du indre fenomener som fenomener, eller du 
betrakter ytre fenomener som fenomener, eller du betrakter 
både indre og ytre fenomener som fenomener. Du betrakter 
hvordan fenomenene oppstår, du betrakter hvordan feno- 
menene blir borte, eller du betrakter hvordan fenomenene 
oppstår og blir borte. Du er oppmerksom på at fenomenene 
eksisterer, men bare i den grad som er nødvendig for 
observasjon og erkjennelse. Du ferdes uten å være avhengig 
av noe, og uten å holde fast på noe i verden. Slik tar du opp 
de fem involveringsgruppene og betrakter disse fenomenene 
som fenomener. 

Iti ajjhattam vå dhammesu dhammånupasst viharati, bahiddhå 
va dhammesu dhammånupasst viharati, ajjhattabahiddha vå 
dhammesu dhammånupasst viharati. Samudayadhammånupassi 
vå dhammasmim viharati, vayadhammånupasst vå dhammuas- 
mim viharati, samudayavayadhammånupasst va dhammasmim 
viharati. Atthi dhammanti va panassa sati paccupatthita hoti 
yåvad eva fianamattåya patissatimattåya. Anissito ca viharati 
na ca kifici loke upådiyati. Evam pi bhikkhave bhikkhu dham- 
mesu dhammånupassi viharati paficastipådanakkhandhesu. 


De seks indre og ytre sansefunksjonsfelter 


Og videre tar du opp de seks indre og ytre sansefunksjons- 
felter og betrakter disse fenomenene som fenomener. 

Men hvordan tar du opp de seks indre og ytre sansefunk- 
sjonsfelter og betrakter disse fenomenene som fenomener? 

Du merker deg øyet, du merker deg synlige former, og 
du merker deg den bindingen som oppstår betinget av disse 
to. Du merker deg også hvordan en binding som ennå ikke 
er oppstått, oppstår. Du merker deg hvordan en binding 
som er oppstått, avvises. Og du merker deg hvordan en bin- 
ding som er avvist ikke oppstår igjen siden. 

På samme måte merker du deg øret og lyder, nese og 
dufter, tunge og smaksinntrykk, kropp og berøringer; og 
endelig merker du deg sinnet, du merker deg tanker, og du 
merker deg den bindingen som oppstår betinget av disse to. 
Du merker deg også hvordan en binding som ennå ikke er 
oppstått, oppstår. Du merker deg hvordan en binding som 
er oppstått, avvises. Og du merker deg hvordan en binding 
som er avvist ikke oppstår igjen siden. 


Puna ca param bhikkhave bhikkhu dhammesu dhammånupasst 
viharati chasu ajjhattikabahiresu åyatanesu. 

Kathatca bhikkhave bhikkhu dhammesu dhammaånupasst vi- 
harati chasu ke ejer åyatanesu? 

Idha bhikkhave bhikkhu cakkhufica pajånåti, riipe ca pajå- 
nåti, yafica tadubhayam paticca uppajjati samyojanam tafica 

pajanaåti, yathå ca anuppannassa samyojanassa uppådo hoti 
tafica pajånåti, yatha ca uppannassa samyojanassa pahånam 
hoti tafica pajanati, yathå ca pahinassa samyojanassa åyatim 
anuppådo hoti tafica pajånati. ... sotafica pajånåti, sadde ca 
pajanati ... pe... ghanafica pajanåti, gandhe ca pajånåti ... pe... 
Jivhafica pajånåti, rase ca pajanati ... pe ... kåyafica pajanåti, 
photthabbe ca pajånåti ... pe ... manafica pajånåti, dhamme ca 
pajanati, yafica tadubhayam paticca uppajjati samyojanam tafi- 
ca pajånåti, yathå ca anuppannassa samyojanassa uppådo hoti 
tafica pajånåti, yathå ca uppannassa samyojanassa pahånam 
hoti tafica pajånåti, yathå ca pahinassa samyojanassa åyatim 
anuppådo hoti tafica pajånåti. 


Åyatana — sansefunksjonsfelt. (Rhys Davids: Six Internal and 
External Spheres of Sense; Nyanaponika [1983], Nyanasatta, 
Silananda, Rahula, Horner, Walshe, Soma Thera: internal and 
external sense-bases; Nyanaponika [1975]: Sinnengrundlagen; 
Dahlke: sechs innerlich-åusserlichen Stiltzpunkte; Dharmawira- 
natha: Zintuiglijke Bases; Wetlesen: grunnlag for bevissthet; 
Nalin: aytan; Nyanavara Thero: ayatana.) En kortere liste som 
bare nevner objekter og sanser, uten bindingene, er også vanlig, 
og finnes også i Arthaviniscayasiitra. Ordet åyatana alene kan 
ukontroversielt oversettes som område eller felt. Men for en dy- 
pere forståelse må vi igjen gå inn i bruksmåten. 

På samme måte som ved flere tidligere anledninger er det 
nok en gang sanseinntrykk og de mentale prosesser disse forår- 
saker, som er tema. Her fokuseres det på sanseorgan (subjekt) 
og påvirkningskilde (objekt), og på det som kan oppstå dem 
imellom (samyojana). I paticcasamuppåda så vi ordet phassa, 
kontakt, på tilsvarende plass. Samyojana, binding, (Rhys Da- 
vids, Nyanaponika [1983], Nyanasatta, Silananda, Rahula, Hor- 
ner, Walshe, Soma Thera: fetter; Nyanaponika [1975]: Fessel; 
Dahlke: Verbindung; Dharmawiranatha: ketenen; Wetlesen: 
lenke; Nalin: samyojan; Nyanavara Thero: sanyochan [khreuang 
phuk wai nai phop — det som binder og holder en fast til 
eksistensen]) er mindre nøytralt, mer negativt verdiladet. Su- 
maiigalavilåsint nevner en rekke slike bindinger, som sanse- 
begjær, motvilje, stolthet, teorier, uvisshet, henge seg opp i reg- 


81 


ler og ritualer, osv. Disse bindingene kan lett oppstå hvis man 
ikke er tilstrekkelig oppmerksom på det flyktige (anicca), mo- 
mentære (khanika) og insubstansielle (anatta) ved dette subjekt- 
objekt-spillet. Da henger man seg opp i forestillingen om en 
objektiv verden, og bygger opp lidenskaper eller materialisme- 
teorier osv. bundet til objektet. Eller man henger seg opp 1 
forestillingen om en subjektiv verden, og bygger opp stolthet, 
idealisme-teorier osv. bundet til subjektet. Ren oppmerksomhet 
viser at subjekt og objekt fungerer i gjensidig avhengighet, og 
man ser hvordan bindinger oppstår og blir borte, og frir seg fra 
dem. 


Slik betrakter du indre fenomener som fenomener, eller du 
betrakter ytre fenomener som fenomener, eller du betrakter 
både indre og ytre fenomener som fenomener. Du betrakter 
hvordan fenomenene oppstår, du betrakter hvordan feno- 
menene blir borte, eller du betrakter hvordan fenomenene 
oppstår og blir borte. Du er oppmerksom på at fenomenene 
eksisterer, men bare i den grad som er nødvendig for obser- 
vasjon og erkjennelse. Du ferdes uten å være avhengig av 
noe, og uten å holde fast på noe i verden. Slik tar du opp de 
seks indre og ytre sansefunksjonsfelter og betrakter disse 
fenomenene som fenomener. 


Iti ajjhattam vå dhammesu dhammånupasst viharati, bahiddhå 
va dhammesu dhammånupasst viharati, ajjhattabahiddha vå 
dhammesu dhammånupasst viharati. Samudayadhammånupasst 
vå dhammasmim viharati, vayadhammånupasst vå dhammuas- 
mim viharati, samudayavayadhammånupasst va dhammasmim 
viharati. Atthi dhammanti va panassa sati paccupatthita hoti 
yåvad eva fiånamattåya patissatimattåya. Anissito ca viharati 
na ca kifici loke upådiyati. Evam pi bhikkhave bhikkhu dham- 
mesu dhammånupassi viharati chasu ajjhattikabåhiresu åyata- 
nesu. 

De sju oppvåkningsfaktorene 


Og videre tar du opp de sju oppvåkningsfaktorene og 
betrakter disse fenomenene som fenomener. 

Men hvordan tar du opp de sju oppvåkningsfaktorene og 
betrakter disse fenomenene som fenomener? 

Hvis oppvåkningsfaktoren oppmerksomhet er til stede i 
ditt indre, merker du deg her: Oppvåkningsfaktoren 
oppmerksomhet er til stede i mitt indre. Hvis oppvåknings- 
faktoren oppmerksomhet ikke er til stede i ditt indre, 
merker du deg: Oppvåkningsfaktoren oppmerksomhet er 
ikke til stede i mitt indre. Du merker deg hvordan oppvåk- 
ningsfaktoren oppmerksomhet som ennå ikke er oppstått, 
oppstår. Og du merker deg hvordan oppvåkningsfaktoren 
oppmerksomhet som er oppstått, trenes videre til fullkom- 
menhet. 

På samme måte merker du deg de andre oppvåknings- 
faktorene: utforskning av fenomenene, energi, glede, indre 
fred, konsentrasjon, og endelig hvis oppvåkningsfaktoren 
sinnslikevekt er til stede i ditt indre, merker du deg: Opp- 
våkningsfaktoren sinnslikevekt er til stede i mitt indre. Hvis 
oppvåkningsfaktoren sinnslikevekt ikke er til stede i ditt 
indre, merker du deg: Oppvåkningsfaktoren sinnslikevekt 
er ikke til stede i mitt indre. Du merker deg hvordan opp- 
våkningsfaktoren sinnslikevekt som ennå ikke er oppstått, 
oppstår. Og du merker deg hvordan oppvåkningsfaktoren 
sinnslikevekt som er oppstått, trenes videre til fullkommen- 
het. 


Puna ca param bhikkhave bhikkhu dhammesu dhammånupasst 
viharati sattasu bojjhargesu. 

Kathafica bhikkhave bhikkhu dhammesu dhammånupasst 
viharati sattasu bojjhangesu? 

Idha bhikkhave bhikkhu santam vå ajjhattam satisamboj- 
jhanigam atthi me ajjhattam satisambojjhanigoti pajånati, asan- 
tam vå ajjhattam satisambojjhangam natthi me ajjhattam sati- 
sambojjhaiigoti pajånåti. Yathå ca anuppannassa satisamboj- 

jhangassa uppådo hoti tafica pajånåti, yathå ca uppannassa 
satisambojjhangassa bhåvanaya påriptirt hoti tafica pajånåti. ... 
santam vå ajjhattam dhammavicayasambojjhangam ... pe ... 
santam vå ajjhattam viriyasambojjhangam ... pe ... santam vå 
ajjhattam pitisambojjhangam ... pe ... santam vå ajjhattam 
passaddhisambojjhanigam ... pe ... santam vå ajjhattam sam- 
ådhisambojjhangam ... pe ... santam vå ajjhattam upekkhå- 
sambojjhanigam atthi me ajjhattam upekkhåsambojjhangoti 
pajånati, asantam vå ajjhattam upekkhåsambojjhaiigam natthi 
me ajjhattam upekkhåsambojjhangoti pajanåti. Yathå ca anup- 
pannassa upekkhåsambojjharigassa uppådo hoti tafica pajanati, 
yathå ca uppannassa upekkhåsambojjhangassa bhåva-nåya påri- 
piirt hoti tafica pajanåti. 


Bojjhariga — oppvåkningsfaktorer. (Rhys Davids, Soma Thera, 
Nyanasatta, Walshe, Khantipalo, Rahula, Silananda, Nyanapo- 
nika [1983]: factors of enlightenment; Horner: links in awa- 
kening; Nyanaponika [1975]: Erleuchtungsglieder; Dahlke: 
Erwachungen; Dharmawiranatha: faktoren van wijsheid; Wet- 
lesen: opplysningsfaktorer; Nalin: bodhi-ang; Nyanavara Thero: 
bojjhang [tharma samaggi pen ång hæng panya khreuang 
tratsaru — visdomsfaktorer som bidrar til den klareste viten].) 
Arthaviniscayasiitra gir tilsvarende liste over de sju bodhyani- 
gåni. Bojjhaiiga er assimilasjonsform til bodhi (av budh, våkne) 
+ anga (ledd, faktor). Bodhi må derfor oversettes som 
oppvåkning, som vi også ser hos Horner og Dahlke. Det 
tradisjonelle *opplysning (enlightenment, Erleuchtung)” har 
ingen lingvistisk, kanonisk eller kommentarbasert begrunnelse. 

De fem hindringene var ikke bare relatert til de normale 
mentale prosesser, men også direkte til meditasjonen og bud- 
dhismens metodikk for trening av sinnet. De var også på samme 
tid både en anvisning i ren oppmerksomhet og i aktiv kultivering 
av sinnet. Det samme kan sies om de sju oppvåkningsfaktorene. 
Men her dreier det seg ikke om problemer og deres løsning, men 
om positive faktorer, og om å oppmuntre og framkultivere disse. 

Sati — oppmerksomhet, er den første av disse oppvåknings- 
faktorene, og ettersom dette ordet har vært drøftet tidligere, skal 
vi ikke bruke så mye plass på det her. Men når vi ser hvilken 

vekt Buddha legger på oppmerksomhetstreningen, virker det 
naturlig at denne faktoren kommer først på listen. Trenings- 
metodikken er klar: se etter om oppmerksomheten er til stede 
eller ikke. Hvis den ikke er til stede, eller hvis den er svak, 
anbefaler Sumaiigalavilåsint å prøve å tenke mer systematisk 
(yoniso manasikåro). Den sier videre at oppmerksomhet som 
oppvåkningsfaktor vil bli styrket av oppmerksomhet og klar 
forståelse, av å holde seg unna tankeløse mennesker og heller 
omgås andre som også øver oppmerksomhet. 

Dhammavicaya— utforskning av fenomenene. (Rhys Davids: 
search the truth; Nyanasatta, Horner, Soma Thera, Rahula: 
investigation of mental objects; Walshe: investigation of states; 
Khantipalo, Silananda: investigation of dhammas; Nyanaponika 
[1983]: investigation of reality; Nyanaponika [1975]: Lehr- 
Ergriindung; Dahlke: Lehr-Erwågung; Dharmawiranatha: onder- 
Zoek van de Dhamma; Wetlesen: undersøkelse av læren / eller 
tilværelsesfaktorene; Nalin: dharm-vicay (dharm-anveshan — 
undersøkelse av dharma); Nyanavara Thero: thammawicay 
[kwam leuak khat thamma — det å velge ut og sortere 
dhammar'er]. Til sammenlikning kan vi se hvordan Chandaburi- 
nariinath oversetter dhammavicaya til thai: panya såpsuan seung 
thamma — omtenksom utforskning av det som er dhamma.) 

Skal dhamma her forståes som Buddhas lære, eller som de 
opplevde fenomener? De fleste oversetterne har valgt det siste 
alternativet. Wetlesen fører opp beggge alternativer. Særlig 
interessant er det å se hvordan Nyanaponika i sin tyske versjon 
valgte å se dhamma som lære, mens han i sin engelske utgave 
skifter mening og velger det radikale reality” — et skifte fra 
teologi” til et studium av virkeligheten. Denne siste fortolkning 
stemmer bedre med alt vi til nå har lest i denne suttaen. Men 
ettersom de sentrale delene av Buddhas lære dreier seg om 
nettopp dette, trenger det 1 og for seg ikke være noen stor mot- 
setning mellom disse to fortolkningene. Og det må jo nettopp 
være fordi de tidlige buddhister heller ikke så noen motsetning 
mellom Buddhas lære og virkelighetens sanne natur, at de fant 
ett og samme ord, dhamma, anvendelig for begge. 

Sati og dhammavicaya ser ut til å være nær beslektede fak- 
torer. Men hvis vi skal skille dem, ser det ut til at sati kan stå for 

ren oppmerksomhet, en registrering av data uten styring, uten 
fortolkning. Dhammavicaya, derimot, kan sees som et uttrykk 
for en mer aktiv og våken holdning til alt som skjer, et nys- 
gjerrig og forskende intellekt som ikke bare observerer, men 
stiller kritiske spørsmål, setter opp modeller og tester disse ut 
mot observasjonsdata. Til sammen utgjør disse et kraftig 
verktøy for utforskning av eksistensen. 

Sumaiigalavilåsint sier at disse faktorene fremmer dhamma- 
vicaya: en forskende grunnholdning, starte fra et rent grunnlag, 
balanse mellom de fem evnene (tillit, energi, oppmerksomhet, 
konsentrasjon og visdom), holde seg unna uvettige folk, holde 
seg sammen med forstandige mennesker, og betrakte sinnets og 
naturens dype prosesser med dyp og analytisk visdom. 

Viriya — energi. (Rhys Davids, Nyanasatta, Walshe, Rahula, 
Silananda, Nyanaponika [1983], Horner, Soma Thera: energy; 
Khantipalo: effort; Nyanaponika [1975], Dahlke: Tatkraft; 
Dharmawiranatha: energie; Wetlesen: energi; Nalin: virya; Nya- 
navara Thero: wiriya [kwam phian — styrke, utholdenhet].) At 
energisk pågangsmot er nødvendig for å gjennomføre et pros- 
Jekt, er så selvinnlysende at det er ikke nødvendig å føye til stort 
mer. 

Den mediterende bruker listen som et feilsøkingsskjema, og 
sjekker om hvert av punktene fungerer tilfredsstillende, liksom 
en flyger før start. Hvis energien er sviktende, anbefaler Sumari- 
galavilåsinit flere tiltak: Tenke over de smertefulle tilstander 
man kan havne 1 hvis man ikke gjennomfører prosjektet og over 
hvilke fordeler det gir hvis man fullfører, se framover på tre- 
ningsveien, tenke på det man skylder de som hjelper til med mat 
o.1., tenke over hvilken stor tradisjon man er en del av, tenke på 
lærerens gode egenskaper, osv. 

Piti — glede. (Rhys Davids, Nyanasatta, Soma Thera, 
Rahula: joy; Walshe: delight; Silananda, Nyanaponika [1983], 
Horner, Khantipalo: rapture; Nyanaponika [1975]: Entziicken; 
Dahlke: Vreudigkeit; Dharmawiranatha: vreugde of verrukking; 
Wetlesen: motiverende glede; Nalin: priti; Nyanavara Thero: 
piti [kwam pleum kay pleum cai — glede i kropp og sinn].) 

Det er interessant å se at glede regnes som en faktor som 
bidrar til oppvåkning, til det høyeste mål. Dette belyses ytter- 

ligere i et utdrag fra Patisambhidåmagga. Et av kapitlene, 
Mahåpafifiakathå, gir en analyse av forskjellig slags visdom. 
Det begynner med å spørre hva slags visdom man utvikler når 
man betrakter slike fenomener som det at alt er i forandring 
(anicca), alt kan gjøre vondt (dukkha), og ingenting er underlagt 
vår egokontroll (anatta) Og hvilken visdom utvikler man hvis 
man vurderer å vende seg bort fra det hele, hvis man mister 
lysten og helst vil gi avkall? 

Som svar setter Patisambhidamagga opp en katalog over 
ulike grader av visdom, og konkluderer med at den som virkelig 
fatter og innser alle de fenomener som er nevnt 1 spørsmålene 
ovenfor, han oppnår den høyeste grad av visdom, nemlig den 
smilende visdom (eller leende visdom — håsapafifiå): 

*Hva menes med smilende visdom? 

Smilende visdom betyr at den som smiler og ler mye, som er 
fylt av glede og munterhet, han oppfører seg godt overfor andre. 
Smilende visdom betyr at den som smiler og ler mye, som er fylt 
av glede og munterhet, han vet å styre nytelseslysten. Smilende 
visdom betyr at den som smiler og ler mye, som er fylt av glede 
og munterhet, han spiser med måte. Smilende visdom betyr at 
den som smiler og ler mye, som er fylt av glede og munterhet, 
han liker å holde seg våken. Slik utvikler han god moral, kon- 
sentrasjon og visdom. Han gjør seg fri, ved hjelp av fullkommen 
og frigjørende innsikt og visdom. Smilende visdom betyr at den 
som smiler og ler mye, som er fylt av glede og munterhet, han 
vet hvordan han skal meditere, og han liker å praktisere medi- 
tasjon. Han trenger inn i de fire sentrale kjensgjerninger, ut- 
vikler oppmerksomhet og energisk pågangsmot, og får styrke til 
å gjennomføre det han har satt seg som mål. Han vokser i 
overbevisning og kraft, og utvikler de sju oppvåkningsfaktorene. 
Smilende visdom betyr at den som smiler og ler mye, som er fylt 
av glede og munterhet, han vandrer de edles vei, og kan nyte 
godt av treningens frukter. Smilende visdom betyr at den som 
smiler og ler mye, som er fylt av glede og munterhet, han tren- 
ger inn 1 den dypeste visdom og når fram til det endelige mål, 
som er å virkeliggjøre nibbana. Med smilende visdom oppnår 
man alt dette, det er dette som er smilende visdom.” 

Smilet og den befriende latter blir altså først beskrevet som 
noe som kommer av seg selv når vi forstår tilværelsens sanne 
natur. Deretter sier teksten at smil og latter i seg selv også er 
direkte medvirkende årsaker til frigjøring og innsikt. 

Noe paradoksalt uttrykt: Buddhismen tar humor og glede på 
alvor. Finnes det noen annen religion hvor man kan le seg rett 
inn i saligheten? 

Og skulle det være mangel på glede, anbefaler Sumarigala- 
vilåsint bl.a. å tenke på den våkne, på sannheten og på munke- 
fellesskapet, tenke på godhet og giverglede, tenke på stillhet, 
velge sin omgang med omhu og reflektere over slike tekster som 
inngir glede. 

Pasaddhi — indre fred. (Soma Thera: calm; Nyanasatta, 
Walshe, Khantipalo, Silananda, Nyanaponika [1983]: tran- 
quility; Rhys Davids, Horner: serenity; Rahula: relaxation; 
Nyanaponika [1975]: Ruhe; Dahlke: Beruhigung; Dharmawira- 
natha: rust of kalmte; Wetlesen: avklaret ro; Nalin: prashrabdhi; 
Nyanavara Thero: passatthi [kwam sangop kay sangop cit — fred 
i kropp og sinn].) Om oversetternes ordvalg varierer, er den fun- 
damentale enighet åpenbar. 

Det er interessant å legge merke til hvilke tiltak Sumarigala- 
vilåsint anbefaler den som trenger å roe seg ned innvendig: 
spise god mat, oppholde seg i et godt klima, finne behagelige 
stillinger, se at hver må bære ansvaret for egne gjerninger, og 
selvfølgelig holde seg unna stressede mennesker og heller om- 
gås slike som selv er rolige og avbalanserte. Ingen askese, men 
nyte livet med nøkternhet, og komme i indre balanse gjennom 
glede og tilfredshet. 

Samådhi — konsentrasjon. (Rhys Davids: rapture; Walshe, 
Nyanasatta, Rahula, Silananda, Nyanaponika [1983], Soma 
Thera, Horner: concentration; Khantipalo: collectedness; Nya- 
naponika [1975]: Sammlung; Dahlke: Vertiefung; Dharma- 
wiranatha: konsentratie; Wetlesen: konsentrasjon; Nalin: sam- 
adhi; Nyanavara Thero: samathi [kwam thi cit tang man yu nai 
arom an diaw — det å holde tanken på ett objekt].) Her er det 
også stor samstemmighet, og den thailandske variantversjonen 
gir en klar og konsis forklaring. Buddhistisk samådhi omfatter 
ikke bare de dypt konsentrerte tilstander som kjennetegner 

samådhi i hinduistisk yoga, men også konsentrasjon i sin 
alminnelighet. Sumaiigalavilåsini sier at den kjennetegnes av 
det å være konsentrert (samatha), urokkelighet (avikkhepa) og 
fravær av forvirring (abyagga). Videre sier den at faktorer som 
hjelper konsentrasjonen er: å starte fra et rent grunnlag, balanse 
mellom de fem evnene (tillit, energi, oppmerksomhet, konsen- 
trasjon og visdom), velge et fornuftig emne å konsentrere seg 
på, velge rette tid for å gå inn i konsentrasjonen og ut av den 
igjen, finne noe å glede seg over og betrakte sinnet objektivt fra 
tid til annen, holde seg unna ukonsentrerte folk og heller være 
sammen med andre som øver konsentrasjon, tenke over dyp- 
meditasjon og frigjøring, og beslutte seg til å gjennomføre disse. 
Videre beskrivelse av samådhi blir å finne under punktet rett 
konsentrasjon 1 den åttedelte veien. 

Upekkhå — sinnslikevekt. (Rhys Davids, Soma Thera, 
Nyanasatta, Walshe, Silananda, Rahula, Horner, Nyanaponika 
[1983], Khantipalo: equanimity; Nyanaponika [1975], Dahlke: 
Gleichmut; Dharmawiranatha: gelijkmoedigheid; Wetlesen: 
sinnslikevekt; Nalin: upeksha; Nyanavara Thero: ubekkha 
[kwam thi cit mattayat pen klang — det at sinnet modererer seg 
og ikke går til ytterligheter].) Ut fra roten ikh (se) med prefikset 
upa (på), skulle grunnbetydningen bli det å se på, betrakte. Altså 
innta den nøytrale og upartiske tilskuers rolle. Veie det ene mot 
det andre, og ikke la seg drive til ytterligheter. 

Sumaiigalavilåsint anbefaler at den som har vanskeligheter 
med å finne fram til likevekt i sinnet bør prøve å ha et 
avbalansert forhold til mennesker og til ting, holde seg unna de 
som er nevrotiske eller partiske, og heller være sammen med 
harmoniske og avbalanserte menneseker. 

Disse sju oppvåkningsfaktorene 1 et avbalansert forhold til 
hverandre burde ha positiv mentale effekter for de fleste, ikke 
bare for de som søker oppvåkning etter buddhistisk tradisjon. 
Og søker man oppvåkning, kan de betraktes som viktige med- 
spillere. De tre faktorene utforskning av fenomenene, energi og 
glede, utgjør til sammen den aktive gruppen. De er utadrettet og 
søker stadig videre. De tre neste: indre fred, konsentrasjon og 
sinnslikevekt er mer passive eller innadrettet, og svarer til dels 
(hvis vi ser bort fra manglende tros-element) til det som i andre 

tradisjoner omtales som fromhet. Den første av faktorene, der- 
imot: oppmerksomhet, sørger for balanse og harmoni mellom de 
aktiviserende og de passiviserende elementene, noe buddhismen 
med sin lære om middelveien legger stor vekt på. 


Slik betrakter du indre fenomener som fenomener, eller du 
betrakter ytre fenomener som fenomener, eller du betrakter 
både indre og ytre fenomener som fenomener. Du betrakter 
hvordan fenomenene oppstår, du betrakter hvordan feno- 
menene blir borte, eller du betrakter hvordan fenomenene 
oppstår og blir borte. Du er oppmerksom på at fenomenene 
eksisterer, men bare i den grad som er nødvendig for 
observasjon og erkjennelse. Du ferdes uten å være avhengig 
av noe, og uten å holde fast på noe i verden. Slik tar du opp 
de sju oppvåkningsfaktorene og betrakter disse fenomenene 
som fenomener. 


Iti ajjhattam vå dhammesu dhammånupasst viharati, bahiddhå 
va dhammesu dhammaånupasst viharati, ajjhattabahiddha vå 
dhammesu dhammånupasst viharati. Samudayadhammånupasst 
vå dhammasmim viharati, vayadhammånupasst vå dhammas- 
mim viharati, samudayavayadhammånupasst va dhammasmim 
viharati. Atthi dhammanti va panassa sati paccupatthita hoti 
yåvad eva fiånamattåya patissatimattåya. Anissito ca viharati 
na ca kifici loke upådiyati. Evam pi bhikkhave bhikkhu dham- 
mesu dhammånupassi viharati sattasu bojjhaiigesu. 


De fire sentrale kjensgjerningene 


Og videre tar du opp de fire sentrale kjensgjerninger og 
betrakter disse fenomenene som fenomener. 

Men hvordan tar du opp de fire sentrale kjensgjerninger 
og betrakter disse fenomenene som fenomener? 

Du merker deg det som det er: Dette gjør vondt. Du 
merker deg det som det er: Dette er årsaken til det som gjør 
vondt. Du merker deg det som det er: Dette er slutten på det 

som gjør vondt. Du merker deg det som det er: Dette er 
veien til å gjøre slutt på det som gjør vondt. 


Puna ca param bhikkhave bhikkhu dhammesu dhammånupasså 
viharati cattisu ariyasaccesu. 

Kathafica bhikkhave bhikkhu dhammesu dhammånupassi 
viharati cattisu ariyasaccesu? 

Idha bhikkhave bhikkhu idam dukkhanti yathåbhitam pa- 
ånaåti, ayam dukkhasamudayoti yathåbhitam pajånåti, ayam 
dukkhanirodhoti yathåbhitam pajånåti, ayam dukkhanirodha- 
gåmini patipadåti yathåbhitam pajanåti. 


Ariyasacca— de fire sentrale kjensgjerninger. (Soma Thera: The 
Four Real Truths; Rahula, Silananda, Walshe, Nyanasatta, 
Khantipalo, Nyanaponika [1983]: The Four Noble Truths; Rhys 
Davids, Horner: the four ariyan truths; Nyanaponika [1975], 
Dahlke: den vier Edlen Wahrheiten; Dharmawiranatha: de Vier 
Nobele Waarheden; Wetlesen, Lie [Nyanaponika 1988]: de fire 
edle sannheter; Nalin: arya-satya; Nyanavara Thero: 4 ariyasac.) 
To ting slår oss: alle oversetter sacca som "sannhet”, og bortsett 
fra Rhys Davids, Horner, Nalin og Nyanavara Thera, som unn- 
viker problemet, og Soma Theras forsøk på nytenkning, har alle 
oversatt ariya som *edel”. Selv har jeg også brukt denne 
tradisjonelle tolkningen ved flere anledninger, men ved nærmere 
ettertanke finner jeg grunn til å spørre om uttrykket *edel sann- 
het” egentlig formidler noe meningsinnhold. En av de nødven- 
dige generelle tolkningsrammer er som tidligere nevnt at man 
må gå ut fra at originalteksten er meningsbærende. Hvis den 
oversatte teksten da ikke er det, tilfredsstiller den ikke kravet 
om at originalversjon og mottakerversjon i størst mulig utstrek- 
ning skal være ekvivalente. Eller med andre ord: oversettelsen 
er mangelfull. Når jeg nå er kommet fram til at uttrykket bør 
oversettes forskjellig fra alle tidligere versjoner, bør dette be- 
grunnes. 

Sacca (sanskrit: satva) kan analyseres som en assimilasjons- 
form av sat + ya. Sat er presens partisippformen av as (være), 
altså værende. Suffikset ya danner abstrakt nomen av verbal- 
roten, og kan sammenliknes med den norske endelsen -het. Altså 

*værende-het”. Det ser ut til at det norske ordet *sann, sant” er 
dannet av samme rot. *Sannhet” er altså etymologisk sett en 
fullt mulig oversettelse. Og 1 noen sammenhenger er det klart 
den korrekte oversettelse. Men det er likevel ikke den eneste 
mulige. *Værende-het” kan også forståes som realitet, virkelig- 
het, det som faktisk er å finne, som en foreliggende kjensgjer- 
ning, et faktum. 

Visuddhimagga gir en lengre analyse av ordet sacca, som 
viser at ordet kan forståes både som *sannhet” 1 motsetning til 
løgn, og som *”sannhet” i betydningen kjensgjerning”. Til den- 
ne sistnevnte betydning, sier den: "Det (sacca) er altså det felt 
som kjennes ved hjelp av dyp, ekte, ikke-villedende og reell 
kunnskap om plager, tilblivelse, fred og utvei. Meningen med 
sacca skal forstås som det ekte, det ikke villedende og det reelle 
(tacchaviparitabhitabhåvo) ved f.eks. ildens egenskaper eller 
verdens natur.” 

Denne analysen viser at kommentarlitteraturen gir holde- 
punkter for at sacca kan forstås som "sannhet” i betydningen 
"virkeligheten som den er, foreliggende saksforhold”. Og vi ser 
at dette også er en tolkning som står i samsvar med de fire 
ariyasaccaers diagnostiske natur. Men til denne betydnings- 
nyanse finner jeg at ”kjensgjerning” er et klarere og mindre tve- 
tydig ord. 

Ariya blir tradisjonelt oversatt som *edel”. Men hva er det 
som er edelt med den kjensgjerning at det er mye som kan gjøre 
vondt? Den vestlige lidelsesromantikk, med forestillingen om 
lidelsen som en foredlende kraft, er fremmed for buddhistisk 
tankegang. Her er det også et klart behov for nytenkning. 

Etymologisk henger ordet trolig sammen med gresk *aristos 
— best, framstående, fremst”. Bærerne av tidlige indoeuropeiske 
språk brukte det ofte som betegnelse for sitt eget folk, sin egen 
stamme. I India rådde arierne — "de beste, de ære-rike”. Iran er 
avledet av samme rot og samme forestilling. I Hellas var det 
aristo-kratene, dvs. *de beste, de fremste” (de som var av *den 
fremste” familie), som til tider hadde makten. Av dette mener 
Jeg vi kan trekke en semantisk tråd til "viktigst, sentral, hoved-", 
og velger vi et av disse ordene, får vi f.eks: de fire viktigste 

kjensgjerninger, de fire hovedfakta, eller de fire sentrale kjens-gjerninger. 

At Buddha anså de fire ariyasaccaer som helt sentrale kjens- 
gjerninger, kan vi se av det faktum at det var disse han begynte 
sin undervisningsgjerning med, da han holdt sin første tale, 
Dhammacakkappavattanasutta, i Hjorteparken ved Varanasi. 
Og de blir omtalt på utallige steder i de kanoniske skrifter. Men 
for å kunne se hvorvidt de fire sentrale kjensgjerninger er en 
ekvivalent oversettelse av cattåri ariyasaccani eller ikke, vil det 
være nødvendig å se nærmere på hver enkelt av dem først. 
Derfor går vi direkte videre til omtalen av hver enkelt av de 
sentrale kjensgjerninger. 


Om det som gjør vondt 


Men hvordan er den sentrale kjensgjerning om det som gjør 
vondt, munker? 

Fødsel gjør vondt, alderdom gjør vondt, sykdom gjør 
vondt, døden gjør vondt, sorg, klage, smerte, tungsinn og 
mismot gjør vondt. Det gjør vondt å være sammen med det 
som du ikke liker. Det gjør vondt å være adskilt fra det som 
du liker. Det gjør vondt når du ikke oppnår det du ønsker 
deg. Kort sagt, de fem involveringsgruppene gjør vondt. 


Katamafica bhikkhave dukkham ariyasaccam? 

Jåti pi dukkha, jara pi dukkha, vyadhi pi dukkhå, maranam 
pi dukkham, sokaparidevadukkhadomanassupåyaså pi dukkhå, 
yam piccham na labhati tam pi dukkham, samkhittena paficiipa- 
dånakkhandhå dukkha. 


Den første sentrale kjensgjerning er dukkha (Rhys Davids: ill; 
Soma Thera, Walshe, Silananda, Nyanaponika [1983], Nyana- 
satta: suffering; Horner: anguish; Khantipalo: dukkha; Rahula: 
Dukkha (suffering); Nyanaponika [1975], Dahlke: Leiden; 
Wetlesen: lidelsen; Nalin: duhkh; Nyanavara Thero: thuk.) 
Noen av disse oversetterne avstår fra å oversette dukkha. Alle de 
andre gir uttrykk for at det står for noe negativt, noe ubehagelig, 
noe vondt, noe vi også vil finne i samtlige ordbøker. Denne 

grunnbetydningen er det derfor ingen dissens om. Men det er 
interessant å merke seg at alle disse oversetterne velger å bruke 
et substantiv som i en eller annen form gir uttrykk for lidelse. I 
dette ligger etter min mening en fundamental kilde til 
misforståelse. 

Som PTSD viser, kan ordet dukkha nemlig fungere både som 
substantiv og som adjektiv, noe som vil gå fram av bøynings- 
formen i hvert enkelt tilfelle. Og ser vi hvordan ordet blir brukt 
i tekstutsnittet ovenfor, finner vi samsvar i kjønn og tall med 
foregående substantiver. Eks.: jåti pi dukkhå (hun-kjønn), mara- 
nam pi dukkham (intetkjønn). Ordet **er” kan utelates på pali, og 
er underforstått her. Pi er en konjunksjon som kan oversettes 
som "både... og”. Det er et lite meningsbærende ord, som vi kan 
tillate oss å se bort fra. Men de ulike endingene viser klart at 
dukkha ikke fungerer substantivisk her. Det er altså direkte feil 
å oversette: "Fødsel er lidelse. Død er lidelse.” Rent grammatisk 
kan ikke jati pi dukkhå fungere som et eksistensielt utsagn om 
at det er ekvivalens mellom fødsel og lidelse. Samsvarsbøynin- 
gen viser tvert imot at dukkha i denne sammenheng fungerer 
som et adjektiv, som gir uttrykk for en egenskap som preger 
foregående substantiv. Men det kan gjerne være en egenskap av 
mange, det er ikke tale om eksklusivitet eller ekvivalens. Derfor 
er det av avgjørende betydning å føre denne adjektiviske betyd- 
ningen over til norsk. Hvordan? Hvilke adjektiv har det norske 
språket tilgjengelig her? Et adjektiv med samme vide betydning 
som dukkha? *Smertefull, ubehagelig, lidelses-fylt, trist, vondt” 
— og flere synonymer kunne nok tenkes. Men med henblikk på 
at ordet må kunne fange opp både sterke og svake grader av 
negative følelser, velger Jeg *vondt”, som etter mitt skjønn er 
det mest allmenne og dagligdagse disse valgmulighetene. Men 
"fødsel er vondt” er en mulig, men uidiomatisk norsk konstruk- 
sjon. I en naturlig sammenheng ville de fleste si "gjør vondt”. 
Dette er ikke en ren adjektivisk konstruksjon, men idiomet 
dekker følelsen av egenskap, av direkte opplevelse, og fungerer 
derfor adjektivisk i overført forstand. 

Dermed blir utsagnet transformert fra å være en pessimistisk 
filosofisk påstand: *x = lidelse”, til å være et uttrykk for en 
empirisk erfaring: *x gjør vondt”. Og som vi har sett gjentatte 

ganger tidligere i denne studien, kan hele Buddhas lære forståes 
som et konsistent system bygget på beskrivelser av de direkte 
erfaringer livet gir, og strategier for hvordan disse best kan 
takles. 

Men dukkha har flere betydningsnyanser. I andre sammen- 
henger opptrer det klart som et substantiv. Da blir det bøyd 1 
intetkjønn, og kan best forståes som et generaliserende abstrakt 
basert på adjektivbruken. Uttrykket idam dukkham som vi så 
ovenfor, kan da forståe som "Dette er det vondtgjørende”, eller 
ganske enkelt "Dette er det som gjør vondt”, eller enda mer 
direkte: "Dette gjør vondt”. Og likedan ayam dukkhasamudayo: 
"Dette er årsaken til det som gjør vondt”. Arthaviniscayasitra 
omtaler duhikha i samme ordelag som vi har sett ovenfor, men 
behandler ordet som et substantiv: duhkham. Det ser derfor ut 
til at divergerende tolkninger på dette sentrale punkt går langt 
tilbake. 

Men ut fra vår tekstversjon blir de fire sentrale kjensgjer- 
ningene trukket over fra et kunstig teoriplan til å bli uttrykk for 
allmennmenneskelige følelser, som igjen kan gjøres til gjen- 
stand for direkte observasjon. Derfor er heller ikke hele dette 
avsnittet om de fire sentrale kjensgjerninger et buddhistisk 
*teologisk” eller *metafysisk” påheng til de forutgående medita- 
sjonsveiledningene. Fra buddhistisk synspunkt gir de nok en 
beskrivelse av, og studieveiledning til, den erfarte virkelighet. 

Som sagt, dukkha er et ord med mange nyanser. I uttrykket 
sokaparidevadukkhadomanassupåyåså pi dukkha, ser vi at 
dukkha settes opp mot domanassa, som to aspekter av dukkha. 
Her har vi tydelig to betydninger: dukkha, og dukkha,. Hvis vi 
lar dukkha, stå for det generelle *det som gjør vondt”, ser vi at 
teksten selv definerer dukkha, som kåyikam dukkham, *vondt i 
kroppen”, i motsetning til domanassa, cetasikam dukkham, 
*vondt 1 sinnet”. I slike sammenhenger må det være rimelig 
berettiget å velge andre synonyme norske ord, og ikke tviholde 
på en kunstig en-til-en-korrespondans. 

I de følgende avsnitt ser vi igjen de buddhistiske tekstenes 
karakteristiske autohermeneutiske metode. Ord og avsnitt blir 
forklart en gang til, denne gang med noen fler detaljer, som til 
dels gir interessante presiseringer, men som for mange også vil 

være nokså overflødige. Og etter som resten av ovenstående 
avsnitt vil bli detaljanalysert nedenfor, skal også vi vente med 
å gjennomgå disse ordene til vi møter dem igjen lenger ned i 
teksten. 

Den korte teksten om satipatthåna, Satipatthånasutta i Maj- 
jhima Nikaya, slutter her, eller rettere sagt, den sluttet etter for- 
rige avsnitt, hvor de fire sentrale kjensgjerninger kort blir nevnt. 
Så tar den med refrenget (Slik betrakter du ...”) og avsnittene 
om treningens resultat. Alle de mellomliggende detaljanalysene 
kan finnes stykkevis og delt rundt om i Tipitaka. Samlet, med 
omtrent samme oppsett som her, men bare med en annen 
innledning, kan de finnes i Saccavibhaiigasutta — *En analyse 
av kjensgjerningene” (Majjhima Nikaåya 141). I denne teksten 
åpner Buddha med å gi noen stikkord om de fire sentrale kjens- 
gjerningene, oppfordrer de forsamlede munkene til å be Sari- 
putta (som hadde ry for å være dyktig nettopp til slikt) gi en mer 
detaljert forklaring, og trekker seg så tilbake. Og Sariputta 
leverer hovedtrekkene i denne analysen som her er inkludert i 
Mahåsatipatthånasutta, ispedd noen utfyllende tilleggskom- 
mentarer. 

Ser vi på innholdet, er det derfor mulig at disse to tekstene 
opprinnelig har eksistert hver for seg, og senere blitt satt sam- 
men til Mahåsatipatthånasutta. Det å nevne de fire kjensgjer- 
ningene, og be den mediterende observere dem og se hva som 
gjør vondt, se etter hva som er årsaken til det som gjør vondt, 
osv., er klare og direkte meditasjonsanvisninger. Vår tids medi- 
tasjonslærere uttrykker seg ofte i tilsvarende ordelag, og gir 
enkle og klare instrukser om å observere nettopp slike feno- 
mener. Den videre detaljanalyse, derimot, kan forståes som en 
senere beskrivelse av observasjonsresultater, som en intellek- 
tuell behandling, en beskrivelse og klassifikasjon av de obser- 
verte data. Dette er også en viktig del av buddhistisk metodikk, 
og det er ingen grunn til å anta at ikke detaljanalysen også 
skriver seg fra Buddha eller fra hans nærmiljø. Men sett i for- 
hold til oppmerksomhetstreningen, satipatthaåna, representerer 
de et fremmedelement, og jeg vil derfor ikke gå like grundig inn 
i sammenlikninger og analyser av dette stoffet. Når jeg likevel 
har valgt å ta for meg den lange formen av teksten, med detalj- 

analysene inkludert, er årsaken kanskje den samme som i sin tid 
fikk en redaktør til å slå de to tekstene sammen: De utdyper 
mange begreper og hjelper oss til å forstå mer av den buddhis- 
tiske terminologi. 


Hva er så fødsel, munker? 

Når forskjellige vesener blir født, oppstår, trer fram og 
blir til innen en eller annen biologisk klasse, når involver- 
ingsgruppene kommer til syne og sansefunksjonsfeltene er- 
verves, da kalles det fødsel, munker. 


Katamå ca bhikkhave jati? Yå tesam tesam sattanam tamhi 
tamhi sattanikaye jåti samjåti okkanti abhinibbatti khandhånam 
påtubhaåvo åyatanånam patilåbho, ayam vuccati bhikkhave jåti. 


Jåti, jarå, maranam — fødsel, alderdom og død. Disse tre første 
avsnittene med definisjoner har mye til felles, og vi skal til dels 
se disse under ett. Et typisk stiltrekk ved palitekstene er bruken 
av redundante synonymer. Jåti safijati okkanti abhinibbatti er 
her forsøkt gjengitt med en tilsvarende synonymrekke, uten 
forsøk på å lese noen dypere differensiering ut av dem. Defini- 
sjonene sier til dels det selvsagte, men det kan være aktuelt å 
understreke enkelte aspekter ved dem. 

For det første ser vi at definisjonene omfatter alle levende 
vesener (satta), uansett art eller biologisk klassifisering (satta- 
nikåya). Kriteriene for liv knyttes til sansefunksjonene (ayata- 
na) og til de mentale prosesser som baserer seg på disse (khan- 
dha). Livets sentrale fakta er felles for alle bevisste vesener. 
Dette kan sees som et uttrykk for biologisk erkjennelse. Eller 
det kan sees som uttrykk for den samfølelse med alle levende 
vesener som de fleste mediterende opplever. Eller, somen tredje 
mulighet, så kan det sees som et uttrykk for en samfølelse med 
alle levende vesener som er basert på gjenfødelsestanken. Men 
det er interessant at verken avsnittet om fødsel eller avsittet om 
død gir eksplisitt uttrykk for gjenfødelsesforestillinger. 

Hva mente Buddha om gjenfødelse og andre eksistensplan? 
Dette spørsmålet er ikke sentralt i denne sammenheng, og det vil 
føre for langt å gi det en grundig analyse her. La oss bare peke 

på to fasetter av problemet. Det ene er at tekstene gir utallige 
referanser til gjenfødelse og til andre eksistensplan, sitert som 
Buddhas uttalelser. Derfor bør vi kunne anta at Buddha selv 
delte sin samtids syn på at disse eksisterte. Det andre er at 
buddhismen ikke krever at tilhengerne skal akseptere trosdog- 
mer, heller ikke om gjenfødelse eller andre verdener. Buddha 
selv stilte tilhørerne fritt, som vi kan se av Kålaåmasutta 
(Anguttara Nikaya 1,188). Her har han først hjulpet tilhørerne 
til å se at en etisk atferd er rasjonelt begrunnet. Han fortsetter 
med disse betraktningene om hvorvidt etisk atferd trenger en 
hinsidig begrunnelse eller ikke: 

"Sett nå at det finnes en annen verden, og at gode og onde 
gjerninger bærer frukt og får sine følger. Da kan det hende jeg 
blir salig i himmelens rike etter døden. 

Men hva så, hvis det ikke finnes noen annen verden, og gode 
og onde gjerninger ikke bærer frukt og får noen følger? Da lever 
Jeg likevel fredelig og lykkelig i denne verden, uten hat og mot- 
vilje.” 

Slik lar han spørsmålet stå åpent, noe også vi skal gjøre. 


Hva er så alderdom, munker? 

Når forskjellige vesener innen en eller annen biologisk 
klasse eldes, når de blir gamle, når tennene faller ut og håret 
blir grått, når huden blir rynkete, livskraften ebber ut og 
sansene svekkes, da kalles det alderdom, munker. 


Katamå ca bhikkhave jara? 

Ya tesam tesam sattånam tamhi tamhi sattanikåye jarå 
jiranatå khandiccam påliccam valittacata åyuno samhani 
indriyånam paripåko, ayam vuccati bhikkhave jara. 


Hva er så døden, munker? 

Når forskjellige vesener innen en eller annen biologisk 
klasse går bort, går i oppløsning, forsvinner, dør, slokner; 
når tiden er ute, involveringsgruppene faller fra hverandre 
og det døde skallet blir liggende tilbake, da kalles det død, 
munker. 

Katamafica bhikkhave maranam? 

Yam tesam tesam sattånam tamhå tamhå sattanikayå cuti 
cavanatå bhedo antaradhånam maccu maranam kålakiriya 
khandhånam bhedo kalebarassa nikkhepo, idam vuccati bhik- 
khave maranam. 


Ovenfor så vi at livets begynnelse knyttes til at khandhaene 
kommer til syne. Likeledes knyttes døden til deres oppløsning. 
Heller ikke her nevnes noe om noen eventuell fortsettelse eller 
gjenfødelse. 


Hva er så sorg, munker? 

Den sorg, sørging, sørgetilstand, indre sorg og sørg- 
modighet som en føler når en rammes av et eller annet tap, 
eller berøres av en eller annen smerte, det kalles sorg, mun- 
ker. 


Katamo ca bhikkhave soko? 
Yo kho bhikkhave afifiatarafifiatarena vyasanena saman- 
någatassa afifiatarafifiatarena dukkhadhammena phutthassa 


soko socanå socitattam antosoko antoparisoko, ayam vuccati 
bhikkhave soko. 


Hva er så klage, munker? 

Den jammer og klage, jamring og klaging, jammer- og 
klagetilstand som en føler når en rammes av et eller annet 
tap, eller berøres av en eller annen smerte, det kalles klage, 
munker. 


Katamo ca bhikkhave paridevo? 

Yo kho bhikkhave afifiatarafifiatarena vyasanena saman- 
någatassa afifiatarafifiatarena dukkhadhammena phutthassa 
ådevo paridevo ådevanå paridevanå ådevitattam paridevitattam, 
ayam vuccati bhikkhave paridevo. 


Sorg, klage og mismot, som vi skal se nedenfor, er definert ut 


fra et felles grunnmønster. Dukkha anføres som en grunn til 
disse negative sinnstilstandene. Men når disse sinnstilstandene 

igjen er aspekter av dukkha (som sentral kjensgjerning), ser vi 
altså at argumentasjonen kan virke sirkulær. For ikke å henge 
seg opp i logiske spissfindigheter, bør man huske at dukkha er 
et løst og vidtfavnende begrep. Forholdet trenger ikke være mer 
komplisert enn om vi sier som så: Når vonde ting rammer oss, 
har vi det vondt. 


Hva er så smerte, munker? 

Det som er legemlig smerte og ubehag, den smertelige og 
ubehagelige følelse som kommer av legemlig kontakt, det 
kalles smerte, munker. 


Katamafica bhikkhave dukkham? 

Yam kho bhikkhave kåyikam dukkham kåyikam asåtam 
kåyasamphassajam dukkham asåtam vedayitam, idam vuccati 
bhikkhave dukkham. 


Hva er så tungsinn, munker? 

Det som er mental smerte og mentalt ubehag, den smer- 
telige og ubehagelige følelse som kommer av mental kon- 
takt, det kalles tungsinn, munker. 


Katamafica bhikkhave domanassam? 

Yam kho bhikkhave cetasikam dukkham cetasikam asåtam 
manosamphassajam dukkham asåtam vedayitam, idam vuccati 
bhikkhave domanassam. 


Her ser vi at dukkha kan differensieres 1 legemlig smerte 
(kayikam dukkham) og mental eller psykisk smerte (cetasikam 
dukkham), som her kalles tungsinn (domanassam). Vi merker 
oss også at smerter knyttes til sansekontakt (phassa) og til følel- 
ser (vedayitam). Se forøvrig drøfting av disse hovedbegrepene 
ovenfor. 


Hva er så mismot, munker? 


Det mismot og den depresjon, den mismodighet og depri- 
merthet som en føler når en rammes av et eller annet tap, 


100 


eller berøres av en eller annen smerte, det kalles mismot, 
munker. 


Katamo ca bhikkhave upåyåso? 

Yo kho bhikkhave afifiatarafifiatarena vyasanena saman- 
någatassa afifiatarafifiatarena dukkhadhammena phutthassa 
åyåso upåyåso åyåsitattam upayåsitattam, ayam vuccati bhik- 
khave upayåso. 


Hva vil det si at det gjør vondt å være sammen med det som 
du ikke liker, munker? 

Samvær med synlige former, lyder, dufter, smaksfor- 
nemmelser, berøringer eller tanker som er uønsket, utiltal- 
ende eller ubehagelige, eller samvær med slike som ikke 
ønsker deg godt, som verken ønsker deg nytte, behag eller 
fred fra det som binder: dette er det som menes med at det 
gjør vondt å være sammen med det som du ikke liker, mun- 
ker. 


Katamo ca bhikkhave apiyehi sampayogo dukkho? 

Idha yassa te honti anitthå akantå amanåpå riipå saddå 
gandhå raså photthabbå dhammaå, ye vå panassa te honti 
anatthakamå ahitakamå aphasukakamå ayogakkhemakama, yå 
tehi saddhim sangati samågamo samodhanam missibhåvo, ayam 
vuccati bhikkhave apiyehi sampayogo dukkho. 


Hva vil det si at det gjør vondt å være adskilt fra det som du 
liker, munker? 

Å være adskilt fra synlige former, lyder, dufter, smaks- 
fornemmelser, berøringer eller tanker som er etterlengtet, 
tiltalende eller behagelige, eller å være adskilt fra slike som 
ønsker deg godt, som ønsker deg nytte, behag eller fred fra 
det som binder — som f.eks. mor, far, bror, søster, barn, 
venner, kolleger eller slektninger: dette er det som menes 
med at det gjør vondt å være adskilt fra det som du liker, 
munker. 


Katamo ca bhikkhave piyehi vippayogo dukkho? 

Idha yassa te honti itthå kantå manåpaå ripa saddå gandhå 
raså photthabbå dhammå, ye vå panassa te honti atthakamå 
hitakåmå phasukakamå yogakkhemakåma, måtå vå pitå vå bhåta 
vå bhagint vå kanittha vå mittå vå amacca vå fiåtisalohitå vå, yå 
tehi saddhim asanigati asamågamo asamodhanam amissibhåvo, 


ayam vuceati bhikkhave piyehi vippayogo dukkho. 


Vår erfaringsverden blir først analysert i sine upersonlige basis- 
faktorer som sanseobjekter: synlige former, lyder, dufter, smaks- 
fornemmelser, berøringer og tanker. Dernest blir disse konkre- 
tisert og eksemplifisert som personer. 


Hva vil det si at det gjør vondt når du ikke oppnår det som 
du ønsker deg, munker? 

Hos vesener som er underlagt fødsel oppstår dette ønske: 
Tenk om vi ikke hadde vært underlagt fødsel, kunne vi bare 
ha sluppet å bli født! Men dette oppnår du ikke ved å ønske 
deg det. Og likedan, vesener som er underlagt alderdom, 
sykdom, død, sorg, klage, smerte, tungsinn og mismot øns- 
ker seg: Tenk om vi ikke hadde vært underlagt disse tin- 
gene, kunne vi bare slippe mer av dem! Men dette oppnår 
du ikke ved å ønske deg det. Det er dette som menes med at 
det gjør vondt når du ikke oppnår det som du ønsker deg. 


Katamafica bhikkhave yam piccham na labhati tam pi dukkham? 

Jåtidhammånam bhikkhave sattånam evam icchå uppajjati: 
aho vata mayam na jåtidhammå assåma, na ca vata no jåti 
ågaccheyyati. Na kho panetam icchåya pattabbam. Idam pi yam 
piccham na labhati tam pi dukkham. Jarådhammånam bhik- 
khave sattånam ... pe... vyådhidhammånam bhikkave sattånam 

ER maranadhammånam bhikkhave sattånam ... pe. 
sokaparidevadukkhadomanassupa åsadhammånam bhikkhave 
sattånam evam iccha uppajjati: aho vata mayam na sokapari- 
devadukkhadomanassupåyåsadhammå assåma, na ca vata no 
sokaparidevadukkhadomanass PET ågaccheyyunti. Na kho 
panetam icchaya pattabbam. Idam pi yam piccham na labhati 
tam pi dukkham. 

Dette avsnittet tar for seg konfliktene mellom ønsker og virke- 
lighet. Når vi ikke oppnår det vi ønsker oss, blir vi frustrerte, 
noe som igjen oppleves som cetasikam dukkham — mental 
smerte. Spørsmålet da er hvor problemet ligger? Ligger det i den 
ytre verden, som ikke kan eller ikke vil oppfylle våre ønsker? 
Eller ligger det i våre egne urealistiske ønsker? Buddhismen vil 
svare et både og. Primærårsaken ligger i vår egen uvitenhet og 
våre egne vrangforestillinger, som får oss til å nære forhåp- 
ninger og ønsker som ikke kan oppfylles. Men dette er ikke hele 
sannheten. Buddha var også klar over at menneskenes primære 
ønsker og forhåpninger kan oppfylles, og bør oppfylles, ved 
større politisk, økonomisk og sosial rettferd. Politiske tanker 
finner vi f.eks. 1 hans ros av Vajji-republikkens demokratiske 
institusjoner (i Mahåparinibbinasutta). Praktiske råd om 
økonomi ser vi f.eks. i hans råd til Sigala om forholdet mellom 
forbruk, investeringer og sparing (Sigalasutta). Etiske krav til 
politikere stiller han i Khomadussasutta (Samyutta Nikåya 
7.2.12): 


Slik har jeg hørt det. 

En gang var mesteren i Khomadussa, en av sakyaenes byer. 
En morgen som han hadde kledd på seg, tatt kappe og bolle og 
var på vei inn mot byen for å få mat, satt byens borgere og 
brahmaner 1 bystyremøte og behandlet en eller annen sak. Det 
kom noen spredte regndråper, og mesteren la kursen mot by- 
styrehallen. Da de som satt i møtet fikk se at han kom, sa de: 

— Der har vi jammen enda en av disse snaurakede 
kvasifilosofene! Hva vet vel slike folk om politikk? 

Mesteren svarte med disse versene: 


Så lenge du ikke har funnet 
harmoni i deg selv 

bør du holde deg unna 
politikken. 


Mangler du indre fred 


blir du en dårlig talsmann 
for rettferdighetens sak. 

Men hvis du kan 
gjøre deg fri 

fra grådighet, hat og dumhet, 
finner du indre fred. 


Da kan du tale fritt 
for rettferdighetens sak. 


I Kiitadantasutta (Digha Nikaya 5) kombineres både politiske, 
økonomkiske, sosiologiske og kriminologiske ele-menter. 
Bakgrunnen er følgende: En brahman spør Buddha hvordan han 
skal utføre en tradisjonell offerseremoni. Buddha svarer med å 
omtolke hele det tradisjonelle ritualet i etisk retning, og 
illustrerer dette med legenden om kong Storrike, som en gang 
ville holde en stor offerseremoni: 

"Kongen sendte bud på ypperstepresten sin og fortalte hva 
han hadde i tankene, og la til: 

— Jeg vil gjerne holde en stor ofring, brahman. Si meg hva 
Jeg skal gjøre, så det kan bli meg til langvarig glede og nytte. 

Ypperstepresten sa: 

— Det skjer alt for mange forbrytelser i landet, herre konge. 
Vi hører om ran og overfall både langs landeveiene, i landsbyer 
og 1 både store og små byer. Det ville være urettferdig om du 
skulle legge nye skatter på et land som er så herjet og plaget av 
kriminalitet, herre konge. Kanskje du tror du kan få slutt på 
kriminaliteten ved harde straffetiltak som henrettelser, arres- 
tasjoner, bøter og landsforvisninger, herre konge, men dette er 
ikke noen god metode. Dreper du noen, vil de etterlatte fortsette 
å herje riket. 

Men det finnes en annen metode til å bremse kriminaliteten, 
herre konge. La de som driver med jordbruk og kvegdrift i riket 
ditt få forsyninger av frø og mat. La de som driver forretninger 
i riket ditt få tilgang på kapital, og la de som arbeider i statens 
tjeneste få mat og lønn, herre konge. Da vil alle bli opptatt med 
arbeidet sitt. Ingen vil herje riket ditt, herre konge, og skatte- 
inntektene vil øke. Landet blir trygt og fredelig, og krimina- 
liteten vil gå ned. Folk kommer til å stråle av glede og danse 

omkring med barna på armen. Ja, jeg skulle ikke tro at noen vil 
trenge å låse døra en gang. 

Kong Storrike fulgte yppersteprestens råd. Landbruket fikk 
støtte, næringslivet fikk tilgang på kapital og de statsansatte fikk 
mat og lønn. Folk ble opptatt med arbeidet sitt. Ingen herjet 
riket lenger, og skatteinntektene gikk opp. Landet ble trygt og 
fredelig, og kriminaliteten gikk ned. Folk strålte av glede og 
danset omkring med barna på armen, og ingen trengte å låse 
døra.” 

Selv om buddhismen mener at den beste løsningen på lang 
sikt er å foredle sinnet, ser vi at skriftene i utgangspunktet ikke 
er fremmede for tanken om å foredle samfunnet også. Vår tids 
buddhister har meget delte meninger om det er riktig å engasjere 
seg i politikk og samfunnsliv eller ikke. 


Hva betyr det at kort sagt, de fem involveringsgruppene 
gjør vondt, munker? 

Det vil si forminvolveringsgruppen, følelsesinvolve- 
ringsgruppen, identifikasjonsinvolveringsgruppen, reak- 
sjonsinvolveringsgruppen og bevissthetsinvolveringsgrup- 
pen. Det er dette som menes med at kort sagt, de fem invol- 
veringsgruppene gjør vondt, munker. 

Og dette, munker, er den sentrale kjensgjerning om det 
som gjør vondt. 


Katame ca bhikkhave samkhittena paficapådånakkhandha duk- 
kha? 

Seyyathidam riipiipådanakkhandho vedantipådånakkhandho 
safifitipåadanakkhandho sankhåriipådanakkhandho vifiniånapa- 
dånakkhandho, ime vuccanti bhikkhave paficiipådanakkhandhå 
dukkhå. 

Idam vuccati bhikkhave dukkham ariyasaccam. 


De fem involveringsgruppene har vi allerede drøftet. De omfat- 
ter hele vår fysiske og psykiske verden: alle sanseinntrykk, fø- 
lelser og tanker. Til sammen utgjør de den scene hvor hele vårt 
liv utspiller seg, både på godt og vondt. Skal vi kunne utarbeide 
strategier til å møte det som gjør vondt, må vi altså kjenne disse 

fem gruppene. Dermed knyttes observasjonsprogrammet sam- 
men med den intellektuelle analysen. Teorien bidrar til å for- 
klare de observerte fakta og setter dem inn 1 en større sammen- 
heng, samtidig som den gir en rasjonell begrunnelse for videre 
forskning. 


Om årsaken til det som gjør vondt 


Men hvordan er den sentrale kjensgjerning om årsaken til 
det som gjør vondt, munker? 

Det er dette begjæret som får tingene til å oppstå på ny 
og på ny, som henger sammen med nytelseslyst og som søker 
nytelser her og der; som f.eks. trangen til sansenytelser, 
framtidshåp og ødeleggelsestrang. 


Katamafica bhikkhave dukkhasamudayam ariyasaccam? 
Yayam tanhå ponobhavika nandirågasahagatå tatra tatrå- 
bhinandint, seyyathidam kamatanhå bhavatanhå vibhavatanhå. 


Samudaya — årsak, eller tilblivelse, opphav (Rhys Davids: 
coming to be; Walshe, Silananda, Nyanasatta, Nyanaponika 
[1983], Rahula, Soma Thera: origin; Horner: arising; Nyana- 
ponika [1975], Dahlke: Entstehung; Wetlesen: opphav; Nalin: 
samuday (karan — årsak); Nyanavara Thero: samuthay [hetu hai 
køt thuk — årsaken til at det vonde oppstår]. Det dreier seg her 
om en forklaring av de forutgående betingelser som forårsaker 
at de vonde følelsene oppstår, noe thai-forklaringen har fanget 
godt opp. 

Tanhå — begjær, trang. Egentlig *tørst”, men brukes så å si 
utelukkende i overført betydning, som grådighet eller begjær 
(Rhys Davids, Silananda, Nyanasatta, Walshe, Horner: craving; 
Nyanaponika [1975]: Begehren; Dahlke: Durst; Wetlesen: 
tørsten; Nyanavara Thero: tanha [kwam yak — begjær]). Begjær 
eller grådighet har vi allerede tidligere støtt på i flere sam- 
menhenger. En av disse var som ledd 1 de tre usunne røtter 
(akusalamiila). Det er også nært knyttet til følelser og invol- 
veringer, og fungerer i det hele som en sentral mental drivkraft. 

Det beskrives som ponobhavika. Dette ordet er sammensatt 
av pono < puna (igjen) + bhavika < bhava. Altså som noe som 
igjen fører til bhava. Bhava kommer av roten bhu (være), og står 
for noe som kommer til å bli. Vekten ligger på at det ennå ikke 
er til, men er i ferd med å bli til. Altså ligger det et klart fram- 
tidsaspekt 1 dette begrepet. Mange leser det som et uttrykk for 
gjenfødelsesideen (Rhys Davids: potent for rebirth; Walshe: 
which gives rise to (Silananda: further; Nyanaponika [1983]: 
fresh) rebirth; Dahlke: wiedergeburtige; Wetlesen, Lie 
[Nyanaponika 1988]: som fører til gjenfødelse). Men dette er 
bare en av flere mulige tolkninger, og en slik oversettelse låser 
hele forklaringen til gjenfødelsesteorien, samtidig som den går 
glipp av de fysisk/psykiske implikasjoner som ligger i en mer 
åpen forståelse av karma-forestillingen om årsak og virkning. 
Derfor er det bedre å prøve å finne en oversettelse som beholder 
originalens åpenhet, slik andre av oversetterne har gjort det 
(Horner: connected with again-becoming; Nyanaponika [1975]: 
Jenes Wiederdasein erzeugende; Nyanavara Thero: mi kwam køt 
ik pen pakati — som har den natur at det fører til ny fødsel eller 
tilblivelse (*køt” brukes både om fødsel spesifikt og om til- 
blivelse generelt). I min endelige versjon, *som får tingene til å 
oppstå på ny og på ny”, ble Jeg av syntaktiske grunner noe 
motstrebende nødt til å skyte inn et objekt. *Tingene” må her 
forståes 1 sin videste og løseste forstand. 

Det blir så nevnt tre begjærskategorier (som Arthavi- 
niscayasiitra utelater). Den første er kimatanhå — trangen til 
sansenytelser (Rhys Davids: craving for the life of sense; Hor- 
ner: craving for sense-pleasures; Nyanaponika [1983], Walshe, 
Silananda: sensual craving; Nyanaponika [1975]: sinnliche 
Begehren; Dahlke: Sinnlichkeits-Durst; Wetlesen: tørst betinget 
av lyst på nytelse; Nyanavara Thero: kwam yak nai kam kheu 
arom thi sat rak khrai — begjær etter sansenytelser, dvs. følelser 
som vi liker og ønsker oss). 

Den andre er bhavatanhå — framtidshåp (Horner, Rhys 
Davids: craving for becoming (Rhys Davids: renewed life); 
Silananda, Nyanaponika [1983], Walshe: craving for (Nyana- 
ponika [1983]: eternal) existence; Nyanaponika [1975]: Da- 
seinsbegehren; Wetlesen: tørst etter å utvikle sin eksistens, Lie 

[Nyanaponika 1988]: eksistensbegjær; Dahlke: Werdens-Durst; 
Nyanavara Thero: kwam yak mi yak pen — det begjæret som er 
begjæret etter å være). 

Den tredje er vibhavatanhå — ødeleggelsestrang (Rhys 
Davids: the craving for not becoming (no rebirth); Silananda, 
Walshe, Nyanaponika [1983]: the craving for non-existence; 
Horner: the craving for annihilation; Nyanaponika [1975]: 
Nichtseins-begehren; Dahlke: Entwerdens-Durst; Wetlesen: 
tørst etter å avvikle sin eksistens; Lie [Nyanaponika 1988]: 
destruksjonsbegjær; Nyanavara Thero: kwam yak mai mi yak 
mai pen — begjæret etter å begjære å ikke være). Disse bør ikke 
forståes som en uttømmende klassifisering av begjæret, slik man 
til tider kan se i sekundærlitteraturen, men bare som eksempler, 
noe det foregående ord seyyathidam ("slik som dette”) gjør 
klart. Arthaviniscayasiitra har en annen klassi-fisering: Begjær 
etter synlige former, etter lyder, dufter, smaks-inntrykk, be- 
røringer og ideer. 

Spørsmålet er om bhavatanhå og vibhavatanhå skal tolkes 
personlig eller upersonlig. Det første har vært nokså vanlig. De 
settes da i forbindelse med personlig eksistens eller utslettelse, 
eller med gjenfødelse kontra ikke-gjenfødelse, og de tolkes noen 
ganger som livslyst og dødslengsel. Det skal ikke nektes at dette 
kan være en mulig tolkning, men igjen blir grunntekstens åpne 
rammer innsnevret ved en altfor trang og spesialisert over- 
settelse. Jeg foretrekker derfor å søke ord som tar vare på 
mulighetene for en mer åpen tolkning. Dersom tolkningen skal 
strammes inn, bør den sees i sammenheng med elementer av 
buddhistisk psykologi som vi tidligere har sett på. Bhava har vi 
allerede sett forekommer som et ledd i den gjensidig betingede 
tilblivelse, patccasamuppåda. Her blir den betinget av det at vi 
involverer oss sterkt (upådåna) i alt det vi liker (sukhavedanå) 
og vil ha mer av i framtiden (bhavatanhå), og av det vi ikke liker 
(dukkhavedanå), og gjerne vil fjerne eller ødelegge (vibhava- 
tanhå). Hva som helst kan her være objekt for disse følelsene og 
ønskene. Hvis det er livet selv som er objekt, er det riktig å 
forstå dem som livslyst og dødslengsel. Men teksten selv er 
åpen, og kan komme til anvendelse overfor hvilket som helst 
objekt. Teorien dekker derfor i realiteten alle mulige opplevelser 

og objekter, og bør derfor heller sees som del av en generell 
psykologisk forklaringsmodell enn som en metafysisk teori om 
gjenfødelse, eller om vårt forhold til gjenfødelse. 


Men dette begjæret, munker, hvor oppstår det og hvor 
fester det seg? Overalt i verden hvor det finnes noe som er 
tiltalende og behagelig, der oppstår dette begjæret og der 
fester det seg. 


Så kho paneså bhikkhave tanhå kattha uppajjamånå uppajjati, 
kattha nivisamånå nivisati? Yam loke piyariipam såtartipam, 
ettheså tanhå uppajjamånå uppajjati, ettha nivisamana nivisati. 


Begjær betinges av at man føler seg tiltrukket av noe. Det er 
ikke mye nytt her, som ikke allerede har vært sagt ved flere an- 
ledninger. Men dette er et karakteristisk stilfenomen i denne 
litteraturen. Autohermeneutiske passasjer tygger drøv på tid- 
ligere utsagn nesten til det kjedsommelige. Men en god pedagog 
vet også at læring krever hyppige repetisjoner. 


Hva er det som er tiltalende og behagelig her i verden? Øye, 
øre, nese, tunge, kropp og sinn er tiltalende og behagelig her 
i verden, og der oppstår dette begjæret og der fester det seg. 


Kifici loke piyariipam såtariipam? Cakkhum loke piyartipam 
såtariipam, ettheså tanhå uppajjamanå uppajjati, ettha nivisa- 
månå nivisati. Sotam loke ... pe ... Ghånam loke ... pe ... Jivhå 
loke.... pe... Kåyo loke ... pe ... Mano loke piyariipam såtariipam, 
ettheså tanhå uppajjamånå uppajjati, ettha nivisamana nivisati. 


Igjen ser vi hvor stor vekt buddhismen legger på å forstå de sen- 
trale mentale prosessene. Den katalogiseringen som her følger, 
har trekk til felles både med de fem involveringsgruppene (upå- 
dånakkhandha), de seks sansefunksjonsfeltene (ayatana) og den 
gjensidig betingede tilblivelsesprosess (paticcasamuppåda). De 
faktorene som denne sekvensen setter opp, har vi stort sett 
drøftet tidligere. Den kartlegger det samme område, og viser 
hvordan de primære sanseinntrykkene påvirker følelser og tan- 

ker, noe som igjen er med på å bestemme hvordan vi opplever 
verden, eller ganske enkelt hvordan vi har det. Det er denne 
psykologiske forståelse som den meditative trening tar sikte på 
å oppnå gjennom direkte observasjon, og mange av buddhis- 
mens tekster sikter mot samme mål via intellektuelle begreps- 
kategorier. 


Synlige former, lyder, dufter, smaksfornemmelser, berør- 
inger og tanker er tiltalende og behagelig her i verden, og 
der oppstår dette begjæret og der fester det seg. 


Rupaå loke ... pe ... Saddå loke ... pe ... Gandhå loke ... pe ... Raså 
loke ... pe ... Photthabba loke ... pe ... Dhammå loke piyariipam 
såtariipam, ettheså tanhå uppajjamanå uppajjati, ettha nivisa- 
månå nivisati. 


Synsbevissthet, hørselsbevissthet, luktebevissthet, smaksbe- 
vissthet, kroppsbevissthet og sinnsbevissthet er tiltalende og 
behagelig her i verden, og der oppstår dette begjæret og der 
fester det seg. 

Cakkhuvififianam loke ... pe ... Sotavififianam loke ... pe... 
Ghaånavififianam loke ... pe ... Jivhåvififianam loke ... pe... 
Kayavififianam loke ... pe ... Manovififianam loke piyartupam 
såtariipam, ettheså tanhå uppajjamånå uppajjati, ettha nivisa- 
måndå nivisati. 


Synsinntrykk, hørselsinntrykk, lukteinntrykk, smaksinn- 
trykk, kroppsinntrykk og tankeinntrykk er tiltalende og be- 
hagelig her i verden, og der oppstår dette begjæret og der 
fester det seg. 


Cakkhusamphasso loke ... pe ... Sotasamphasso loke ... pe ... 
Ghånasamphasso loke ... pe ... Jivhasamphasso loke ... pe ... 
Kayasamphasso loke ... pe ... Manosamphasso loke piyartupam 
såtariipam, ettheså tanhå uppajjamånå uppajjati, ettha nivisa- 
månå nivisati. 

De følelser som kommer av disse seks inntrykk er tiltalende 
osv. 
Identifikasjon av disse seks objekter er tiltalende osv. 
Intensjoner angående disse seks objekter er tiltalende 
osv. 
Begjær etter disse seks er tiltalende osv. 
Å begynne å tenke på disse seks er tiltalende osv. 
Å la tanken dvele ved synlige former, dvele ved lyder, 
dvele ved dufter, dvele ved smaksfornemmelser, dvele ved 
berøringer og dvele ved idéer er tiltalende og behagelig her 
i verden, og der oppstår dette begjæret og der fester det seg. 
Og dette, munker, er den sentrale kjensgjerning om 
årsaken til det som gjør vondt. 


Cakkhusamphassajå vedanå loke ... pe ... Sotasamphassajå 
vedanå loke ... pe ... Ghånasamphassajå vedanå loke ... pe .... 
Jivhåsamphassajå vedanå loke ... pe... Kåyasamphassajå vedana 
loke ... pe ... Manosamphassajå vedanå loke piyartipam 
såtariipam, ettheså tanhå uppajjamånå uppajjati, ettha nivisa- 
månå nivisati. 

Ripasafifia loke ... pe ... Saddasafifiå loke ... pe... 
Gandhasafifiå loke ... pe ... Rasasafifiå loke ... pe ... Phot- 
thabbasafifia loke ... pe ... Dhammasafifia loke piyariipam såta- 
riipam, ettheså tanhå uppajjamåna uppajjati, ettha nivisamånå 
nivisati. 

Ripasaficetanå loke ... pe ... Saddasaficetana loke ... pe ... 
Gandhasaficetana loke ... pe ... Rasasaficetanå loke ... pe .... 
Photthabbasaficetanå loke ... pe ... Dhammasaficetanå loke 
piyartipam såtariipam, ettheså tanhå uppajjamånå uppajjati, 
ettha nivisamånå nivisati. 

Ripatanhå loke ... pe ... Saddatanhå loke ... pe... 
Gandhatanhå loke ... pe ... Rasatanhå loke ... pe .. 
Photthabbatanha loke ... pe ... Dhammatanha loke piyaripam 
såtariipam, ettheså tanhå uppajjamånå uppajjati, ettha nivisa- 
månå nivisati. 

Ripavitakko loke ... pe ... Saddavitakko loke ... pe... 
Gandhavitakko loke ... pe ... Rasavitakko loke ... pe... 
Photthabbavitakko loke.... pe... Dhammavitakko loke piyariipam 

såtartipam, ettheså tanhå uppajjamånå uppajjati, ettha nivisa- 
månå nivisati. 

Ripavicåro loke ... pe ... Saddavicåro loke ... pe... 
Gandhavicåro loke ... pe ... Rasavicåro loke ... pe... 
Photthabbavicaro loke ... pe ... Dhammavicaro loke piyaripam 
såtariipam, ettheså tanhå uppajjamånå uppajjati, ettha nivisa- 
månå nivisati. Ildam vuccati bhikkhave dukkhasamudayam 
ariyasaccam. 


Likheten med paticcasamuppåda fra nåmariipa til upådåna er 
slående. Men her finner vi en mer detaljert oppløsning av 
enkelte av paticcasamuppådas begreper. Etter begjær f.eks., føl- 
ger ikke involveringer (upådana), som i pa ticcasamuppåda, men 
vitakka — den begynnende tanke (Rhys Davids: pre-occupation; 
Walshe: thinking; Silananda: the thought; Nya-naponika [1983]: 
thought-conception; Nyanaponika [1975]: Gedankenfassen; 
Dahlke: Eindruck; Wetlesen: subjektbestem-mende tenkning; 
Nyanavara Thero: kwam treuk theung — det å tenke på) og 
vicåra — den dvelende tanke (Rhys Davids: delibe-rating; 
Walshe: pondering; Silananda, Nyanaponika [1983]: discursive 
thought; Nyanaponika [1975]: Uberlegen; Dahlke: Erwågen; 
Wetlesen: predikatbestemmende tenkning: Nyanavara Thero: 
kwam trång theung — det å tenke grundigere over). 

Vitakka-vicåra kan derfor sees som en videre spesifisering 
av upådåna i denne sammenheng. 

Det sentrale i hele denne detaljerte beskrivelse av de fysisk- 
psykiske prosesser, er at grådighet, som medfører at vi får det 
vondt, kan oppstå på et hvilket som helst trinn i prosessen. Dette 
gir en forklaring på hvorfor det er så vanskelig å fri seg fra 
grådigheten, særlig hvis man ikke ser og forstår denne pro- 
sessen. Derfor er meditativ innsiktstrening så viktig. 


Om slutten på det som gjør vondt 


Men hvordan er den sentrale kjensgjerning om slutten på 
det som gjør vondt, munker? 

Det er den fullstendige lidenskapsløshet overfor dette 
begjæret og opphevelsen av det, det å gi det opp, vise det 
bort, slippe taket i det og bli fri. 


Katamafica bhikkhave dukkhanirodham ariyasaccam? 
Yo tassa yeva tanhåya asesaviråganirodho cågo patinissaggo 
mutti analayo. 


Mange har sammenliknet de fire sentrale kjensgjerninger med 
en leges diagnose. Den første identifiserer problemet, den andre 
analyserer årsaken, den tredje erklærer at lindring og helbred- 
else er mulig, og den fjerde foreskriver den nødvendige kuren. 

Hvilken helbredelse er det da som forespeiles her? Det sen- 
trale ordet er nirodha — slutt (Rhys Davids, Walshe, Nyanapo- 
nika [1983], Silananda, Nyanasatta, Rahula, Soma Thera: cessa- 
tion; Horner: stopping; Nyanaponika [1975]: Aufhebung; Dahl- 
ke: Vernichtung; Wetlesen: opphør; Nalin: nirodh; Nyanavara 
Thero: niroth [dap — slokke]). Man kunne kanskje ventet å se 
noe om nibbåna, som var satt opp som et mål i tekstens begyn- 
nelse. Men nibbåna og nirodha blir ofte brukt som synonymer. 
Interessant er det imidlertid å se at mens det ikke var spesifisert 
hva nibbåna gjaldt, hva som skulle slokkes, går det her klart 
fram at det som skal stoppes (nirodha) er begjæret (tanhå). Det 
dreier seg ikke om å "slokke livstørsten”, som man kan finne i 
populærlitteraturen, men helt konkret om å stoppe grådigheten, 
for dermed å gjøre slutt på det vonde i livet. 

En av metodene til å stoppe begjæret, er viråga — 
lidenskapsløshet (Rhys Davids: disenchantment; Walshe, 
Nyanaponika [1983]: fading away; Silananda: removing; 
Nyanaponika [1975]: Vernichtung; Wetlesen: lidenskapsløshet; 
Nyanavara Thero: kwam sala — slippe taket). Hvordan skal da et 
kompositum somasesaviråganirodha forståes? Asesa — fullsten- 
dig — står tydelig adjektivisk til nirodha. Men skal viråganiro- 
dha leses som to sidestilte substantiver (dvandakompositum)? 
Denne tolkningen samsvarer med Arthaviniscayasiltra, som 
setter ordene separat, i samme kasus. I så fall henspeiler råga på 
tanhå, og betydningen blir fullstendig (asesa) lidenskapsløshet 
(viråga) og stopp (nirodha). Eller bør viråganirodha leses som 

adjektiv pluss substantiv (kammadharayakompositum)? Det 
ville innebære at viriga kommer inn som en delbeskrivelse 
enten av nirodha eller av metoden til å oppnå nirodha. Altså at 
begjæret helst bør stoppes med ulidenskapelige metoder. At man 
ikke kommer fri fra begjæret ved begjærlig frihetslengsel? 
Begge disse tolkningene kan være i samsvar med dhamma 
forøvrig. Jeg har likevel valgt å lese viråganirodha som 
kammadharaya, ut fra den vekt vår tids meditasjonslærere legger 
på at den mediterende må bruke *”ikke-voldelige” metoder 
overfor sine egne negative tendenser. Hvis den mediterende 
oppdager følelser, tanker og begjær i sitt eget sinn, bør hun ikke 
fortrenge dem, men erkjenne og observere dem, og heller la dem 
dø bort igjen av seg selv. Dette er nettopp metoden vi har sett 
mange eksempler på i de foregående avsnitt av suttaen, og dette 
stemmer godt overens med nevnte lesemåte av viråganirodha. 

De resterende uttrykkene, cgo osv., peker i samme retning, 
og kan sees som mer eller mindre synonyme. 


Men dette begjæret, munker, hvor kan det avvises og hvor 
kan det bringes til opphør? Overalt i verden hvor det finnes 
noe som er tiltalende og behagelig, der kan dette begjæret 
avvises, der kan det bringes til opphør. 


Så kho paneså bhikkhave tanhå kattha pahtyamana pahtyati, 
kattha nirujjhamånå nirujjhati? Yam loke piyartipam såta- 
riipam, ettheså tanhå pahtyamånå pahtyati, ettha nirujjhamånå 
nirujjhati. 


Her følger en reprise av den fysisk/psykiske prosess som vi nett- 
opp har sett under avsnittet om årsak. Men med en viktig for- 
skjell. Det noe håpløse inntrykket som den forrige gjennomgang 
ga, med sine stadige gjentakelser av at begjæret kunne oppstå og 
slå rot hvor som helst i prosessen, avløses av en klart optimistisk 
holdning. For her presiseres det at dette begjæret også kan av- 
vises og bringes til opphør på et hvilket som helst punkt i den 
samme prosess! Mulighetene er utallige, det gjelder bare å gripe 
dem. 

Hva er det som er tiltalende og behagelig her i verden? Øye, 
øre, nese, tunge, kropp og sinn er tiltalende og behagelig her 
i verden, og der kan dette begjæret avvises, der kan det 
bringes til opphør. 

Synlige former, lyder, dufter, smaksfornemmelser, be- 
røringer og tanker er tiltalende og behagelig her i verden, og 
der kan dette begjæret avvises, der kan det bringes til opp- 
hør. 

Synsbevissthet, hørselsbevissthet, luktebevissthet, smaks- 
bevissthet, kroppsbevissthet og sinnsbevissthet er tiltalende 
og behagelig her i verden, og der kan dette begjæret avvises, 
der kan det bringes til opphør. 

Synsinntrykk, hørselsinntrykk, lukteinntrykk, smaks- 
inntrykk, kroppsinntrykk og tankeinntrykk er tiltalende og 
behagelig her i verden, og der kan dette begjæret avvises, 
der kan det bringes til opphør. 

De følelser som kommer av disse seks inntrykk er til- 
talende osv. 

Identifikasjon av disse seks objekter er tiltalende osv. 

Intensjoner angående disse seks objekter er tiltalende 
osv. 

Begjær etter disse seks er tiltalende osv. 

Å begynne å tenke på disse seks er tiltalende osv. 

Å la tanken dvele ved synlige former, dvele ved lyder, 
dvele ved dufter, dvele ved smaksfornemmelser, dvele ved 
berøringer og dvele ved idéer er tiltalende og behagelig her 
i verden, og der kan dette begjæret avvises, der kan det 
bringes til opphør. 

Og dette, munker, er den sentrale kjensgjerning om slut- 
ten på det som gjør vondt. 


Kifici loke piyartipam satarupam? Cakkhum loke piyariipam 
såtartipam, ettheså tanhå pahiyamanaå pahtyati, ettha nirujjha- 
månå nirujjhati. Sotam loke ... pe ... Ghånam loke ... pe... Jivhå 
loke ... pe... Kåyo loke ... pe ... Mano loke piyariipam såtariipam, 
ettheså tanhå pahiyamånå pahtyati, ettha nirujjhamana niruj- 
jhati. 

Ripa loke ... pe ... Sadda loke ... pe ... Gandhå loke ... pe... 
Raså loke ... pe ... Photthabbå loke ... pe ... Dhammå loke 
piyartipam såtartipam, ettheså tanhå pahiyamånå pahtyati, 
ettha nirujjhamana je eg 

Cakkhuvififianam loke ... pe ... Sotavinifianam loke ... pe... 
Ghaånavififianam loke ... pe ... Jivhavififianam loke ... pe... 
Kayavififianam loke ... pe ... Manovififianam loke piyartupam 
såtariipam, ettheså tanhå pahiyamånå pahtyati, ettha niruj- 
jhamana nirujjhati. 

Cakkhusamphasso loke ... pe ... Sotasamphasso loke ... pe... 
Ghanasamphasso loke ... pe ... Jivhasamphasso loke ... pe ... 
Kayasamphasso loke ... pe ... Manosamphasso loke piyartupam 
såtartipam, ettheså tanhå pahiyamånå pahtyati, ettha niruj- 
jhamana nirujjhati. 

Cakkhusamphassajå vedanå loke ... pe ... Sotasamphassajå 
vedanå loke ... pe ... Ghånasamphassajå vedanå loke ... pe... 
Jivhåsamphassajå vedanå loke ... pe... Kåyasamphassajå vedana 
loke ... pe ... Manosamphassajå vedanå loke piyartipam 
såtartipam, ettheså tanhå pahiyamånå pahtyati, ettha niruj- 
jhamana nirujjhati. 

Ripasafifia loke ... pe ... Saddasafifiå loke ... pe... 
Gandhasafifiå loke ... pe ... Rasasafifiå loke ... pe... 
Photthabbasafifia loke ... pe ... Dhammasafifia loke piyaripam 
såtariipam, ettheså tanhå pahiyamånå pahtyati, ettha niruj- 
jhamana nirujjhati. 

Ripasaficetanå loke ... pe ... Saddasaficetana loke ... pe ... 
Gandhasaficetana loke ... pe ... Rasasaficetanå loke ... pe ... 
Photthabbasaficetanå loke ... pe ... Dhammasaficetanå loke 
piyartipam såtartipam, ettheså tanhå pahiyamaånå pahtyati, 
ettha nirujjhamånå nirujjhati. 

Ripatanhå loke ... pe ... Saddatanhå loke ... pe .. 
Gandhatanhå loke ... pe ... Rasatanhå loke ... pe .. 
Photthabbatanhå loke ... pe ... Dhammatanhå loke piyariipam 
såtariipam, ettheså tanhå pahiyamånå pahtyati, ettha niruj- 
jhamana nirujjhati. 

Ripavitakko loke ... pe ... Saddavitakko loke ... pe... 
Gandhavitakko loke ... pe ... Rasavitakko loke ... pe... 
Photthabbavitakko loke.... pe... Dhammavitakko loke piyariipam 

såtariipam, ettheså tanha pahiyamånå pahtyati, ettha niruj- 
jhamana nirujjhati. 

Ripavicåro loke ... pe ... Saddavicåro loke ... pe... 
Gandhavicåro loke ... pe ... Rasavicåro loke ... pe... 
Photthabbavicaro loke ... pe ... Dhammavicåro loke piyaripam 
såtariipam, ettheså tanhå pahiyamånå pahtyati, ettha niruj- 
jhamana nirujjhati. Idam vuccati bhikkhave dukkhanirodham 
ariyasaccam. 


Om veien til slutten på det som gjør vondt 


Men hvordan er den sentrale kjensgjerning om veien til å 
gjøre slutt på det som gjør vondt, munker? 

Det er den edle åttedelte vei, det vil si: rett syn, rett be- 
slutning, rett tale, rett handling, rett levevei, rett bestrebel- 
se, rett oppmerksomhet og rett konsentrasjon. 


Katamafica bhikkhave dukkhanirodhagåmintpatipadå ariyasac- 
cam? 

Ayam eva ariyo atthafigiko maggo, seyyathidam samma- 
ditthi sammåsamkappo sammåvåcå sammåkammanto sammå- 
åjtvo sammåvåyåmo sammåsati sammåsamaådhi. 


Den fjerde sentrale kjensgjerning trekker opp arbeidsmetoden 
for den som vil praktisere den buddhistiske trening, og hen- 
sikten er som nevnt å gjøre slutt på det som gjør vondt. 

Denne veien har åtte ledd, som tradisjonelt kan fordeles i tre 
grupper. De første to leddene, rett syn og rett beslutning, blir 
plassert under visdom (pafifia). De neste tre, rett tale, rett 
handling og rett levevei, kommer under god oppførsel (sila), og 
de siste tre, rett bestrebelse, rett oppmerksomhet og rett kon- 
sentrasjon, under utvikling av sinnet (citta, bhåvanå). 


Hva er så rett syn, munker? 

Det er innsikt i det som gjør vondt, innsikt i dets årsak, 
innsikt i dets slutt, og innsikt i veien til å gjøre slutt på det 
som gjør vondt, dette er det som kalles rett syn, munker. 


LY 


Katamafica bhikkhave sammåditthi? 

Yam kho bhikkhave dukkhe fiåanam dukkhasamudaye fianam 
dukkhanirodhe fiåanam dukkhanirodhagåminiya patipadaya fia- 
nam, ayam vuccati bhikkhave sammaditthi. 


Sammåditthi — rett syn (Rhys Davids, Walshe, Horner: right 
view; Nyanaponika [1983], Silananda: right understanding; 
Nyanaponika [1975]: rechte Erkenntnis; Dahlke: rechte 
Anschauung; Dharmawiranatha: juiste inzicht; Wetlesen: rett 
syn; Nyanavara Thero: kwam hen chåp — rett syn). Ditthi, av dis 
— å se, brukes ofte i negativ betydning, om (feilaktige) teorier. 
Men i så fall kan det også tydeliggjøres i form av micchaditthi 
— feilaktig syn. Sammåditthi — rett syn, viser imidlertid til inn- 
sikt eller kunnskap om de fire sentrale kjensgjerninger. Og etter- 
som sammåditthi er en del av den fjerde av disse kjensgjer- 
ningene, ser vi igjen hvordan teksten beveger seg i hermeneu- 
tiske sirkler: fra helheten til delen og tilbake igjen. 


Hva er så rett beslutning, munker? 

Beslutning om å gi avkall, beslutning om ikke-hat og be- 
slutning om ikke-vold, — dette er det som kalles rett beslut- 
ning, munker. 


Katamo ca bhikkhave sammaåsamkappo? 
Nekkhammasamkappo Lord ee avihimsasam- 
kappo, ayam vuccati bhikkhave sammåsamkappo. 


Sammåsamkappo— rett beslutning eller rett tanke (Rhys Davids, 
Horner: right aspiration; Walshe, Nyanaponika [1983], Sila- 
nanda: right thought; Nyanaponika [1975]: rechte Gesinnung; 
Dahlke: rechter Entschluss; Dharmawiranatha: juiste denken of 
voornemen; Wetlesen: rett hensikt; Nyanavara Thera: kwam 
damri chåp — rett tanke el. beslutning). Definisjoner i tekster og 
kommentarer kan peke både i retning av tanke (vitakka) og 
beslutning eller hensikt (cetaso abhiniropana). Vi ser at de 
siterte oversetterne fordeler seg jevnt på de to alternativene. 
Sayadaw fører opp begge, og bare thai hadde et tilgjengelig ord 

med den nødvendige tvetydighet. Når jeg til slutt valgte 
*beslutning”, er det fordi svært mange palitekster viser en 
gjennomtenkt metodisk progresjon, og jeg velger derfor å se en 
progresjon også i den åttedelte vei. Da virker det naturlig at 
basert på rett syn er det ikke nok å tenke det rette, men å ville 
det rette. Rett beslutning fører dermed naturlig over i de tre 
følgende former for rett handling. 

Nekkhamma, avyåpåda og avihimsa, — gi avkall, ikke-hat og 
ikke-vold — utgjør en underlig usymmetrisk gruppe. Nekkhamma 
motvirker grådighet, avyåpåda motvirker hat. Men akkurat idet 
vi synes vi begynner å kjenne igjen de tre usunne røttene (aku- 
salamiila) og forventer et tredje ledd som kan motvirke 
uvitenhet, finner vi i stedet avihimsa, som er nært synonymt 
med foregående ledd. Det er grunn til å spørre om teksten her 
kan være defekt, men på den annen side kjennes ikke andre al- 
ternative lesemåter enn vihesa for vihimsa, noe som ikke endrer 
betydningen 1 vesentlig grad. I mangel av videre indisier, får 
man derfor bare ta teksten som den er. Arthaviniscayasiltra gir 
en annen forklaring av samyaksamkalpa, og beskriver det som 
å g1 og gjøre gode gjerninger ut fra ønsket om selv å våkne, ikke 
ut fra ønsket om verdslig makt og rikdom. 


Hva er så rett tale, munker? 

Det er å la være å lyve, la være å baktale noen, la være å 
tale sårende ord og la være å fare med tomt snakk og prat. 
Dette er det som kalles rett tale, munker. 


Katamå ca bhikkave sammåvåca? 

Musavåda veramani, pisunåya våcaya veramant, pharusåya 
våcåya veramant, samphappalåpå veramanå, ayam vuccati 
bhikkave sammåvåca. 


Forklaringene til rett tale og rett handling er nokså klare og lite 
tvetydige, så derfor skal vi avstå fra detaljkommentarer. Sam- 
men med rett levevei omfatter de det treningsaspekt som kalles 
sila. Sila blir ofte oversatt som etikk eller moral, noe som er til 
dels riktig og til dels misvisende. I vestlig tenkning står etikk og 
moral vanligvis både for ytre atferd og den indre holdning som 

begrunner atferden, selv om man med etikk ofte legger mer vekt 
på de generelle indre begrunnelser og mer moral mer vekt på 
spesifikke regler og deres anvendelse i den ytre atferd. I bud- 
dhistisk tenkning går grensene noe annerledes. Når sila beskri- 
ves, snakkes det nesten utelukkende om den ytre, observerbare 
atferd. Det som ligger bak av indre begrunnelser, finner man 
heller under drøftinger som vi har sett ovenfor: rett syn, rett 
beslutning, samt i hele den øvrige samling av psykologisk- 
rettede tekster. God oppførsel ville kanskje være en bedre 
oversettelse av søla, men vi vil også fortsette å bruke den 
konvensjonelle oversettelsen "etikk”, noe som heller ikke er 
direkte feil. 


Hva er så rett handling, munker? 

Det er å la være å drepe, la være å ta det som ikke blir 
gitt, og avstå fra urette sansenytelser. Dette er det som kalles 
rett handling, munker. 


Katamo ca bhikkhave sammåkammanto? 
Paånatipåtå veramant, adinnådånå veramant, kåmesu mic- 
chåcårå veramani, ayam vuccati bhikkhave sammåkammeanto. 


Hva er så rett levevei, munker? 

Når den edles elev avstår fra feilaktig levevei og skaffer 
seg til livets opphold ved rett levevei, da kalles dette rett 
levevei, munker. 

Katamo ca bhikkhave sammaåjtvo? 

Idha bhikkhave ariyasåvako micchåajtvam pahåya sammå- 

åjtvena jrvikam kappet, ayam vuccati bhikkhave sammaaajtvo. 


Forklaringen til rett levevei virker umiddelbart nokså skuffende. 
Det å si at det er å avstå fra feilaktig levevei, er ikke mye å bli 
klok av. Heldigvis gir kommentarlitteraturen flere detaljer. Rett 
levevei er å la være å skaffe seg til livets opphold ved yrker som 
er direkte til skade for andre levende vesener, som f.eks. jeger, 
slakter, gifthandler, slavehandler, osv. Detaljene varierer, men 

prinsippet er klart nok. Vi ser altså at mens de to forrige 
punktene dreide seg om individualetikk, handler sammååajtva 
om samfunnsetikk. Ifølge buddhistisk tenkning er det ikke nok 
å føre et eksemplarisk privatliv, hvis ditt yrkesaktive liv fører til 
skade for levende vesener. Overført til vårt samfunn, kjenner vi 
igjen spenningsforhold som f.eks. mellom hensyn til miljøvern 
og hensyn til arbeidsplasser. 


Hva er så rett bestrebelse, munker? 

Det er når du bestreber deg på å fremme viljen til at 
dårlige og usunne tankeinnhold som ennå ikke er oppstått, 
heller ikke skal oppstå. Dette setter du kreftene inn på, og 
holder tanken fast rettet mot det. Du bestreber deg på å 
fremme viljen til å fordrive de dårlige og usunne tan- 
keinnhold som allerede er oppstått. Dette setter du kreftene 
inn på, og holder tanken fast rettet mot det. Du bestreber 
deg på å fremme viljen til at sunne tankeinnhold som ennå 
ikke er oppstått, skal oppstå. Dette setter du kreftene inn på, 
og holder tanken fast rettet mot det. Du bestreber deg på å 
fremme viljen til å la de sunne tankeinnhold som allerede er 
oppstått få feste seg, ikke forsømme dem, men la dem vokse, 
modnes og utvikle seg til de er fullkomne. Dette setter du 
kreftene inn på, og holder tanken fast rettet mot det. 


Katamo ca bhikkave sammåvåyåmo? 

Idha bhikkhave bhikkhu anuppannånam påpakånam akusa- 
lånam dhammånam anuppådaya chandam janeti våyamati, 
viriyam årabhati, cittam pagganhaåti padahati. Uppannånam 
påpakånam akusalanam dhammånam pahånaya chandam janeti 
våyamati, viriyam årabhati, cittam pagganhåti padahati. Anup- 
pannånam kusalånam dhammånam uppådåya chandam janeti 
våyamati, viriyam årabhati, cittam pagganhåti padahati. 
Uppannånam kusalånam dhammaånam thitiyå asammosåya 
bhiyyobhavåya vepullåya bhåvanåya påripiiriyå chandam janeti 
våyamati, viriyam årabhati, cittam pagganhåti padahati. Ayam 
vuccati bhikkhave sammaåvåyamo. 

Våyåma — bestrebelse eller energisk innsatsvilje (Rhys Davids, 
Walshe, Nyanaponika [1983], Silananda: right effort; Horner: 
right endeavour; Nyanaponika [1975], Dahlke: rechte Anstreng- 
ung; Dharmawiranatha: juiste inspanning; Wetlesen: rett an- 
strengelse; Nyanavara Thero: kwam phayayam chåp — rett be- 
strebelse). Som vi ser av teksten, dreier det seg her om å trene 
sinnet med energisk viljestyrke, altså det motsatte av oppmerk- 
somhetstreningen. Men begge disse leddene hører med under 
trening av sinnet (citta, bhåvanå), sammen med det siste leddet: 
rett konsentrasjon. Tilsammen utfyller disse tre hverandre, og 
bidrar til en harmonisk mental utvikling, verken for stram eller 
for løs, verken for konsentrert eller for slapp. 


Hva er så rett oppmerksomhet, munker? 

Det er når du gir slipp på grådighet og motvilje overfor 
verden, og betrakter kroppen som kropp, energisk og med 
oppmerksomhet og klar forståelse. Du gir slipp på grådighet 
og motvilje overfor verden, og betrakter følelsene som følel- 
ser, energisk og med oppmerksomhet og klar forståelse. Du 
gir slipp på grådighet og motvilje overfor verden, og betrak- 
ter tankene som tanker, energisk og med oppmerksomhet og 
klar forståelse. Du gir slipp på grådighet og motvilje overfor 
verden, og betrakter fenomenene som fenomener, energisk 
og med oppmerksomhet og klar forståelse. Dette kalles rett 
oppmerksomhet, munker. 


Katamå ca bhikkhave sammåsati? 

Idha bhikkhave bhikkhu kåye kåyaånupasst viharati åtåpt 
sampajåno satimå, vineyya loke abhijjhådomanassam; vedanåsu 
vedånånupasst viharati åtåpt sampajåno satimå, vineyya loke 
abhijjhådomanassam; citte cittånupasst viharati åtåpt sampa- 
jåno satimå, vineyya loke abhijjhådomanassam; dhammesu 
dhammånupasst viharati åtåpt sampajåno satimå, vineyya loke 
abhijjhådomanassam. Ayam vuccati bhikkhave sammåsati. 


En ny hermeneutisk sirkel er gjennomført, og vi er kommet 


tilbake til utgangspunktet. Vi startet med rett oppmerksomhet, 
som omfatter betraktning av fenomener, som igjen omfatter de 

fire sentrale kjensgjerninger, som atter igjen omfatter den 
åttedelte vei som da endelig omfatter rett oppmerksomhet. Alle 
innfallsvinkler fører til samme sted, alle aspekter av virke- 
ligheten omfatter et hvert annet aspekt av virkeligheten, noe 
som igjen bringer tankene hen på Gandavyiihastitras bilde av 
juvelnettet, hvor hver juvel avspeiler og inneholder hver og en 
av de andre juvelene i nettet. Virkeligheten blir ikke sett som en 
lineær foreteelse, men blir heller modellert som et nett av 
kryssende og overlappende identiteter og betingelser, en måte 
å se verden på som også ligger under abhidhammatekstenes 
nitide analyser. 

Det er interessant å se at Arthaviniscayastiitra (s. 41) her har 
en fundamentalt annen beskrivelse av samyaksmrti som del av 
den åttedelte vei. Den sier at når en munk ser en kvinne, skal 
han betrakte henne som en haug urenheter: hodehår, kroppshår, 
negler, osv. som 1 betraktningen av kroppens deler ovenfor. 
Dette gir en antydning av det som ser ut til å ha skjedd med sati- 
patthåna i mange senere tradisjoner. Metoden forfalt og ble til 
dels glemt blant skrivende klostermunker, og overlevde kanskje 
bare i perifere yogikretser som vi vet lite om, for senere igjen å 
bli gjenoppdaget og gjenoppstå til dels i nye former og under 
andre navn, som zen, mahamudra og dzogs-chen. 


Hva er så rett konsentrasjon, munker? 

Det er når du isolerer deg både fra sansenytelser og fra 
usunne idéer og går inn i den første dypmeditasjon — den 
som fødes av ensomhet og inneholder både innledende og 
fastholdende tanker, glede og velvære — og forblir i den. 

Så bringer du de innledende og fastholdende tanker til 
ro, og går inn i den andre dypmeditasjon — en indre fred og 
konsentrasjon av sinnet, som fødes av fordypelse og inne- 
holder glede og velvære, men ikke de innledende eller fast- 
holdende tanker — og forblir i den. Deretter søker du ikke 
lenger glede, men hviler i likevekt. Med oppmerksomhet og 
klar forståelse føler han legemlig velvære, og går inn i den 
tredje dypmeditasjon — den som de edle omtaler slik: 
*Lykkelig lever den som er oppmerksom og som har like- 
vekt i sinnet!” — og forblir i den. Så forlater du velvære og 

lidelse; du legger tidligere gleder og sorger bak deg og går 
inn i den fjerde dypmeditasjon — den som kjennetegnes av 
den reneste oppmerksomhet og sinnslikevekt, uten verken 
behag eller ubehag — og forblir i den. Dette kalles rett kon- 
sentrasjon, munker. 

Og dette, munker, er den sentrale kjensgjerning om 
veien til å gjøre slutt på det som gjør vondt. 


Katamo ca bhikkhave sammaåsamådhi? 

Idha bhikkhave bhikkhu vivicceva kamehi vivicca akusalehi 
dhammehi savitakkam savicåram vivekajam pitisukham 
pathamajjhånam upasampajja viharati. Vitakkavicaårånam 
vipasamå ajjhattam sampasådanam cetasam ekodibhaåvam 
avitakkam avicåram samådhijam pitisukham dutiyajjhanam 
upasampajja viharati. Pitiyå ca virågå upekhako viharati sato ca 
sampajåno, sukhafica kåyena patisamvedeti yan tam ariyå 
åcikkhanti upekhako satimå sukhavihårtti tatiyajjhanam 
upasampajja viharati. Sukhassa ca pahånå dukkhassa ca pahånå 
pubbeva somanassadomanassånam atthagamå adukkham asuk- 
ham upekkhåsatiparisuddhim catutthajjhånam upasampajja vi- 
harati. Ayam vuccati bhikkhave sammåsamaådhi. 

Idam vuccati bhikkhave dukkhanirodhagaåmintpatipåda ari- 
yasaccam. 


Samådhi — konsentrasjon (Rhys Davids: rapture; Walshe, Nya- 
naponika [1983], Silananda, Horner: concentration; Nyana- 
ponika [1975]: Sammlung; Dahlke: Vertiefung; Dharmawira- 
natha: konsentratie; Wetlesen: konsentrasjon; Nyanavara Thero: 
kwam tang cit man — sterk konsentrasjon av tanken). Dette er 
også en meditasjonsform, som omtalt tidligere. Tanken 
konsentreres på ett punkt (cittekaggatå), til den mediterende går 
inn i de spesielle bevissthetstilstander som kalles jhana — 
dypmeditasjon (Rhys Davids, Silananda, Walshe: jhana; 
Nyanaponika [1983]: absorption; Horner: meditation; Nyana- 
ponika [1975]: Vertiefung; Dahlke: Gedankenstufe; Wetlesen: 
forsenkningstilstand; Nyanavara Thero: chan [kwam pheng - det 
å stirre konsentrert]). De fire jhånaer som her er nevnt, karak- 
teriseres av at de mentale aktiviteter faller til ro en etter en — 

først tankene, deretter følelsene — slik at sinnet oppnår en stadig 
dypere ro. Fire enda dypere jhåna-tilstander er nevnt i andre 
tekster. 

Hvordan blir da forholdet mellom jhåna og satipatthåna? 
Kan man si at en mediterende praktiserer den åttedelte veien 
hvis han ikke øver jhåna-meditasjon i tillegg? 

Mahasi Sayadaw svarer ja på dette spørsmålet, begrunnet på 
tekststudier. Samådhi behøver ikke være identisk med jhåna. 
Det nevnes flere typer samådhi: appanåsamådhi (fullkonsen- 
trasjon) som er identisk med jhåna, og upacårasamådhi (nær- 
konsentrasjon) som er en noe svakere grad. I tillegg nevnes 
khanikasamådhi, konsentrasjon fra øyeblikk til øyeblikk. Når 
den mediterende praktiserer oppmerksomhet fra øyeblikk til 
øyeblikk, er han dypt konsentrert på det som er til stede i be- 
visstheten 1 det enkelte øyeblikk. Denne formen for konsen- 
trasjonen gir Mahasi Sayadaw mange referanser til i tekster og 
kommentarer. 

I sin meditasjonsundervisning hevder Mahasi Sayadaw 
faktisk at den som praktiserer satipatthåna ikke bare øver sati 
og samådhi, men hele den åttedelte vei, en lære som forfatteren 
også har hørt fra Sayadaws elev, den burmesiske munken U 
Janaka. Denne læren er muligens noe mer preget av direkte 
praktisk rettet muntlig undervisning enn av akademisk nøyak- 
tighet, men som et eksempel på dette, og ettersom den også 
bidrar til å sette den åttedelte vei i meningsfylt relasjon til opp- 
merksomhetstreningen, skal vi referere den her. 

Den som sitter i meditasjon skader ikke noen. Dermed 
praktiserer han rett tale, handling og levemåte mens han sitter. 
Når han således merker seg alt som skjer i kropp eller sinn, øver 
han rett oppmerksomhet. Det nytter ikke å slappe av, han må 
bestrebe seg aktivt for ikke å miste tråden. Dermed øver han rett 
bestrebelse. Han er konsentrert på det som skjer, noe som er rett 
konsentrasjon. Den innsikt han oppnår under observasjonstre- 
ningen, er rett syn, og beslutningen om å fortsette treningen, er 
rett beslutning. Slik praktiserer han hele den åttedelte vei mens 
han sitter. På denne måten integrerer Sayadaw den åttedelte vei 
med innsiktstreningen. 

Slik betrakter du indre fenomener som fenomener, eller du 
betrakter ytre fenomener som fenomener, eller du betrakter 
både indre og ytre fenomener som fenomener. Du betrakter 
hvordan fenomenene oppstår, du betrakter hvordan feno- 
menene blir borte, eller du betrakter hvordan fenomenene 
oppstår og blir borte. Du er oppmerksom på at fenomenene 
eksisterer, men bare i den grad som er nødvendig for ob- 
servasjon og erkjennelse. Du ferdes uten å være avhengig av 
noe, og uten å holde fast på noe i verden. Slik tar du opp de 
fire sentrale kjensgjerninger og betrakter disse fenomenene 
som fenomener. 


Iti ajjhattam vå dhammesu dhammånupasst viharati, bahiddhå 
va dhammesu dhammånupasst viharati, ajjhattabahiddhå vå 
dhammesu dhammånupasstviharati. Samudayadhammånupasst 
vå dhammasmim viharati, vayadhammånupasst vå dhammas- 
mim viharati, samudayavayadhammånupasst va dhammas-mim 
viharati. Atthi dhammanti va panassa sati paccupatthitå hoti 
yåvad eva fiånamattåya patissattmattåya. Anissito ca viharatina 
ca kifici loke upådiyati. Evam pi bhikkhave bhikkhu dhammesu 
dhammuånupassi viharati catusu ariyasaccesu. 


Treningens resultat 


Den som øver seg slik i sju år på å feste oppmerksomheten på 
disse fire punkter, kan vente seg ett av disse to resultatene: 
enten befriende innsikt her og nå, eller hvis han fremdeles 
involverer seg i noe kan han i det minste regne med ikke å 
vende tilbake. 

Dere kan se bort fra de sju årene, munker. Den som øver 
seg slik i seks år, i fem år, i fire, tre, to, i et år på å feste opp- 
merksomheten på disse fire punkter, kan vente seg ett av 
disse to resultatene: enten befriende innsikt her og nå, eller 
hvis han fremdeles involverer seg i noe kan han i det minste 
regne med ikke å vende tilbake. 

Dere kan se bort fra det ene året, munker. Den som øver 
seg slik i sju måneder, i seks måneder, i fem, i fire, tre, to, i 

en måned, i fjorten dager på å feste oppmerksomheten på 
disse fire punkter, kan vente seg ett av disse to resultatene: 
enten befriende innsikt her og nå, eller hvis han fremdeles 
involverer seg i noe kan han i det minste regne med ikke å 
vende tilbake. 

Dere kan se bort fra de fjorten dagene, munker. Den som 
øver seg slik i ei uke på å feste oppmerksomheten på disse 
fire punkter, kan vente seg ett av disse to resultatene: enten 
befriende innsikt her og nå, eller hvis han fremdeles invol- 
verer seg i noe kan han i det minste regne med ikke å vende 
tilbake. 

Det var dette jeg tenkte på, munker, da jeg sa: Her er en 
vei som fører direkte til målet, munker, til foredling av 
levende vesener, til å overvinne sorg og klage, til å gjøre slutt 
på smerte og tungsinn, til å finne den rette metoden og til selv 
å erfare lindring, nemlig oppmerksomhet på de fire hoved- 
områdene. 

Slik talte mesteren, og glade til sinns tok munkene imot 
mesterens ord. 


Yo hi koci bhikkhave ime cattåro satipatthane evam bhaveyya 
sattavassani, tassa dvinnam phalanam afifiataram phalam påti- 
karikham, ditthe va dhamme anifiå sati vå upådisese anågåmita. 
Titthantu bhikkhave sattavassåni, yo hi koci bhikkhave ime cat- 
tåro satipatthåne evam bhaveyya cha vassåni ... pe ... pafica- 
vassåni ... cattåri vassåni ... tini vassåni ... dve DASSÅNi ... ekam 
vassam, tassa dvinnam phalånam afifiataram phalam påti- 
kafikham, ditthe va dhamme afiniå sati vå upådisese anågåmita. 
Titthatu bhikkhave ekam vassam, yo hi koci bhikkhave ime cat- 
tåro satipatthane evam bhaveyya sattamåsåni, tassa dvinnam 
phalånam afifiataram phalam påtikanikham, ditthe va dhamme 
afifiå sati vå upådisese anågåmita. Titthantu bhikkhave satta- 
måsåni, yo hi koci bhikkhave ime cattåro satipatthåne evam 
bhaveyya cha måsåni ... pe ... paficamåsani ... cattåri måsåni ... 
tini måsåni ... dve måsåni ... ekam måsam ... addhamåsam, tassa 
dvinnam phalånam afifiataram phalam påtikanikham, ditthe va 
dhamme afifia sati vå upådisese anågåmitå. Titthatu bhikkhave 
addhamåsam, yo hi koci bhikkhave ime cattåro satipatthåne evam 

bhaveyya sattåham, tassa dvinnam phalånam afifiataram phalam 
påtikanikham, ditthe va dhamme afifiå sati vå upådisese anå- 
gåmitå. Ekayano ayam bhikkhave maggo sattånam visuddhiyå 
sokaparidevånam dd dukkhadomanassånam atthafi- 
gamåya fiåyassa adhigamåya nibbånassa sacchikiriyaåya, yadidam 
cattåro satipatthanati, iti yan tam vuttam, idam etam paticca 
vuttanti. 

Idam avoca bhagavå. Attamanå te bhikkhii bhagavato bhåsi- 


tam abhinandunti. 


Til slutt gir Buddha en erklæring om hvilke fordeler denne tre- 
ningen kan gi. Slike fordeler blir nevnt mange andre steder i pali- 
tekstene også, som f.eks. i Samyutta Nikåya 5: "Snakker man om 
satipatthåna, kan man regne opp en hel haug med fordeler, mun- 
ker.” To blir nevnt her 1 denne suttaen, og som vi skal se, er det 
ikke helt uproblematisk å tolke og oversette dem. Den første sies 
å være ditthe va dhamme afifiaå — befriende innsikt her og nå 
(Rhys Davids: in this present life The Knowledge; Walshe: 
Arahantship in this life; Nyanasatta, Silananda, Nyanaponika 
[1983]: highest knowledge here and now; Horner: profound 
knowledge here-now; Rahula: highest knowledge (Arahantship) 
here and now; Soma Thera: Knowledge (Saintship) here and 
now; Nyanaponika [1975]: die (höchste) Erkenntnis bei Leb- 
Zeiten; Dahlke: volles Wissen schon in diesem Dasein; Wetlesen: 
frigjørende innsikt her og nå; Nalin: isi jJanma meng ajfia 
(arhattva) — innsikt (arahantstatus) i dette livet; Nyanavara 
Thero: phra arahat phon nai patcuban chat — arahantstatus i dette 
livet). Ditthe (sett) og dhamme (fenomen) står i lokativ: i de 
observerte fenomener. To lokativer kan også forståes som abso- 
lutt lokativ: idet fenomenene blir observert, hvilket ikke betyr 
noen avgjørende forskjell for tolkningen. Va er en forsterkende 
partikkel. Betydningen blir altså "nettopp nå, mens du opplever 
det du opplever”, og mange oversettere har funnet at *her og nå” 
gir god ekvivalens, som er åpen både for en rent psykologisk- 
eksistensiell tolkning og for en tolkning inn i flere-liv-teorien. *1 
dette liv” er også en mulig tolkning, men med denne innsnevres 
det hele og bindes opp til flere-liv-teorien alene. 

Afifiå betyr kunnskap, viten eller innsikt. S umaiigalavilasint 
sier: *afifia ti arahattan — afifiå betyr arahant-status”. En arahant 
er en som har nådd den samme innsikt og oppvåkning som 
Buddha selv. Ifølge skriftene er den eneste forskjellen på arahant 
og buddha at en buddha har nådd oppvåkningen helt på egen 
hånd, en arahant har nådd den med hjelp og veiledning av en 
buddha eller hans lære. Denne tolkningen støtter altså det 
Buddha sa innledningsvis, og som blir gjentatt helt til slutt, at 
dette er en vei som fører direkte til målet, til det som buddhismen 
anser som det endelige mål. 

Det kan imidlertid se ut til at kommentaren til tider definerer 
sutta-utsagn på en slik måte at et opprinnelig forholdsvis åpent 
utsagn blir innsnevret og avgrenset, noe som forsåvidt ligger 
implisitt i definisjonsprosessen. Hva nå om afifia bare betyr det 
som står, nemlig kunnskap eller innsikt? Ut fra sammenhengen 
går det tydelig fram at det dreier seg om en viktig kunnskap, og 
vi ser ovenfor at ulike oversettere har prøvd å understreke dette, 
hver på sin måte. Etter mitt skjønn er det viktig å ta vare på 
suttaens åpne utsagn så godt som mulig. En kommentardefinisjon 
kan samsvare med opphavsmannens forståelse og intensjon med 
uttalelsen. Det kan også hende at den ikke gjøre det. Uansett vil 
den være interessant som uttrykk for kommentatorens forståelse, 
men den bør ikke tillegges kanonisk status. Jeg vil derfor fore- 
trekke å bruke ordet innsikt eller kunnskap, helst med et kvalifi- 
serende adjektiv, framfor å binde det opp til arahant-status. 

Den alternative fordel er sati vå upådisese anågåmitå — hvis 
han fremdeles involverer seg i noe kan han i det minste regne 
med ikke å vende tilbake (Rhys Davids: if there be yet residuum 
forrebirth, the state of him who returns no more; Walshe: ifthere 
should be some substrate left, the state of a Non-Returner; 
Nyanaponika [1983]: if there be yet a remainder of clinging, the 
state of Non-return; Silananda: if there still be a remainder of 
clinging, the state of non-returner; Horner: if there is any 
residuumremainin, the state ofnon-returnin; Nyanasatta, Rahula: 
if some remainder of clinging is yet present, the state of Non- 
returning; Soma Thera: if some form of clinging is yet present, 
the state of Non-Returning; Nyanaponika [1975]: wenn noch ein 
Haftenrest da ist, die Nichtwiederkehr; Dahlke: falls noch Haften 

da ist, Nichtmehrwiederkehr; Wetlesen: eller hvis han fremdeles 
klynger seg til noe, tilstanden til en som ikke vender tilbake; Lie 
[Nyanaponika 1988]: hvis han fremdeles klamrer seg til noe kan 
han i det minste regne med ikke å vende tilbake; Nalin: ya upadhi 
shesh hone par anagami-bhav — eller tilstanden til en som ikke 
kommer tilbake, hvis han fremdeles henger seg opp i noe; 
Nyanavara Thero: reu meua wibak khan thi kilet mi tanha pen 
ton, khao yeut wai yang leua yu pen phra anakhami — eller hvis 
det fremdeles henger igjen diverse mentale forurensninger slik 
som f.eks. begjær, blir han en som ikke vender tilbake). Sumari- 
galavilåsini sier: sati va upådisese ti upådånasese va sati, aparik- 
khine — sati va upådisese betyr hvis det finnes gjenværende invol- 
veringer (upådåna) som ennå ikke er uttømt. 

En anågåmi — en som ikke vender tilbake — forklares som en 
som ikke vil nå arahant-status i dette liv, men som er kommet så 
langt i sin utvikling at han kun vil bli gjenfødt på et himmelsk 
plan, og nå nibbåna derfra. Han vil ikke bli født som menneske 
flere ganger, og således ikke komme tilbake. Dette i samsvar med 
flere-liv-teorien. Enklere fortolket kan man også forstå det slik at 
vedkommende ikke vil falle tilbake til sitt tidligere ubevisste” 
eller *uvåkne” liv, med alle sine emosjonelle og tankemessige 
vanemønstre. Den siste fortolkningen utelukker ikke den første. 

Til slutt litt om tidsaspektet. I folkelig buddhisme er det en 
vanlig oppfatning at man må praktisere gode gjerninger gjennom 
utallige liv før man kommer så langt at man overhodet har noen 
som helst mulighet til å nå den endelige frigjøring. Det var derfor 
tantrikerne søkte etter *den korte veien”, som skulle være mulig 
å gjennomføre 1 ett liv. Nettopp på bakgrunn av dette virker det 
overraskende å se at denne suttaen faktisk lover full frigjørende 
innsikt ikke bare innen rammen av ett liv, men faktisk som et 
resultat av bare en ukes trening! (Mange av vår tids satipatthana- 
lærere har en viss forkjærlighet for ti dager som minimumskurs.) 
Sumaiigalavilåsint går enda lenger, og beskriver en intelligent 
person slik: *Det er sagt at det som han lærer om morgenen, 
virkeliggjør han innen kvelden, og det han lærer om kvelden, vir- 
keliggjør han innen morgenen.” Og man må undres hvorfor dette 
korte tidsskjemaet tilsynelatende ble glemt. To forklaringer kan 
tenkes. Den ene kan ha vært en generell frustrasjon blant men- 

nesker som prøvde å praktisere satipatthåna, uten å oppleve noe 
direkte resultat innen rimelig tid. Den andre, som nok også 
fungerte som en bekvem trøst for de som ikke var vellykkede, er 
den generelle indiske kalpa-tesen, som doserer et generelt forfall 
fra tidsalder til tidsalder. Denne kommer også til uttrykk i pali- 
tekstene. Ut fra denne måtte man regne med at fortidens men- 
nesker var mer intelligente enn samtidens, og at det som fortidens 
helter kunne greie på en uke, ganske enkelt var umulig for sam- 
tidens mennesker. 

Til slutt begrunner Buddha hele sin lange forelesning med at 
det var alt dette han hadde i tankene da han kom med sitt første 
utsagn, som han for sikkerhets skyld gjentar. Hele teksten er altså 
eksplisitt å regne som en kommentar til dette. Den hermeneutiske 
sirkel er fullført. 


131 


Litteratur 


Abhidharmadipa med Vibhåsaprabhåvrtti, (red.) Jaini, P. S., 
Patna 1977. 

Abhidharmakosa med Abhidharmakosabhåsyam (Vasubandhu) 
og Sphitårthåbhidharmakosavyåkhyå (Yasomitra), (red.) 
Sastri, Swami Dwarikadas, 2 bd., Varanasi 1981. 

Arthaviniscayasiitra & Its Commentary (Nibandhana), (red.) 
N.H. Samtani, Patna 1971 

Chandaburinariinath, K. K.: Pali-Thai-English-Sanskrit Dictio- 
nary, Bangkok 1969. 

Childers, R. C.: Å Dictionary of the Pali Language, New Delhi 
(1875) 1979. 

Dahlke: Digha-Nikaya. Die lange Sammlung der Lehrreden, ovs. 
Paul Dahlke, Zehlendorf-West bei Berlin 1920. 

Debvedi, Phra: Sammasati. An Exposition of Right Mindfulness, 
Bangkok 2531/1988. 

Dharmawiranatha: Sayadaw, Mahasi: Lezingen in Boeddhayana 
Centrum, 5 verhandelingen over Satipatthana-meditatie. Ovs. 
Bhikkhoe Dharmawiranatha, 's-Gravenhage 1980. 

Gunaratna, V. F.: The Satipatthana Sutta and its Application to 
Modern Life, Kandy 1970. 

Horner: Majjhima Nikaya, The Middle Length Sayings bd. I, ovs. 
I.B. Horner, Pali Text Society, London 1954. 

Khantipalo, Bhikkhu: Calm and Insight. Å Buddhist Manual for 
Meditators, London (1981) 1987. 

Lie, Kåre A.: Innsiktsmeditasjon. En buddhistisk metode. Oslo 
2002. 

Nalin: Suttasangaho. Brajamohan Pandeya Nalin (red.). Delhi 
u.å. 

Nyanaponika: The Heart of Buddhist Meditation, London (1962) 
1983. 

Tysk utgave ved forf.: Geistestraining durch Achtsamkeit, 
Konstanz (1970) 1975. 

Norsk ovs.: Oppmerksomhetstrening, kjernen i buddhistisk 
meditasjon, ovs. Kåre A. Lie, Oslo, 1988. 


132 


Nyanasamvara, Somdet Phra: Betrachtung des Körpers "Kay- 
anupassana ”, Wien 1980. 

Nyanasatta Thera: The Foundations of Mindfulness. Satipatthana 
Sutta. Kandy (1969) 1974. 

Nyanavara Thero:  Mahasatipatthanasutra kæ" Giri- 
manandasutra plæ, (red.) Nyanavara Thero, Bangkok 2528 
(1985). 

PTSD: Rhys Davids, T. W./ Stede, W.: The Pali Text Society's 
Pali-English Dictionary, Pali Text Society (1921) 1972. 
Rahula, Walpola: What the Buddha Taught, New York (1959) 

1981. 
Ovs.: Buddhas lære, Oslo 1991. Ovs. Kåre A. Lie. 

Rhys Davids: Dialogues of the Buddha, ovs. T. W. og C. A.F. 
Rhys Davids, PTS (1910) 1971. 

Silananda, U: The Four Foundations of Mindfulness. London 
1990. 

Soma Thera: The Way of Mindfulness, The Satipatthana Sutta 
and Commentary, Kandy 1975. 

Sumangalavilasini: Buddhaghosa: Sumangalavilasini Attha- 
katha, 3 bd. PTS (1886-1932) 1968-71. 

Thiengburanathum, Wit: Thai-English Dictionary, Bangkok 
1984. 

Visuddhimagga: Buddhaghosa: Visuddhimagga, 3 bd., BBF 
2527; (red.) C. A. F. Rhys Davids, 3 bd., PTS 1920, 1921. 
Ovs.: The Path of Purity, ovs. Nanamoli, Colombo 1964. 

Walshe: Thus Have I Heard, (Digha Nikaåya), ovs. Maurice 
Walshe, London 1987. 

Warder, A. K.: Introduction to Pali, PTS 1963. 

Wetlesen, Jon: Selverkjennelse og frigjøring, et buddhistisk 
perspektiv, Oslo 1983 


133 


134 


